އައިކާ (13) – Esfiya\nއައިކާ އުޅުނީ ބަދިގެތެރޭގައި ޒިދުނާއަށް ކެއްކުމުގައި އެހީތެރިވެދިނުމަށެވެ. ފިޔާ ކޮށަން އިންދާ ބެލް އަޅާލި އަޑު އިވުމުން ޒިދުނާ އައިކާ ގާތު އައީ ކާކުތޯ ބަލާލަން ދިއުމަށް ބުންޏެވެ. އައިކާ އަތް ދޮވެލައިގެން ގޮސް ދޮރު ހުޅުވާލިއިރު ކުރިމަތީގައި ހުރި މީހާ ފެނުމުން ދެލޯ ބޮޑުކޮށްލެވުނެވެ.\n“ލީން!!” ހައިރާންކަމާއެކު އައިކާ އެހެން ބުނެލި ނަމަވެސް އޭނާގެ ތުންފަތްމައްޗަށް ފުޅާ ހިނިތުންވުމެއް ވެރިވީ އެއް އަހަރަށްފަހު އެންމެ ގާތް އެކުވެރިޔާ ފެނުމުންނެވެ. އައިކާ އުފަލުން ލީންގެ ގައިގައި ބައްދައިގަތެވެ. ލީންވެސް ހީލަމުން އައިކާ ގައިގައި ބައްދާލިއެވެ.\n“އަޅޭ ހާދަ އުފާވެއްޖޭ.. ނުވެސް ބުނަމެއްނު އަންނަ ވާހަކައެއް.. ބުނިނަމަ އަހަރެން ދިޔައިމުހޭ ލީން ބަލާ.. އެކަމް ކިހިނެއް މިގެ އެނގުނީ؟” އައިކާ އުފަލުން ފުރިފައި ހުރެ ވާހަކަދައްކަމުން އެންމެފަހުން ހައިރާންކަމާއެކު އަހާލިއެވެ.\n“ދެން މިތާ ހުރެގެންތަ ހުރިހާ ވާހަކައެއް ދައްކަންވީ؟ މިހާރު އަހަރެންގެ ދެފައިގަވެސް ރިއްސަން ފަށައިފި..”\n“އޯހ ސޮރީ! އަވަހަށް އާދޭ އެތެރެއަށް..” އައިކާ ލީން އެތެރެއަށް ވައްދާފައި އިށީންނަން ސޯފާއެއް ދެއްކިއެވެ. އަދި އެބަ އަންނަމޭ ބުނެ ބަދިގެއާ ދިމާއަށް ހިނގައިގަތެވެ.\n“ކާކު އައީ؟” އައިކާ އައިސްއަލަމާރި ހުޅުވާލުމުން ޒިދުނާ އަހާލިއެވެ.\n“އެއީ ލީން.. އަހަރެންގެ ބެސްޓް ފްރެންޑް..”\n“އެހެންތަ؟ އޭރުން ދެން އައިކާ ދޭ އިނގޭ.. އެންމެ ރަނގަޅު ދެން ބަދިގެއަށް ނަޔަސް.. މިހާރު މިކަންވެސް މި ނިމުނީއޭ..” ޒިދުނާ ހީލަމުން ބުނެލިއެވެ. އައިކާ ޖޫސްތަށްޓެއް ހިފައިގެން ސިޓިނގރޫމަށް ނުކުތުމުން ލީން އަނގައަށް ވައްތަރެއް ޖައްސާލިއެވެ.\n“ދެން އަހަރެން މީ ބީރައްޓެއްސެއްވެސް ނޫނެއްނު އެހާ ޚާއްސަކޮށް މެހެމާންދާރީ އަދާކުރާކަށް..” ލީން އެހެން ބުނެލުމުން އައިކާ ތުން އަނބުރާލިއެވެ.\n“ހޫނ.. އަދި މީ ހާދަ ޝަކުވާވެސް ގިނަ އަންހެނެކޭ ދޯ.. މާ އަނގަގަދަ ނުކޮށް މި ބޮއިބަލަ.. އަން..” ޖޫސްތަށި ދިއްކޮށްލަމުން އައިކާ ބުނެލިއެވެ. ލީން ހީލަމުން ޖޫސްތަށީގައި ހިފާ އެތިފޮދެއް ބޯލިއެވެ.\n“ހާދަ މީރޭ.. މީ ކޮންކަހަލަ ޖޫހެއްތަ؟”\n“މީރު ދޯ؟ ތީ ބްލެކް ކަރަންޓް ޖޫސް..”\n“ކަޅު ކަރަންޓޭ!! މަންމާ! އައިކާ އަހަރެންނަށް ކަރަންޓް ބޯންދީ ކަރަންޓް ޖައްސަން އުޅެނީ..” ލީން ތުއިވެލާފައި އެހެން ބުނެލުމުން އައިކާ ލީންގެ އަތުގައި ޖެހިއެވެ.\n“ސާބަހޭ! ތި އަނގަގަނޑު މައިތިރިކޮށްބަލަ.. މިގޭ ދައްތަ ކީކޭތަ ހީކުރާނީ؟” އައިކާ އެހެން ބުނެލުމުން ލީން ހީލިއެވެ.\n“އެއީ މަޖަލޭ.. އެކައްޗެއްވެސް ހިއެއް ނުކުރާނެ އެމީހުން..” ލީން އޭނާގެ ދިފާއުގައި ބުނެލިއެވެ.\n“މަޖަލޭ!! އެމީހުން ހީކުރާނީ ތީ ބޯހަމަ ނުޖެހޭ މީހެކޭ.. އާނ ދެން ކަރަންޓު ބޮވޭތަ؟” އައިކާ އަނގައަށް ވައްތަރެއް ޖައްސާލަމުން އެހެން ބުނެލިގޮތުން ލީންއަށް ހެވުނެވެ.\n“ހޫނ.. ތިއެއްނޫނޭ.. ކޮންކަމަކު މާލެ އައިސްގެން ތިއުޅެނީ؟” އައިކާ ސީރިއަސްކަމާއެކު އަހާލިއެވެ.\n“މިއައީ ކުޑަކަމަކު.. އަސްލު ކުޑަ ކަމަކުވެސް ނޫން.. އެއީ އޭގެ ނަތީޖާ..”\n“އެއްކަލަ ހާސަރު ދައިތަ.. ތިހާ ދިއުޅި ދިގުނުކޮށް ބުނަން އުޅޭ އެއްޗެއް ބުނެބަލަ..” ލީން މާ ވާހަކަ ގިނަކުރާތީ އައިކާއަށް އުނދަގޫވެގެން ބުނެލިއެވެ.\n“މިހާރު ޓެސްޓް ކުރީތަ؟” އައިކާ އަހާލިއެވެ.\n“އާނ.. ރެޒަލްޓް ނަގައިގެން މިއައީ މިގެއަށް..”\n“ކިހިނެއް ވަނީ؟” ހިތް އަވަސްވެފައި އައިކާ އަހާލިއެވެ.\n“އަލްޙަމްދު ލިﷲ!! ނޯމަލް.. އަހަރެން ހާދަ ނާވަސްވިއޭ..” ލީން އުފާވެލާފައި އެހެން ބުނެލުމުން އައިކާވެސް “އަލްޙަމްދު ލިﷲ!!” އޭ ބުނެލިއެވެ.\n“އެކީއްވެ އެހާ ނާވަސްވީ؟ އެކަކު އަތުގަ ހުދު ކާޑެއް އޮވެއްޖެއްޔާ އޯކޭ ވާނެއެއްނު..” އައިކާ ބުނެލިއެވެ.\n“ނާވަސް ވާނެއެއްނު.. ޒިޔާ އަތުގަ އޮންނަނީ ޕިންކް ކާޑެއްވިއްޔަ..” ލީން އެހެން ބުނެލުމުން އައިކާއަށް ލީންއަށް ބަލާލެވުނެވެ. ލީން ބޯޖަހާލީ ހަމަ ތެދެކޭ ބުނާފަދަ ގޮތަކަށެވެ.\n“ނަސީބެއްނު ދޯ..” އައިކާ އެހެން ބުނެލުމުން ލީން ބޯޖަހާލިއެވެ.\n“އިކާމެން ޓެސްޓް ކޮށްފިންތަ؟”\n“ހޫމް.. އަލްޙަމްދު ލިﷲ!! ދެމީހުންވެސް ނޯމަލް..” އައިކާގެ ނަސީބާއިމެދު ލީން އުފާކުރިއެވެ.\n“ހޫމް.. ދެން މިވަގުތު އަހަރެން ދަނީއޭ.. އަދި އަންނާނަން ހަވީރުން ބޭރަށް ގޮސްލަން.. މާދަމާ ރޭ ފުރަންވިއްޔަ..” ލީން އެހެން ބުނެލުމުން އައިކާ އެންމެ ރަނގަޅޭ ބުނެލިއެވެ.\nލީން ދިއުމުން އައިކާ އަނެއްކާވެސް ވަނީ ބަދިގެއަށެވެ. އޭރު ޒިދުނާ އުޅެނީ މެންދުރަށް ކައްކަން އުދައިގެންނެވެ.\n“ތިއައީ ދޯ؟ މިހާރު މި ނިމުނީއޭ..” ޒިދުނާ ހީލަމުން ބުނެލިއެވެ.\n“ދެން ނެތްތަ ކުރާނެ ކަމެއް؟”\n“ހޫމް.. އައިކާ ތީ ނޯކިރީކުރަން ގެނައި ކުއްޖެއް ނޫނޭ.. އައިކާ ގެނައީ ކިޔަވަން.. އައިކާ އެކަން ކުރޭ.. މިހާރު ތިއޮއް ފަހު އިމްތިހާން ފެށެންވަނީ.. ރަނގަޅަށް ތައްޔާރުވެ މަންމަމެން އުފާވާ ކަހަލަ ނަތީޖާއެއް ހޯދަންވާނެ.. ނޫނީ މާލެ އައިސް ތި ހޭދަކުރެވުނީ ބޭކާރު ދެއަހަރެއްނު..” ޒިދުނާ އެހެން ބުނެލުމުން އައިކާ ފޫހިވެފައި އަނގައަށް ވައްތަރެއް ޖައްސާލިއެވެ.\n“ދައްތަވެސް ދޯ.. ދެން މިހެން ފަހަރެއްގަ ގޭގަ ކަމެއް ކޮށްލިޔަސް އެއީ ނޯކިރީކުރުމެއް ނޫނެއްނު.. އަންހެންކުދިން ޖެހޭނެއެއްނު ގޭގަ މަސައްކަތްވެސް ކުރަން.. އެހެންނޫނީ މީހަކާ އިންނަ ދުވަހަކުން ކިހިނެއް..”\n“އާނ.. ރަނގަޅު ވާހަކައެއް ތީވެސް.. އެކަމު މިދުވަސްކޮޅު އައިކާ އެއްވެސް މަސައްކަތެއް ކުރާނެކަމެއް ނެތް.. އައިކާ ހަމަ ކިޔަވާ.. ޓެސްޓް ނިމުނީމަ ދައްތައަށް ހެޔޮ އައިކާ ކިތަންމެ ކަމެއް ކުރިޔަސް..” ޒިދުނާ ހީލަމުން ބުނެލިއެވެ.\n“ދެން ނެތްތަ ހަމަ އެއްވެސް ކަމެއް؟ ފޫހިވާވަރުން އަސްލު..”\n“ދެން ތިހާ މަސައްކަތް ކުރާހިތުން އުޅެންޏާ ގޮސް އައިސްއަލަމާރިން ދެތިން އޮރެންޖް ނަގައިގެން ފަނި ގިރާލަބަލަ.. އާނ ދެން މިކުއްޖާ ކިޔަން ފަށައިފި އެއްޗެއް ހުއްޓާލާނީކީވެސް ނޫންވިއްޔަ..” ޒިދުނާ ހީލާފައި އެހެން ބުނެލުމުން އައިކާ ހީލަމުން ގޮސް އައިސްއަލަމާރިން ދެތިން އޮރެންޖް ނަގައިގެން ފަނި ގިރަން ތައްޔާރުކޮށްލިއެވެ.\nފަނި ގިރައި އައިސްއަލަމާރިއަށް ލާފައި އައިކާ ގޮސް ލަމްހާއަށް ގުޅާލިއެވެ. އަދި ހަވީރު އެމީހުންނާއެކު ބޭރަށް ދެވިދާނެތޯ އަހާލިއެވެ. ލަމްހާ ޔޫޝައު ގާތުގައި އަހާލާފައި ގުޅާނެކަމަށް ބުންޏެވެ. ލަމްހާ ޔޫޝައު ގާތުގައި އެހުމުން ދިޔަޔަސް އެންމެ ރަނގަޅުކަމުގައި ޔޫޝައު ބުންޏެވެ. އެހެންކަމުން ލަމްހާ އައިކާއަށް ގުޅާފައި ދާނެ ވާހަކަ ބުންޏެވެ.\nހަވީރުގެ ވަގުތެވެ. އައިކާއާއި ލީން ތިބީ އައިކާމެން ގޭ ބެލްކަނީގައި ލަމްހާގެ އިންތިޒާރުގައެވެ. މާދިގު އިންތިޒާރެއް ކުރާކަށް ނުޖެހުނެވެ. ޔޫޝައުއާއެކު ސައިކަލުގައި ލަމްހާ އައިސް ފޭބި މަންޒަރު ފެނުމުން އައިކާ ލީންއަށް ލަމްހާ ދައްކާލިއެވެ.\n“އެއީތަ ޔޫޝައުގެ ވައިފް؟” ޔަޤީން ނުވެފައި ލީން އަހާލިއެވެ. އައިކާ އާނއެކޭ ބުނެ ބޯޖަހާލިއެވެ.\n“ވަރަށް ގުޅޭ ދޯ އެދެމީހުން..”\n“އާނ.. ހުރިހާ ގޮތަކުންވެސް.. އަސްލު އޭނަގެ އެންމެ ރަނގަޅު ތަންކޮޅަކީ ހިތްހެޔޮކަން..” އައިކާ އެހެން ބުނެލުމުން ލީންވެސް ހީލިއެވެ. އިރުކޮޅަކުން އައިކާގެ ކޮޓަރީގައި ޓަކި ޖަހާލި އަޑު އިވުމުން އައިކާ “ވަންނާށޭ” ބުނެލިއެވެ.\n“ކޮބާ ހިނގާ ދަމާ..” ބެލްކަންޏަށް ނުކުންނަމުން ލަމްހާ ބުނެލިއެވެ.\n“އިހަށް އާދެބަލަ.. އަހަރެންގެ ބެސްޓް ފްރެންޑް ތަޢާރަފް ކޮށްދޭންވާނެއެއްނު ދޯ.. ލަމް! މީ ލީން.. ލީން! މީ ލަމްހާ.. ޔޫޝައުގެ ވައިފް..” އައިކާ ދެމީހުން ދެމީހުންނަށް ތަޢާރަފް ކޮށްދިނެވެ.\n“ވަރަށް އުފާވެއްޖެ ބައްދަލުވީމަ.. އައިކާ އަބަދުވެސް ދައްކާނެ ލީންގެ ވާހަކަ.. ލީން މަތިން މިސްވާ ވާހަކަ..” ފުރަތަމަ ބައްދަލުވުމުންވެސް ލަމްހާގެ ހިތްހެޔޮކަން ލީން ދެނެގަތެވެ. އަމިއްލަ ނަފްސަށް ހިނިތުންވެލެވުނީ އޭނާގެ އެންމެ ގާތް އެކުވެރިޔާއަށް ދެވެން އުޅެނީ އެހާ ރަނގަޅު ބައެއްގެ ތެރެއަށްކަން ޔަޤީންވީތީއެވެ.\nތިންމީހުން އެކި ވާހަކައިގައި ތިބެ ރަސްފަންނާއި ދިމާއަށް މިސްރާބުޖެހިއެވެ. ރަސްފަންނުން އެކި ތަންތަނުގައި ހިނގާ ހިތްހަމަޖައްސާލައިގެން ގެއަށް އައީ އިރުއޮއްސެން ނުހަނު ގާތްވެފައި ވަނިކޮށެވެ.\n“ލީން! މިރޭ ހަމަ ދަނީތަ؟ ވަރަށް މިސްވާނެ..” އައިކާ ދެރަވެލާފައި އަހާލިއެވެ. ވާނީވެސް އެހެން ނޫން ހެއްޔެވެ؟ ރަށުގައި އުޅުނުއިރު އޭނާގެ ހިޔަނި ފަދައިން އެކުގައި އުޅުނު އެންމެ ގާތް އެކުވެރިޔާއާ ދުރުގައި އެހާ ދުވަހު އުޅެފައި ދިމާވެ، ދެދުވަސް ވެފައި ވަކިވާން ޖެހުމުން ދެރަވާނެ ނޫން ހެއްޔެވެ؟ ލީންވެސް ރަށު ސްކޫލްގެ ލައިބްރަރީގައި ވަޒީފާ އަދާކުރާތާ މިހާރު ހަތަރު މަސް ވަނީއެވެ. ލީން ވަޒީފާއަށް ވަތްފަހުން އައިކާއާއި ފޯނުންވެސް ދިމާވަނީ ވަރަށް މަދުންނެވެ.\n“އާނ.. އެކަމް ދާހިތަކުން ނޫން.. ޖޮބްގަ އުޅޭތީ އަސްލު މަޑުކުރެވެން ނެތީ..” ލީންވެސް ދެރަވެލާފައި ބުނެލިއެވެ.\n“އިރާދަކުރެއްވިއްޔާ ވަރަށް އަވަހަށް ދެމީހުން ބައްދަލުވާނެ..” އައިކާ ބުނެލިއެވެ.\n“ތިހެން ބުނީމަ މި ހަނދާންވީ.. މާރޗް ފަހެއްގަ މެރީކުރަން މި އުޅެނީ.. އިކާ ކޮންމެހެންވެސް ދާންވާނެ..” ލީން ކުއްލިއަކަށް ހަނދާންވެގެން ބުނެލިއެވެ.\n“އަޅޭ.. ކުރިން ބުނިނަމަ.. މިގޭ ދައްތަ ބުނި ފެބްރުއަރީ ފަހު ހަފްތާގަ ބެންކޮކަށް ދާން އުޅޭ ވާހަކަ.. އަހަރެން ނުލާ ނުދާނަމޭ ބުނީ.. ދެން ކިހިނެއް ހަދާނީ؟” އައިކާ ދެރަވެލާފައި އަހާލިއެވެ.\n“އޭރުން ކައިވެނި ކެންސަލްކުރާނީ.. އަހަރެންގެ ޙަޔާތުގަ އަންނާނެ އެންމެ އުފާވެރި ރޭ އިކާ އަހަރެންގެ ގާތުގަ ނެތިއްޔާ އަހަރެންނަކަށް އެރޭގެ އުފާ އިހުސާސެއް ނުކުރެވޭނެ..” ލީން އެހެން ބުނެލުމުން އައިކާ ދެލޯ ބޮޑުކޮށްލިއެވެ.\n“އުހުނ.. އެހެން ނުހަދާތި.. އޭރުން ޒިޔާއަށް ވާނީ ކިހިނެއް؟” އައިކާއަށް ވިސްނާލެވުނީ ޒިޔާންއާ ދޭތެރޭގައެވެ. ލީންއަކީ ބުނާ ބަހުގައި ހިފަހައްޓާ މީހެއްކަން އޭނާއަށް އެނގޭތީ އޭނާ ކައިވެނި ކެންސަލްކޮށްލަންވެސް ފަސްނުޖެހޭނެކަން އައިކާއަށް ޔަޤީންވެއެވެ. އެހެންކަމުން އޭނާ ދެވަނަ ވިސްނުމަކަށްވެސް ނުގޮސް އޭނާ ބެންކޮކް ދަތުރު ކެންސަލްކޮށްލާނެ ވާހަކަ ބުންޏެވެ.\n“ދެން ދަނީ.. ފުރުމުގެ ކުރިން ގުޅާނަން އިނގޭ..” ލީން އެހެން ބުނެލުމުން އައިކާ ބޯޖަހާލި ނަމަވެސް އޭނާ ހުރީ ލީން ދާތީ ދެރަވެފައެވެ.\nދުވަސްތައް ފާއިތުވަމުންދެއެވެ. ސަނާއާއި ނާޒިމް އެމީހުންގެ ދެން ތިބި ދެކުދިން ގޮވައިގެން މާލެ ދިއުމަށް ތައްޔާރުވަމުންދެއެވެ. އެމީހުން އެދަނީ އައިކާގެ އޭލެވެލް ނަތީޖާ ފާޅުކުރާ ރެއަށް އައިކާއަށް ސަޕްރައިޒެއްދޭށެވެ.\n“މަންމާ! ދޮންތަ ވަރަށް ސަޕްރައިޒް ވާނެ ދޯ އިޝީމެން ފެނުނީމަ..”\n“އާނ ދަރިފުޅާ.. ދޮންތައަށް ނުގުޅާތި ހަނދާންކޮށް.. އެހެންނޫނީ ބުނެވިދާނެ..” ސަނާ އެހެން ބުނެލުމުން އިޝިކާ ބޯޖަހާލިއެވެ.\nމެންދުރުގެ އެންމެ އަވިގަދަ ގަޑީގައި ސަނާއާއި ނާޒިމް އެމީހުންގެ ދެކުދިން ގޮވައިގެން ތިބީ ބަނދަރުގައެވެ. ޗުއްޓީ ދުވަސްވަރަކަށްވުމުން މާލެ ދާ މީހުން ނުހަނު ގިނައެވެ. ލޯންޗަށް އެއްޗެހިތައް އަރުވާ ނިމުމުން އެމީހުން ގޮސް ލޯންޗަށް އަރާ ފަހަތު ސީޓުގައި ޖައްސާލިއެވެ.\n“އަނހާ ސަނާ.. ކޮން ދަތުރަކު؟” ސަނާގެ އަވަށްޓެރި ބުސްރާއަށް ސަނާމެން ފެނިގެން އަހާލިއެވެ.\n“މި ހަމަ އައިކާގެ ގްރެޖުއޭޝަންއަށް މިދަނީ.. އޭނަ ގުޅާފަ ބުނިވިއްޔަ އަންނައްޗޭ.. އެކަމް އަހަރެމެން ބުނެފިން މިދުވަސްކޮޅު ދެވެން ނެތް ވާހަކަ.. އެހެން ކިޔާފަ ސަޕްރައިޒެއް ދޭންވެގެން.. ބުސްރާ ކޮންކަމަކު ތިދަނީ؟” ސަނާ އޭނާ ދާ ސަބަބު އޮޅުންފިލުވައިދިނުމަށްފަހު އެހިއެވެ.\n“މީ އެއްކަލަހެން ފައި ދުޅަވާތީ.. ބަލާބަލަ.. މިހާރުވެސް ދުޅަކަމުން ހިނގަންވެސް އުނދަގޫވެގެން މިއުޅެނީ.. ރިއްސާވަރުން..” ބުސްރާ އެހެން ބުނެލުމުން ސަނާ ބުސްރާގެ ފަޔަށް ބަލާލިއެވެ.\n“ދޮގެއްވާ ނޫން.. ހާދަ ބޮޑަކަށޭ ދޯ ދުޅަވެފައި ތިއޮތީ.. އަސްލު ކިހިނެކޯ ވަނީ؟”\n“އެމީހުންނަކަށްވެސް ނޭނގެ އަސްލު ވާގޮތެއް.. މިފަހަރު ގޮސް ގޮތެއް ނުވެއްޖެއްޔާ ބޭރަށް ދާނީ.. އޭރުން ދެން އެނގިދާނެތާ ވާގޮތެއްވެސް..” ބުސްރާ އެހެން ބުނެލުމުން ސަނާ ބޯޖަހާލިއެވެ.\n“ދެން ތިހާވަރު ވެފަ އޮތްއިރުވެސް ބުސްރާ އެކަނިތަ ތިދަނީ؟” ބުސްރާއާއިއެކު އިތުރު މީހަކު ފެންނަން ނެތުމުން ސަނާ އަހާލިއެވެ.\n“ނޫނޭ.. ނަވީން އެއްޗެއް ބަލާ ގެއަށް ގޮސް ވީ.. މިހާރު އޮވެގެން އަންނާނެ.. އޭނަ ނައިސްގެން ނައްޓާނުލެވިފަ އެތިބީ..” ބުސްރާ އެހެން ބުނެލުމުން ސަނާ އެހެންދޯއޭ ބުނެ ހިނިތުންވެލިއެވެ.\n“ރަނގަޅޭ.. ބުސްރާ ކިހިނެއް؟ ކޮބާ ވާފިރު؟” ނާޒިމް ހީލަމުން އަހާލިއެވެ.\n“އަހަރެންގެ ހާލު ދެން މިހިރީ ފެންނަންތާ.. ވާފިރު އެބަހުރި މާލޭގަ.. އޭނަ ގުޅާފަ ބުނެގެން މިދަނީ..” ބުސްރާ ބުނެލިއެވެ.\nދޮޅު ގަޑިއިރުގެ ދަތުރަކަށްފަހު މާލެ ދެވިއްޖެއެވެ. އޭރުވެސް ދޭތެރެ ދޭތެރެއިން ސަނާއާއި ބުސްރާ ކޮންމެވެސް ވާހަކައެއް ދައްކައިގަނެއެވެ. ނާޒިމްވެސް ދޭތެރެއަކުން ނަވީންއާ ކޮންމެވެސް ވާހަކައެއް ދައްކާލައެވެ. ނަމަވެސް ނަވީންއަކީ އޭނާގެ ދަރިއެއްހާ އުމުރުން ހަގު ކުއްޖަކަށްވުމުން އެދެމެދުގައި ދައްކާނެ މާގިނަ ވާހަކައެއްވެސް ނެތެވެ. އެހެންކަމުން ނާޒިމް ގިނަ ވަގުތު އިންނަން ޖެހުނީ ފޫހިވެފައެވެ. އިޝިކާއާއި އައުފްވެސް އެދެމީހުންގެ ކޮނޑުގައި ބޯއަޅާލައިގެން ނިދާފައި އޮތުމުން އޭނާގެ ފޫހިކަން އިތުރުވިއެވެ. އެދެކުދިން ހޭލާ ތިބިއްޔާ ހުއްޓާނުލާ އަބަދުވެސް ކޮންމެވެސް ވާހަކައެއް ދައްކާނެވިއްޔާއެވެ.\nލޯންޗުން ފައިބާފައި ނާޒިމް މަގަށް ނުކުމެ ކާރެއް ހުއްޓުވިއެވެ. އަދި ސަނާއާއި ދެކުދިން ފަހަތު ސީޓަށް އަރުވާފައި އޭނާ ކުރީ ސީޓަށް އަރައި “ގްރީން ލައިޓް”އަށް ގެންގޮސްދިނުމަށް ޑްރައިވަރ ގާތުގައި އެދުނެވެ. ޓްރެފިކުން ސަލާމަތްވެގެން އެގެއާއި ހަމައަށް ފޯރާވަރުވީ ތިރީހަކަށް މިނެޓުންނެވެ. ޑްރައިވަރަށް ލާރި ދީފައި ކާރުން ފައިބައި ފޮށި ހިފައިގެން ގެއަށް ވަނެވެ. ތިންވަނަ ބުރިއަށް އެރުމަށްފަހު ބެލް އަޅާލިއެވެ.\n“ޔަޤީން އެއައީ..” ހިތާހިތާ އެހެން ކިޔާލަމުން ޒިދުނާ ގޮސް ދޮރު ހުޅުވާލިއެވެ.\n“ކޮބާ އައިކާ؟” ސަނާ ފުރަތަމަވެސް އަހާލިއެވެ.\n“ކޮޓަރީގަ ވީ.. އަވަހަށް ވަދޭ..” ޒިދުނާ މަޑުމަޑުން އެހެން ބުނެލުމުން ނާޒިމްއާއި ސަނާ ދެކުދިން ގޮވައިގެން އެތެރެއަށް ވަނެވެ. ޒިދުނާ އެދެކުދިން ގާތު އަޑެއްވެސް ނީއްވާ މަޑުން ތިބުމަށް ބުންޏެވެ.\n“އައިކާ! އައިކާ! އާދެބަލަ..” ޒިދުނާ ތަންކޮޅެއް ބާރަށް އެހެން ގޮވާލިއިރު އައުފްއާއި އިޝިކާ ތިބީ ދޮރު ކައިރީހުރި ފާރުކޮޅާއި ނިވާވެގެންނެވެ. ޒިދުނާގެ އިރުޝާދުގެ މަތިން ކަންތައް ކުރެވޭތޯ ބަލަމުން ދިޔައިރު އައިކާއަށް ވާނެގޮތް ސިފަކުރެވޭތީ ނުހީ ތިބެވެނީވެސް ކިރިޔާއެވެ.\n“ޕޮއް!!” އައިކާ ދޮރު ހުޅުވާލާފައި ނުކުތުމާއެކު އައުފްއާއި އިޝިކާ އެއްއަޑަކަށް ހަޅޭއްލަވައިގަތެވެ. އެއާއެކު ސިހުނުވަރުން އައިކާ އަތުގައި އޮތް ފޯނުވެސް ނުވެއްޓުނީ ކިރިޔާއެވެ. އައިކާއަށް ވީގޮތް ފެނިފައި އައުފްއާއި އިޝިކާ ބާރަށް ހޭން ފެށިއެވެ.\n“އައުފް! އިޝީ!” އައިކާ އުފަލުން ފުރިފައި ހުރެ އެދެކުދިންގެ ގައިގައި ބައްދާލިއެވެ.\n“ސަޕްރައިޒް!!” ނާޒިމްމެން ތިބި ހިސާބަށް ދެވުމާއެކު އެންމެން އެއްކޮށް އަނެއްކާވެސް ބުނެލިއެވެ. އައިކާ ވީ އުފަލުން ގޮސް ސަނާ ގައިގައި ބައްދައިގަތެވެ. ނާޒިމްގެ ގައިގައިވެސް ބައްދާލީ ދުވަސްކޮޅެއް ފަހުން އަނެއްކާވެސް ބައްޕަ ފެނުމުންނެވެ.\n“މަންމަމެން ކީއްވެތަ އަންގާނުލީ؟” ކުސްތަޅާލަމުން އައިކާ ބުނެލިއެވެ.\n“ކޮއްކޮމެން ދޮންތައަށް ސަޕްރައިޒެއް ދިނީއޭ ދޯ މަންމާ..” އައުފް އަވަސްއަވަހަށް ބުނެލިއެވެ. އެވަގުތު އައިޝްކާ ގޮވައިގެން ބޭރުން އައިސް އެތެރެއަށް ވަނީ އާސިފްއެވެ. އައިޝްކާއަށް އައުފްއާއި އިޝިކާ ފެނުމާއެކު ދުވެފައި އައިސް އެދެކުދިން ގޮވައިގެން އޭނާގެ ކޮޓަރިއަށް ވަދެއްޖެއެވެ.\nޖެހިގެން އައި ދުވަހެވެ. އައިކާ ތައްޔާރުވަމުން ދިޔައީ ނަތީޖާ ފާޅުކުރާ ތަނަށް ދާށެވެ. ސަނާއާއި ނާޒިމްވެސް އެތަނަށް ދިއުމަށް ތައްޔާރުވިއެވެ. އައުފްއާއި އިޝިކާވެސް ތިބީ އެތަނަށް ދާން ފައިވިއްދާލާފައެވެ. ނަމަވެސް އައިކާމެން ދިޔުމުން ގޭގައި ތިބި އެންމެން ޕިއްޒާ ކާން ދާނީއޭ ޒިދުނާ ބުނުމުން އެދެކުދިންވެސް ގޭގައި ތިބެން އެއްބަސްވެއްޖެއެވެ.\nއައިކާމެން ދިޔުމުން އައުފްއާއި އިޝިކާ އަދި އައިޝްކާ ޕިއްޒާ ކާން ދާން ކިޔަން ފަށައިފިއެވެ. ނަމަވެސް އައިކާ ސްޓޭޖަށް އިނާމު ބަލާ އަރާތަން ބަލާލާހިތުން އިންވަރުން ޒިދުނާ ޕިއްޒާއަށް އޯޑަރުދިނެވެ. އެކުދިންވެސް ވަރަށް ފަސޭހައިން ގޭގައިވިޔަސް ޕިއްޒާ ކާން އެއްބަސްވެއްޖެއެވެ.\nޖަލްސާ ފެށިގެން ގޮސް ގަދަ ފަހެއް އިޢުލާން ކުރާ ވަގުތު ޖެހުނުއިރު އައިކާ އިނީ ފިނިވެގެން ދެއަތް ދެއަތާ މޮޑެލަ މޮޑެލައެވެ. އިނާމު ބަލާ ކިތަންމެ ފަހަރަކު ސްޓޭޖަށް އަރަން ޖެހުނު ނަމަވެސް ފިނިކަން ނުކެނޑެއެވެ. އެތާނގައި ތިބި ކުދިންތަކާއި ބެލެނިވެރިންތައް އެހާ ގިނަވެފައި މީޑިއާތަކާއި ސަރުކާރުގެ ބޮޑުންވެސް ތިބުމުން ކަންނޭނގެއެވެ. އަނެއްކޮޅުން މިއީ އޭނާގެ މުސްތަޤުބަލާއި ނުހަނު ބޮޑަށް ގުޅިފައިވާ ނަތީޖާއަށް ވުމުންވެސްމެއެވެ.\nއޭލެވެލްގެ ނަތީޖާއިން މުޅި ރާއްޖެއިން އެއްވަނައަށް ހޮވުނީ އައިކާކަން އިޢުލާން ކުރި ވަގުތު އޭނާގެ މެޔަށް ފިނިވެގެން ދިޔައެވެ. ހޯލު ތެރޭގައި ތިބި ދަރިވަރުންނާއި ބެލެނިވެރިންގެ އަތްތިލަބަޑީގެ އަޑުން މުޅި ހޯލުތެރެ ގުގުމާލިއެވެ. އޭނާއަށް ބަލާލެވުނީ އޭނާގެ މަންމައާއި ބައްޕަ ފެނޭތޯއެވެ. އެވަގުތު އުފަލުން ރޮވިފައި ތިބި ނާޒިމްއާއި ސަނާ ފެނުމުން އޭނާގެ މޫނުމައްޗަށް އުފާވެރިކަން ވެރިވީ އިންތިހާއަށެވެ. ލުއި ހިނިތުންވުމެއް ވެރިކުރުވައިގެން ދިޔައިރު ސްޓޭޖާއި ކައިރިވާ ވަރަކަށް އޭނާގެ ހިތުގެ ތެޅުން އަވަސްވަމުން ދިޔައެވެ. ރައީސުލްޖުމްހޫރިއްޔާގެ އަތްޕުޅުން ތަށްޓާއި އިނާމުތައް ލިބިގެންދިޔައިރު އޭނާއަށް ބުނެދޭން ނޭނގޭފަދަ އުފާވެރި އިހުސާސެއް ކުރެވެމުން ދިޔައެވެ.\nޖަލްސާ ނިމިގެން ގެއަށް ދިޔައިރު ޒިދުނާއާއި އެންމެން ވެގެން ގޭތެރެ އޮތީ ވަރަށް ރީތިކޮށްލާފައެވެ. އައިކާގެ އެއުފާ ޚާއްސަ ގޮތަކަށް ފާހަގަކުރަން ޒިދުނާ ބޭނުންވީއެވެ. ސޯފާތަކުގެ މެދުގައި ހުރި މޭޒުމަތީގައި ހުރި ބޮޑު ކޭކު ފެނުމުން އައިކާ ކުޅުދިޔާވިއެވެ.\n“މިހާ ކުޑައިރުކޮޅެއް ތެރޭ ކިހިނެއް މިހުރިހާ ކަމެއް ކުރީ؟ އެހެންނޫނަސް މިކަހަލަ ބޭކާރު ޚަރަދުތައް ކުރާކަށް ނުވާނެއެއްނު..” ސަނާއަށް ނުހުރެވިގެން ބުނެވުނެވެ.\n“މީ ހަމަ އަހަރެން އައިކާގެ އެއުފާ ޚާއްސަ ގޮތަކަށް ފާހަގަކޮށްލަންވެގެން ކުރި ކަމެކޭ.. އެއީ އެއްވެސް ކަމެއް ނޫން.. ދެން މި ކަރުދާސްތަކާ އެއްޗެހި އެލުވީ މިކުދިން ބޭނުންވެގެން.. އަސްލު އަހަރެން އުޅުނީ ހަމައެކަނި ކޭކެއް ފަޅާލަން.. އަހަރެންގެ ރައްޓެހިންކޮޅެއް ގެނެސްގެން އެކަން ކުރީ..” ޒިދުނާ ކަންވީގޮތް އޮޅުންފިލުވައިދިނެވެ.\n“އެކަމަކު ދެން މިހާ ގިނަ..”\n“ސަނާ! އެކަމާ އެހާ ނުވިސްނަބަލަ.. އައިކާ އާދޭ އަވަހަށް ކޭކު ފަޅަން.. މިހާރު އެހެރަ ބާރަ ޖަހަނީ..” ޒިދުނާ އެހެން ބުނެލުމުން އައިކާ އައިސް ކޭކު ފަޅާލިއެވެ. އަދި ފަހަރަކު މީހެއްގެ އަނގައަށް ކޭކުކޮޅެއް ލަވަމުން ގޮސް ޒިދުނާއަށް ކޭކުކޮޅު ލަވަން އުޅެނިކޮށް ގޭގެ ބެލް އަޅާލި އަޑު އިވުމުން ޒިދުނާ ދޮރާއި ދިމާއަށް ހިނގައިގަތެވެ.\n“ދައްތާ! މި ކާލައިގެން ދޭބަލަ..” އައިކާ އެހެން ބުނެލުމުން ޒިދުނާ ކޭކުކޮޅު ހިފައިގެން ހިނގައިގަތެވެ. އޭނާ ގޮސް ދޮރު ހުޅުވާލި ވަގުތު ސިއްސައިގެން ދިޔައީ ކުއްލިއަކަށް ދޮރުމައްޗަށް އެރި މޫނު ނިވާކޮށްގެން ހުރި މީހާ ފެނުމުންނެވެ. އަވަހަށް ދޮރު ލައްޕަން ކުރި މަސައްކަތް ވީ ބޭކާރެވެ. އެމީހާ ގޭތެރެއަށް ދެމިގަތުމުން ޒިދުނާ އުޅުނީ އަވަހަށް އެމީހާގެ ކިބައިން ސަލާމަތްވެވޭތޯއެވެ. ނަމަވެސް އެމީހާއާ ދުރަށް އެންމެ ފިޔަވަޅެއް އެޅުނުތަނާ އެމީހާ އަވަސް ހަރަކާތަކާއިއެކު ޒިދުނާގެ ކަނާއަތު ކޮނޑާއި ދިމާއިން އަތް ގެންގޮސް ވައަތު ކޮނޑުގައި އަޅުވާލައި ހިފަހައްޓާލިއެވެ.\nMiothy “AIKAA” vaahakaige 13 vana bai.. Hurihaa kudhinnahves kamudhaane kamah ummeedhu kuran.. Mistakes huriyyaa faahaga kohdhinumaky Saandyge v bodu edhumeh.. Hurihaa kudhinnahves v baajjaveri dhuvahakah edhen.. Love you all 🙂\n14 vana bai maadhamaa.. Insha Allah!! 🙂\nMee hama saandy liyaa vaahaka ehtha… saandy ah nuves gulhey gothah vaahaka kiriah gendhanu… maa haasaru dhigu kurany??\nThanQ Hiroo.. Mee hama Saandy amillayah liyaa vaahakaeh 🙂\nThanQ Lam 🙂\nv rethi. aee haasareh noon thafaath khlaafa. thnks tmrw up kh dheythee .\nThanQ rose 🙂\nAika and ushau he vaahaka eh ney…\nThanQ peace 🙂\nThanQ zaul 🙂\ndhera vejje kamehnu adhi mihaa bolah undhagoo vaa vaahaka eh nukiyan. dhn nuves kiyaanan mivaahaka eh. haasaru dhigu kamun bolah thuraa. dhn v hadi huthuru kan kan ves hurey . kuree faharu ves huree bra ge vaahaka dhahkaafa. dhn maaz ge kurimathi faraathah thadhuvi vaahaka ves gennan hadi dho. dhn anekka mi vaahakaiga ulhey aika o level nimmaafa umuru ge gothun bodu meehakaa rahtehi vee. adhi eves meehakaa indhegen hure. emeehun ge rom bai genes. v v hadi. mujuthamau gabool kuraane fadha vaahaka eh liyebala. mi vaahaka ah vassalaam\nAsluves hama ragalhu vaahaka eh thee\nAnd ahaalan beynumee alevel first place ah dhiyaeee thi aika ekanitha…\nRaees athun inaamu aruvaa vaahaka aa inaamu balaa stage ah dhaa vahaka…lol.. bala miulheni kuda kujjeh report foiyy balaa gosgen ulhey vaahaka kiyaadheyyn tha.. hama reethi kon liyeven ovva dhw.\nAnd mulhi vaahaka ga ves aika haa GREAT myhaku neiy.. lol..\nKotharey.. ThanQ for your comment 🙂\nThanQ Ocs.. Aikaage mahchah binaakoh liyefa otheema ehen evany 🙂\nmashah heevanee hama gasdhuga hen busraa inthanah ves ehnee bura liyefa..mikahala vaahaka nuliyahchey..meehun kiyan ves foohi vaane…adhi maa bodah faalhukan bodukoh romantic thanthan ves gennnany..foohi vejje mi kiyan ves…saandy varah badhalunvejje…saandy ge vhk thah hadi vejje..maves salaam\nThanQ ssannww.. Ethankolhaky typing mistake eh.. En’gunu hisaabun ran’galhu kohfa onnaany.. Foohivaa meehun nukeema rangalhu vaane.. 🙂\nBra in than hama vedhaane ehnu olhumakun kamah ves. Jealous vaa kudhin ves feney. But saandy alhaanulaa\nThanQ Anonymous.. E-ee hama liyumuge kusheh.. Saandy alhaeh nulan ekahala kankamakaa.. Binaakuranivi faadukiyunthakah Saandy alhaalany 🙂\nRythi… Mi story ge kury kolhu maarythi.. Dhen annabaithahves kuriekey ehgothah rythi vaane kamah umeedhukuran\nWowwwww…mi prt ves rythi…ushau aai aika aa varah gulhey..ly saandy?❤\nThanQ Mysh 🙂\nNice,,,umurun dhuvase vy myhunaa kithanma varakan…myhun marry kuray,,,,aki vaahaka ga hunnaani aki mansala….type kurumuga mansala dhimaaavumaky mansalaen noon,,,kiyaa hin nuvaa myhun nukiyaba,,,mian vuran maabodan romantic vaahaka mi site ga vase abahuri…ssandey is best writer….mi vaahaka hama best…??????\nThanQ Hashaa 🙂\nI agreed that saandy has changedalot. Saandy kureege vaahaka thakuga nuhurey mihaa faalhukan bodu gotheh gai romantic bai thah genesdheefa eh. Evves like eh nuvey haamakan bodu gotheh gai liyan nujehey bas thah liyefa hureema. Kamaku nudhey\nThanQ Izu for ur comment.. Saandy change eh nuvey.. Vaahakaige gothun baeh badhaluthah gennan jehey faharuves annaane.. Mee ekahala badhaleh 🙂\nSaandy liyunyma bra ge bai goasvy,, Kuhveri loabi storyga ves bra ge vahaka oi,, then Maaxge kurimathi farathah thadhuvi vahaka,, Shelyn storygaves ovey Shelyn gahuga ovva Alam hus jangiya aa eky huri vahaka,, thibunihen kiyanya eves hama hadi vahaka dho liyan,, adhi mibuni2story ga ves romantic bai ma bodah genessa ebahuri,, adhi miyahvure ma detailkoh romance genessa huri story thah mi site gaves ebahuri,, mi storyga adhi nadhey thiya bunaha falhukan bodukoh romance kura vahakaeh,,2scene eh kanneynge aee,, thi hama Saandy vyma vegen ulhey gotheh,, eyna story eh liyefiyya ehchekey nukiya nuthibeveyne mi ulhey myhunnah,, hama hajam nuvany\nThanQ Superna.. Ekahala kankamaa alhaanulaa 🙂\nހިތާމަ އެހެނިހެން ލޯބި August 13, 2018\nހިތާމަ އެހެނިހެން މަޖާ ލޯބި June 12, 2019


Astra in en'buri in'gireyseenge zamaanah! - vNews.mv\nއަސްޓްރާއިން އެނބުރި އިނގިރޭސީންގެ ޒަމާނަށް!\nޝުރުފާ މުޙައްމަދު 25 September 2019, 18:43\nއައްޑުއަތޮޅު ގަމަކީ ރާއްޖޭގައި އިނގިރޭސީން އުޅުނުއިރު އެމީހުން ވަޒަންވެރިވި ރަށެވެ. ގަމުން އަދިވެސް އިނގިރޭސީންގެ ހަނދާންތައް ފިލައިގެން ނުދެއެވެ. ބަލާލި ކޮންމެ ދިމަލާކުންވެސް އެޒަމާނުގެ ހަނދާންތައް އާވާ ކޮންމެވެސް މަންޒަރެއް ފެނެއެވެ.\nގަމުން ފެނުނު އިނގިރޭސީންގެ ހަނދާންތައް އާވާ ހުރިހާ މަންޒަރަކުންވެސް އެންމެ އަޅައިގަތް އެއްތަނަކީ ގަމު އެއާޕޯޓާއި މާދުރުނޫން ސަރަހައްދެއްގައި ހަދާފައި ހުރީ ރީތި އިމާރާތެކެވެ. އިނގިރޭސީން އައްޑޫގައި ތިބިއިރު، ފިލްމު ބަލަން އެޅި މަޝްހޫރު އަސްޓްރާ ސިނަމާއެވެ. މި ސިނަމާ ހަދާފައިވަނީ ގަމުގައި އިނގިރޭސީން އުޅުނު ޒަމާނުގައި 1957 ވަނަ އަހަރުގައެވެ. އެ ޒަމާނުގައި ފިލްމު އަޅުވައި ސްޓޭޖް ޝޯތައް ބާއްވާ ހެދި އަސްޓްރާގައި ގަމުން އިނގިރޭސީން ފޭބި ފަހުންވެސް ޝޯތައް ބާއްވާފައިވެއެވެ.\nއަދި އޭގެ ފަހުންވެސް 2004 ވަނަ އަހަރާ ހަމައަށް ލަންކާ ކުންފުންޏަކުން ގާމެންޓް ފެކްޓްރީއެއް ހިންގުމަށް އެތަން ބޭނުންކޮށްފައިވެއެވެ. އެ ކުންފުނިން އެތަން ދޫކޮށްލުުމުން ބަލަހައްޓާނެ ފަރާތެއް ނެތިފައި ވަނިކޮށް މިހާރު އެތަން ބެލެހެއްޓުމުގެ ޒިންމާ އަދާކުރަނީ ގަމުގައި އެއާޕޯޓު ހިންގާ، އައްޑޫ އިންޓަނޭޝަނަލް އެއާޕޯޓް ކުންފުނިންނެވެ.\nއިނގިރޭސީންގެ ހަނދާން އާކޮށްދޭ މި ސިނަމާ ދުރުން ބަލާލަންވެސް ވަރަށް ހިތްގައިމެވެ. ހަމަ މިޒަމާނުގެ މޮޅު އިމާރާތެއްހާ ރީއްޗެވެ. އެތެރެޔަށް ވަދެވުމުން ކުރެވެނީ މުޅިން ތަފާތު އިހުސާސެކެވެ. އަސްޓްރާ ސިނަމާ ތެރެއަށް އެޅޭ ފުރަތަމަ ފިޔަވަޅާއެކު އިނގިރޭސީން އައްޑޫގައި އުޅުނު ޒަމާނުގެ ހަނދާންތައް ކުލަ ފިލްމަކުން ފެންނަ ފަދައެވެ. އިނގިރޭސީން ތިއޭޓަރެއްގެ ގޮތުގައި ބޭނުންކުރި ތަން މިހާރު ފެންނަން ހުރީ އިނގިރޭސީންގެ ހަނދާންތަކުން ފުރިފައިވާ އާސާރެއްގެ ގޮތުގައެވެ.


India Gai 14 Aharuge Kujjaku Rape Kurumah Fahu Maraalaifi - Vaguthu\nއިންޑިއާގައި 14 އަހަރުގެ ކުއްޖަކު ރޭޕް ކުރުމަށްފަހު މަރާލައިފި\nއިންޑިއާގެ ޝަމްލީ ޑިސްޓްރިކްޓުގައި އުމުރުން 14 އަހަރުގެ ކުއްޖަކު ރޭޕް ކުރުމަށްފަހު މަރާލައިފިއެވެ.\nއިންޑިއާ ފުލުހުންނާއި ހަވާލާދީ ރިޕޯޓްތައް ބުނާގޮތުގައި، ރޭޕް ކުރުމަށްފަހު މަރާލާފައި އޮއްވާ ފެނުނު އެ ކުއްޖާ އޮތީ ދަނޑުގޮވާމު ހައްދާ ދަނޑަކަށް އެއްލާލާފައެވެ. އެ ކުއްޖާ ފެނިފައި ވަނީ އިއްޔެ އިރުއޮއްސުނު ވަގުތުގައެވެ.\nފުލުހުން ބުނީ، ބެލެވޭގޮތުގައި، އެ ކުއްޖާ މަރާލާފައި ވަނީ ކަރުގައި ހިފައިގެންނެވެ.\nފުލުހުން ބުނީ، އެ ކުއްޖާ ގެއްލިގެން އެކަން ފުލުހުންނަށް ރިޕޯޓް ކުރުމުން، ފުލުހުން އެ ކުއްޖާ ހޯދުމުގެ މަސައްކަތް ފެށި ކަމަށެވެ. އަދި އެ މަސައްކަތް ކުރަމުން ދަނިކޮށް އެ ކުއްޖާ އެ ދަނޑު ތެރެއިން ފެނުނުއިރުވެސް، މަރުވެފައިވާކަމަށް ފުލުހުން ބުންޏެވެ.\nއެ ކުއްޖާގެ އާއިލާއިން ބުނީ، އެ ކުއްޖާ ދިޔައީ އޭނާގެ ބައްޕަގެ މެންދުރުގެ ކެއުން ބަލާ ކަމަށާއި، އެ ދިޔަ ގޮތަށް އެ ކުއްޖާ ގެއްލުނު ކަމަށެވެ.\nއެ ކުއްޖާގެ ހަށިގަނޑުގެ ޕޯސްޓްމޯޓަމް ހަދަން މިހާރު ވަނީ ފޮނުވާފައެވެ. އެ ކުއްޖާގެ މަރާއި ގުޅިގެން މިހާތަނަށް މީހަކު ހައްޔަރުކޮށްފައެއް ނުވެެއެވެ.\nއިންޑިއާއަކީ ރޭޕްގެ މައްސަލަތައް އެންމެ ގިނަ އެއް ގައުމެކެވެ. މީގެ ކުރިންވެސް ކުޑަކުދިން ރޭޕްކުރުމަށްފަހު މަރާލި އެތައް މައްސަލައެއް ވަނީ ފެންމަތިވެފައެވެ.\nއޮކްޓޯބަރ 8, 2019 19:35\nމޯދީ ކަލޭ ބޭކާރު ލާރި ހަރަދުކޮށް އެހެންތަންތަނަށް ހަންފަތުރަންނޫޅެ، އަމިއްލަ ގައުމުގެ ކުޑަ އަންހެން ކުދިންނަށް ރައްކާތެރިކަން ހޯދަދިނިއްޔާ މާތާހިރުވާނެ. ވެރިކަމުގަ ލަދެއް ހަޔާތެއްވެސްނެތި، ރައްޔިތުންނަށް ރައްކާތެރިކަމެއްނެތި އުޅޭއިރު މިކަލޭގެ މިވަރުގެ މީހެއްނެތި ގައްޑާވެފަ އެއުޅެނީ. ނުވާއިރު އިސްތިއުފާ ދީފަގިސް ގޭގަ އޮތިއްޔާ މާތާހިރުވާނެ.\nއޮކްޓޯބަރ 8, 2019 19:56\nރޭޕިސްތާނުގެ މިީހުންނަށް ކުޑަ ކުއްޖެއް ދަރިއެއް ބަކަރިއެއް ކުކުޅެއްޔިސް ރޭޕްކުރަން އޯކޭ އަސްލު އަދިރި ދައުލަތަކިީ ހައްދު ފަހަނައެޅުމަކިީވެސް އެއީ ގެރި މޯދީއަށް ނިޝާނު އިއްޒަތްދީނުގެ ލަގަބު ދިނީމަ ހުތުރުދޯ އިންޑިއާގެ މުސްލިމް އަންހެނުންގެ އަބުރު ކަތިލުމުގެ މޭސްތިޔާއަށް ދޮންބަންޑަާރައިން ފަދަ އޯގާތެރި ރަސްކަލެއްގެ ޝަރަފް ދިނުމަކީ ކޮށްގެންނުވާނެކަމެއް


Gender ah 283 massala eh, Enme ginaee kudakudhinge massalathah!\nޖެންޑާއަށް 283 މައްސަލައެއް، އެންމެ ގިނައީ ކުޑަކުދިންގެ މައްސަލަތައް!\n29 ޖެނުއަރީ 2020 - 11:04:23\nޖެންޑާ މިނިސްޓްރީއަށް މިދިޔަ ޑިސެމްބަރު މަހުގެ ތެރޭގައި 283 މައްސަލައެއް ހުށަހަޅާފައިވާ ކަމަށާއި މީގެތެރޭގައި އެންމެ ގިނައީ ކުޑަކުދިންނަށް ކުރާ އެކިބާވަތުގެ މައްސަލަ ކަމަށް ޖެންޑާ މިނިސްޓްރީން ބުނެފި އެވެ.\nމިނިސްޓްރީން އިއްޔެ އާންމުކުރި މިދިޔަ މަހުގެ ތަފާސްހިސާބުތަކުން ދައްކާ ގޮތުގައި ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 134 މައްސަލަ މިދިޔަ މަހު ވަނީ ރިޕޯޓުކޮށްފަ އެވެ\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތައް ކަމަށްވާއިރު މި ބާވަތުގެ 66 މައްސަލަ ރިޕޯޓުކޮށްފައިވާ ކަމަށް ތަފާސްހިސާބުތަކުން ދައްކަ އެވެ.\nމީގެއިތުރުން ޖިންސީ ހާނީއްކައިގެ 27 މައްސަލަ އާއި ޖިސްމާނީ ހާނިއްކައިގެ 15 މައްސަލައެއްގެ އިތުރުން ނަފްސާނީ ހާނިއްކައިގެ 14 މައްސަލައަކާއި ގެވެށި އަނިޔާ ކުރާ ތަން ދެއްކުން ނުވަތަ ފެނުމުގެ 8 މައްސަލަ އަދި ނަހަމަ ގޮތުގައި ބޭނުންކުރުމުގެ ހަތަރު މައްސަލަ ވެސް ރިޕޯޓުކޮށްފައިވާ ކަމަށް ތަފާސްހިސާބުތަކުން ދައްކަ އެވެ.\nހަމައެހެންމެ ހައްގުތަކުން ކުޑަކުދިން މަހުރޫމުކުރުމުގެ 17 މައްސަލައެއް ވެސް މިދިޔަ މަހު ވަނީ ރިޕޯޓުކޮށްފަ އެވެ. މިފަދަ މައްސަލަތަކުގެ ތެރޭގައި ވެކްސިން ނުދިނުމުގެ ހަތް މައްސަލައާއި، ތައުލީމަށް ހުރަސް އެޅުމުގެ ހަ މައްސަލައާއި، އުފަންވުން ރަޖިސްޓްރީ ނުކުރުމާ ބެހޭ ދެ މައްސަލައެއްގެ އިތުރުން ސިއްހީ ފަރުވާއަށް ހުރަސްއެޅުމުގެ އެއް މައްސަލަ އަދި ގަދަކަމުން ނުވަތަ މަޖުބޫރުން ކައިވެނި ކުރުވުމުގެ އެއް މައްސަލަ ހިމެނޭ ކަމަށް ތަފާސްހިސާބުތަކުން ދައްކަ އެވެ.\nކުޑަކުދިންނަށް ކުރާ އެކި ބާވަތުގެ އަނިޔާއަށްފަހު ދެން އެންމެ ގިނައީ ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ މައްސަލަ އެވެ. އެގޮތުން ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 44 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅާފަ އެވެ. މިފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލަ އެވެ. އެގޮތުން މި ބާވަތުގެ 18 މައްސަލަ މިމުއްދަތުގެ ތެރޭގައި ރިޕޯޓުކޮށްފައިވާ ކަމަށް ތަފާސްހިސާބުތަކުން ދައްކަ އެވެ.\nމީގެއިތުރުން ނަފްސާނީ އަނިޔާކުރުން ނުވަތަ އަނގަ ބަހުން ކުރެވޭ އަނިޔާގެ 11 މައްސަލައާއި ބިރުދެއްކުމުގެ ގޮތުން ކުރެވޭ ކަންކަމާ ގުޅޭ ހަ މައްސަލައާއި އިހުމާލުވުމުގެ ދެ މައްސަލައެއްގެ އިތުރުން ރޭޕް ކުރުމުގެ ދެ މައްސަލަ އާއި ޖިންސީ ހާނިއްކަކުރުމުގެ އެއް މައްސަލައަކާއި ފާރަލުމުގެ އެއް މައްސަލައަކާއި ޖިންސީ ފުރައްސާރަކުރުމުގެ އެއް މައްސަލައާއި މުދާ ހިފެހެއްޓުމާއި މުދަލަށް ގެއްލުންދިނުމުގެ އެއް މައްސަލަ އަދި ބާރާއި ނުފޫޒު ފޯރުވުމުގެ އެއް މައްސަލަ ހިމެނެ އެވެ.\nއެކި ބާވަތުގެ ކުށްކުރާ ކުޑަކުދިންގެ7މައްސަލަ މިދިޔަ މަހު ހުށަހަޅާފައިވާއިރު މިފަދަ މައްސަލަތަކުގެ ތެރޭގައި އަމުރަށް ނުކިޔަމަންތެރިވުމުގެ އެއް މައްސަލައަކާއި މަސްތުވާތަކެތި ބޭނުންކުރުމުގެ އެއް މައްސަލަ އަދި ތަންތަނަށާއި ތަކެއްޗަށް ގެއްލުންދިނުމުގެ އެއް މައްސަލަ ހިމެނެ އެވެ.\nމީގެއިތުރުން ކުޑަކުދިންގެ އަހުލާގާ ގުޅުން ހުރި 13 މައްސަލަ މިދިޔަ މަހު ވަނީ ހުށަހަޅާފަ އެވެ. މިފަދަ މައްސަލަތަކުގެ ތެރޭގައި ގެއިން ނުކުމެގެން ދިއުމުގެ ހަތް މައްސަލަ ހިމެނެ އެވެ.\nޖެންޑާ މިނިސްޓްރީކުޑަކުދިންޖިންސީ ގޯނާޖިންސީ ފުރަސާރަ


MDP Halaaku Vegendhaanee Amilla Ah - MP Nihaad - Vaguthu\nއެމްޑީޕީ ހަލާކުވެގެން ދާނީ އަމިއްލައަށް ކަމަށް ރައްޔިތުން މަޖިލީހުގައި އައްޑޫ ސިޓީ ފޭދޫ ދާއިރާ ތަމްސީލް ކުރައްވާ އެމްޑީޕީގެ މެންބަރު މުހައްމަދު ނިހާދު ވިދާޅުވެއްޖެއެވެ.\nނިހާދު މިރޭ ކުރެއްވި ޓްވީޓެއްގައި ވިދާޅުވީ "އަހަރުން އަހަރުންނާއި އަމިއްލަ އަށް ހަލާކުވެ ނިމިގަންނަނީ" ކަމަށެވެ. (އެމްޑީޕީ) ކަލާކު ކޮށްލުމަށް އިދިކޮޅެއް ބޭނުން ނުވާކަމަށް ވެސް ނިހާދު ވިދާޅުވިއެވެ.\nނިހާދު މިހެން ވިދާޅުވުމުން މީހަކު ކުރި ޓްވީޓެއްގައި "ބޯވަ ހިއްޕާލީ" ކަމަށް ވިދާޅުވުމުން ނިހާދު ވިދާޅުވީ އެފުރުސަތު ދޭން ބޭނުން ނުވާ ކަމަށެވެ.\nއެމްޑީޕީ ހަލާކު ވެގެންދާނީ އަމިއްލައަށް ކަމަށް ނިހާދު ވިދާޅުވިއިރު ރައީސް ސޯލިހާއި ރައީސް ނަޝީދަށް ތާއިދުކުރާ އެމްޑީޕީގެ މަޖިލިސް މެންބަރުން ދެބަޔަކަށް ބެހި ކޯޅުންތައް ވަނީ ބޮޑުވެފައެވެ. ގެއްލުމުގެ ބަދަލު ދިނުމާއި ގުޅޭ ގޮތުގެ މައުލޫމާތު ދިނުމަށް ރައީސް އޮފީހުން ރޭ ބޭއްވި ނޫސްވެރިންގެ ބައްދަލުވުމެއްގައި ދެއްކެވި ވާހަކަތަކަށް މަޖިލީހުގެ ޖުޑިޝަރީ ކޮމެޓީން މިއަދު ވަނީ ވަރަށް ހޫނުކޮށް ރައްދުދީ، ފާޑުކިޔާފައެވެ.\nޖުޑިޝަރީ ކޮމެޓީގެ މުގައްރިއްރު މެންބަރު އިމްތިޔާޒު ފަހުމީ އަކީ ރައީސް ނަޝީދުގެ ފެކްޝަންގައި ހިމެނިވަޑައިގަންނަވާ މެންބަރެކެވެ.\nސިއްހީ ކުއްލި ނުރައްކަލުގެ ހާލަތު އިއުލާން ކުރުމުގެ ބާރު މަޖިލީހަށް ދިނުމަށް ރައީސް ނަޝީދުގެ ފެކްޝަނުން ކުރި މަސައްކަތް މިދިޔަ ހަފްތާގައި ރައީސް ސޯލިހްގެ ފެކްޝަނުން ވަނީ ފެއިލް ކޮށްލާފައެވެ. ނަމަވެސް އެދުވަހުގެ ޖަލްސާގައި މަޖިލިސް ރައީސް ނަޝީދު ވިދާޅުވީ "މި މަޖިލީހުގެ ވޯޓު ގުނާ ބޭފުޅުންނަށް މި ކަން މިހާރު ތުނިވެފައި އޮތް މިންވަރު" ސާފުވާނެ ކަމަށެވެ.\nމެއި 3, 2021 22:25\nމެޗުައަރ ނުވާ ޑިމޮކްރަސީތަކުގެ ވާނީ ތިހެން. ޕީޕީއެމްގެ ވެރިކަން ވެސް ދިޔައީ ޕާޓީ ތެރެއިން ޕާޓީގެ ވެރިކަމާ އިދިކޮޅަށް ނުކުތީމަ. 12 މެންބަރުން. އޭރު އިދިކޮޅު އޮތީ މާ ބޮޑަށް ބަލިކަށިވެފައި އޭރު އިންތިޚާބު ކާމިޔާބު ނުކުރެވުނީމަ.\nމެއި 3, 2021 23:05\nއުފެދުނު ގޮތަކަށް ނިމިގެން ވެސް ދާނީ. އިންޝާ ﷲ\nމެއި 3, 2021 22:38\nމިހާރު ދިވެހިން ގަބޫލު ކުރޭ އެންޑީޕީ ގެ ބޮޑެތި މީހުންނަކީ ލާދީނީ ބައިގަޑެއް ކަން.\nމެއި 3, 2021 23:24\nޢެހެންވީމަ ޕީޕީއެމް އަ ކީ ވަގުންގެބައިގަޑެއްދެއްތޯ.\nއޑޕ ހަލާކުވެގެން ދަނީ ކަލެޔާ ކެނެރީގޭ ނަށީދު ކަހަލުގެ މަދު މީސްކޮޅަކާ ހެދީ\nމެއި 3, 2021 23:51\nރައީސް ނަޝީދުގެ ލަގޮނޑިއަށް އެމްޑީޕީގެ އެހެން މީހަކު ވެރިކަންކުރާތަން ދެކެން ކެތްނުވަނީ. ކޮންމެ ގޮތެއް ހަދާފަވެސް ބޭނުން ވަނީ ތިމާ މީހާ ވެރިކަމަށް އަންނަން. އެހެން ވީމަ ޖެހިގެން އުޅޭ ދަންތުރައެއްމީ. އަހަރެންވެސް އެމްޑީޕީ. ރައީސް ސޯލިހަކީ އެމްޑީޕީއާއި ކޯލިޝަންގެ މިހާތަނަށް އެންމެ ބޮޑު ތާއީދާއެކު އެއްބުރުން ވެރިކަން ގޯއްދަވާފަ ހުރި ރައީސެއް. އެހެންވީމާ، ރައީސް ސޯލިހަށް ވެރިކަން ކުރުމުގެ ފުރުޞަތު ދޭން ޖެހޭ. ކުރަންވީ ޖެއްސުމެއްނޫން. އަންނި ދެން ވެރިކަމަށް އަންނަން އުޅޭނެ ކަމެއްނެތް. އެއް ފަހަރު ދެވިއްޖެ. ދިނީ އިސްތިއުފާ. ދެވަނަ ފަހަރު ޓިކެޓްލިބި ވީ ނާކާމިޔާބު. އެހެންވީމާ، ދެން ފެއްސެންޖެހޭ އެބަ.\nމެއި 4, 2021 00:00\nދޮން ކަލޯ ހުރީ5ހިއްސު ސަލަމާތުންތަ؟ ޝައް ކު ވައްޏާ ޕީސީރު ޓެސްޓު ހަދާ ބަލަ\nމެއި 4, 2021 00:43\nހަމަ ބަހެއް ބުނާއިރަށް އެހެންމީހުންގެ އަގީދާއާމެދު ސުވާލު އުފައްދަންޖެހޭ ހެއްޔެވެ؟ ދީންދެކެ ލޯބިވުމަކީ އެހެންމީހުން ލާދީކީކަން ސާބިތުކުރުންތަ؟ އެހެންމީހުންގެ ހުރިނަމަ ހުރި އުނި ސިފައެއްގާ އެލިނުގަނެ ތިމާމީހާގެ ހުރި އުނިސިފަތަކާމެދު ކޮންމެ މީހަކުވެސް ވިސްނާލާނަމަ އިސާހިތަކު ގައުމު އިސްލާހުވެދާނެ.\nމެއި 4, 2021 01:58\nއަނގަތަޅާނެ ކަމައްނެއް،ރ.އިބޫއަ ކީމަދަ\nއާބާދީއައްއޮއް ކުދުރަށަ ކކ ކި ކުދު ކަތީބު ކަން\nވޭވަރަގާބިލު ކ ކަމަ ކ ކަސްހިށިމީހަ ކަސްނުން\nމެއި 4, 2021 01:59\nއެމްޑީޕީ އަކީ ރައްޖޭގެ ހަލާކު\nމެއި 4, 2021 02:00\nމި ޕާޓީގެ އިސް ސަފުގަ ތިބީ ފީކަޅާ ބައެއް\nމެއި 4, 2021 06:12\nބާތިލް އޭގެ އަމިއްލަ ޒާތުގައިވެސް ހަލާކުވެގެންދާނެ.\nމެއި 4, 2021 06:22\nތި ވިދަާޅުވިީ ރަގަޅަަަަަަަައް ފަނަާވެދަާން ކައިރި ވެއްޖެ\nމިސަރުކާރުން ވައްކަމެއް ނުކުރާނެ ތަންތަން ލޫޓުވާނީ ހަރުމުދާތަށް ނުއަގުގައި ވިއްކާނީ ބަޖެޓު ހުރިހާ ރައްޓަހިންނަށް ބައިއަޅާ ހުސްކޮއްލާނީ ،މިޔަށް ކިޔާތަ ސަރުކާރޭ ..ދެން އުޅޭނީ އެއްވެސް އަމިއްލަ އެދުމެއް ނެއްކަމަށް އަމިއްލަޔަށް ބުނާމީހެއް އެކަމަކު ދުވަހަކު މީނާ ބުނާ އެއްޗަކާ އަމަލާ ދިމާ ނުވާނެ، މިގައުމަށް ޖެހުނުހާ މުސީބާތެއް ޖެހިފައި ވަނީ މިކަލޭގެޔާ ހުރެ.\nމެއި 4, 2021 09:08\nރާއްޖޭގައި ތިބި ހުރިހާ ސިޔާސީ ޕާޓީތަކަށް ތިޔަހެން ވެއްޖިއްޔާ ރަގަޅީ. ތިޔަ ޕާޓީ ސިސްޓަމަކީ މިތަނަށް އެކަށޭނަ އެއްޗެއް ނޫން. ވަކިން ހާއްސަކޮށް ތިބުނާ ޕާޓީ ބައިބައިވެ ހަލާކުވުން ދުއާއަކީ.\nމެއި 4, 2021 09:11\nإِنَّمَا أَمْرُهُ إِذَا أَرَادَ شَيْئًا أَن يَقُولَ لَهُ كُن فَيَكُونُ \nމެއި 4, 2021 09:13\nކޮބާ އަނގަ މައިތިރިކޮއްލާފަ ޕާޓީން ވަކިވާން ވީނުން\nމެއި 4, 2021 09:22\nހަމްދާއި ޝުކުރު ނިހާދައް ހެޔޮވިސްނުނީތީ\nމެއި 4, 2021 11:28\nމާނައަކީ : ކުފުރު މަރެކޭތ ؟ އާދައިގެ މަރުތަކަށްވުރެ ނުރައްކާ ކަމަށް އިލްމުވެރިންވިދާޅުވޭ...


Madhun noonee nujehey bahyehge shikaara akah thin mahuge jeelan Aailaain edhenee ehee akah\n17 މެއި 20190ކޮމެންޓް\nމަދުން ނޫނީ ނުޖެހޭ ބައްޔެއްގެ ޝިކާރައަކަށް ތިން މަހުގެ ޖީލާން، އާއިލާއިން އެދެނީ އެހީއަކަށް\n"ކުއްޖަކަށް އިންތިޒާރުކޮށްކޮށް ތިއްބާ އަންހެނުން ބަނޑުބޮޑުވީ، އެހެންވެ އޭޑީކޭ އިންނާއި އަދި ވެސް އެހެން ތަންތަނުން އަޅުގަނޑުމެން އައި ސްކޭން ކުރަމުން. ދެން ޑޮކްޓަރުން ވެސް ބުނަމުން އައީ ދަރިފުޅު ރަނގަޅޭ، ނޯމަލްއޭ. އެހެންވެ ވަރަށް އުފަލުން ތިބީ." ކ. ތުލުސްދޫ، މާގިރި ހަސަން ޒަރީރު އޭނާގެ އެންމެ ހަގު ދަރިފުޅު އައިޝަތު ޖީލާން ހަސަން ޖަރީރުގެ ސިއްހީ ހާލަތު ސީއެންއެމްއަށް ކިޔައިދޭން ފެށީ މިހެންނެވެ.\nދެހާސް ހަ ވަނަ އަހަރު ޒަވާޖީ ހަޔާތެއް ފެށި ޒަރީރާއި އޭނާގެ އަންހެނުންނަށް ފުރަތަމަ ދަރިއަކު ލިބުނީ 2009 ވަނަ އަހަރެވެ. ﷲ ގެ އިރާދަފުޅާއެކު އެކުއްޖާގެ ސިއްހަތު ރަނގަޅެވެ. އޭގެ ތިން އަހަރު ފަހުން އަނެއްކާވެސް އެމީހުންނަށް ދަރިއަކު ލިބުނު ނަމަވެސް ވިހޭތާ 15 މިނެޓުގެ ތެރޭގައި ކުއްޖާ ވަނީ މިދުނިޔެ ދޫކޮށްފައެވެ. އަނެއްކާ ވެސް އޭގެ ހަ އަހަރު ފަހުން ޒަރީރުގެ ހަޔާތަށް ނުތަނަވަސްކަން ވެރިވީ އެމީހުންގެ ތިން ވަނަ ދަރިފުޅު ވިހޭއިރުން ފެށިގެން ސިއްހީ ހާލަތު ވަރަށް ބޮޑަށް ދަށްވުމުންނެވެ.\n"ވިހޭއިރު ދަރިފުޅުގެ ހާލު ދެރަވީމަ ނާސަރީއަށްލީ. ހަތް ވަރަކަށް ދުވަހު އެތަނުގަ ބާއްވާފަ ވޯޑަށް ނެރަފަ ވެސް ބޭއްވީ އޮކްސިޖަން ގުޅުވާފަ. މިހާރު ގެއަށް ދޫކޮށްލިއިރުވެސް ގޭގަ ވެސް ހުންނާނެ އޮކްސިޖަން ބޭނުންވީމަ ގުޅޭ ގޮތަށް. ނޫ ކުލައަކަށް ކުއްޖާ ބަދަލުވަންޏާ އޮކްސިޖަން ގުޅަން ބުނެފަ އޮތީ." ޒަރީރު އޭނާގެ ތިން މަހުގެ ދަރިފުޅުގެ ހާލަތު އިތުރަށް ކިޔައިދިނެވެ.\nމިދުނިޔެއަށް އުފަންވީއިރުވެސް ކުޑަކުޑަ ޖީލާން މިވަނީ ވަރަށް މަދުން ނޫނީ ނުޖެހޭ ބައްޔެއް ކަމަށްވާ ޓްރީޗާ ކޮލިން ސިންޑްރޯމްގެ ޝިކާރައަކަށްވެފައެވެ. މިބައްޔަކީ ކޮންމެ ބައި ލައްކަ މީހުންގެ ތެރެއިން އެކަކަށް ޖެހުމުގެ ފުރުސަތު އޮތް ބައްޔެކެވެ. އެ ބަލީގެ ސަބަބުން ކުއްޖާގެ މޫނުގެ ސިފައަށް ބޮޑު ބަދަލުތަކެއް އާދެއެވެ. އެގޮތުން އެތައް އޮޕަރޭޝަންތަކެއް ކުރަން ޖެހޭ އެބަލީގެ ސަބަބުން އެ ތުއްތު ކުއްޖާއަށް ވެސް މިވަނީ ބޮލުގެ ނާށިގަނޑާއި މޫނު، ލޯ، މަތީތަލި، ދަތްދޮޅި އަދި ނޭފަތުގެ އިތުރުން ކަންފަތާއި މަތީ ދައްޕިލައިގެ އޮޕަރޭޝަން ކުރަން ޖެހިފައެވެ.\nޒަރީރު ބުނީ، ފުރަތަމަ އޮޕަރޭޝަން ކުއްޖާގެ އުމުރުން4މަހާއި ހަ މަހުގައި ކުރުމަށް ޑޮކްޓަރުން ލަފާދޭ ކަމަށެވެ. އަދި ދެވަނަ އޮޕަރޭޝަން 12 މަހާއި 18 މަހުގަ ކުރަން ޑޮކްޓަރުން ލަފާދޭ ކަމަށެވެ. އެކުއްޖާގެ މަތީތަލި ފުރިހަމަ ނުވާތީ ކުއްޖާ ވިހޭ ދުވަހުން ފެށިގެން މިއަދާއި ހަމައަށް އެކުއްޖާގެ އަނގަޔަށް ހޮޅިލައްވައިގެން ކާންދެމުން އަންނައިރު އެކަން ރަނގަޅުކުރުމަށް ވެސް ސާޖަރީއެއް ހަދަން ޖެހެއެވެ. އެކަމަކު ސާޖަރީ ހެދެން އޮތީ ދަރިފުޅުގެ އުމުރުން6މަހާއި 12 މަހުގެ ތެރޭގައި ކަމަށް ޒަރީރު ބުންޏެވެ.\nބޮޑެތި އޮޕަރޭޝަންތަކެއް ކުރަން ޖެހުމަކީ އެކަމަށް ގިނަ ހަރަދުތަކެއް ހިނގާނެ ކަމެއް ނަމަވެސް އާއިލާގައި އެހާ ތަނަވަސްކަން ނެތް ކަމަށް ޒަރީރު ބުންޏެވެ. އެހެންވެ އެ ބަލިން ޖީލާނަށް ލުއިއެއް ހޯދައިދިނުމަށް އޭނާގެ މައިންބަފައިން މިއަދު މިވަނީ އާންމުންގެ އެހީތެރިކަމަށް ވަރަށް ބޮޑަށް ބޭނުންވެފައެވެ.\nއެކައުންޓު ނަމްބަރު: 7701139523101\nފޯނު ނަމްބަރު: 7752072 - ހަސަން ޒަރީރު (ޖީލާންގެ ބައްޕަ)\nއިޖުތިމާއީ ސީއެންއެމް އެހީ


Philippines Gai Quarantine Amuraai Hilaaf Vejjenama Othee Maru - Vaguthu\nފިލިޕީންސްގައި ކަރަންޓީން އަމުރާއި ހިލާފު ވެއްޖެނަމަ އޮތީ މަރު\nކޮވިޑް-19 ގެ އަލާމާތްތައް ފެނިގެން ނުވަތަ ބަލި ޖެހުނު މީހަކާއި ކައިރީގައި އުޅުމުގެ ސަބަބުން ކަރަންޓީން ވާން ފިލިޕީންސް ސަރުކާރުން އަންގާ މީހުންގެ ތެރެއިން އެއެންގުމާއި ހިލާފުވާ މީހުން މަރާލަން ފިލިޕީންސްގެ ރައީސް ރޮޑްރިގޯ ޑުޓާޓެ އެގައުމުގެ އަސްކަރިއްޔާ އަށް އަމުރު ކުރައްވައިފިއެވެ.\nވަރަށް ހަރުކަށި ވެރިއެއްގެ ގޮތުގައި އަބަދުވެސް ފާހަގަ ކުރެވޭ ޑުޓާޓެ ރޭ ގައުމާއި މުހާތަބު ކުރައްވާ ގައުމީ ޓީވީން ދެއްވި ޚިޠާބެއްގައި ވިދާޅުވީ ކަރަންޓީންގައި ހުންނަ މީހަކު އެއްވެސް "އުނދަގުލެއް ކުރިމަތިކޮށްފިނަމަ" އެފަދަ މީހެއްގެ ގަޔަށް ބަޑި ޖަހާ އެމީހަކު މަރާލަން ސަލާމަތ ބާރުތަކަށް އަންގާފައި ވާނެ ކަމަށެވެ.\n"އަހަރެން ބިރެއް ނުގަނޭ. އަހަރެން ފުލުހުންނާއި ސިފައިންނަށް އަމުރު ކޮށްފައި އޮންނާނީ ކަރަންޓީން އަމުރާއި ހިލާފުވާ މީހުން ނުވަތަ ކަރަންޓީން ގައި ހުރެ އެއްވެސް އުނދަގުލެއް ކުރިމަތި ކުރުވާ މީހުންގެ ގަޔަށް ބަޑި ޖަހަން." ޑުޓާޓެ ވިދާޅުވިއެވެ.\nކަރަންޓީން ކޮށްފައި ތިބޭ މީހުން އުނދަގުލެއް ކޮށްފިނަމަ މަރާލަން ޑުޓާޓެ އަމުރު ކުރެއްވިއިރު ފިލިޕީންސްގެ އެންމެ ކުޑަ މުސާރަ ލިބޭ މީހުން ހިމެނޭ ކްއެޒޮން ސިޓީ ފުރަބަންދު (ލޮކްޑައުން) ކުރުމުން އެސަރަހައްދުގެ ފެކްޓްރީއެއްގައި މަސައްކަތް ކުރާ މުވައްޒަފުން ވަނީ އިއްޔެ މުޒާހަރާ ކޮށްފައެވެ. މުޒާހަރާ ކުރި 21 މުވައްޒަފުން ވަނީ ހައްޔަރު ކޮށްފައެވެ. މުޒާހަރާ ކުރި މުވައްޒަފުންގެ ޝަކުވާއަކީ ފުރަބަންދު ކުރުމުން ފެކްޓްރީ ބަންދު ކުރަން ޖެހި، އެމީހުންނަށް އާމްދަނީ ލިބޭނެ ގޮތްތައް ބަންދުވުމެވެ.\nބަލި މީހުންނަށް އެހީތެރިކަން ފޯރުކޮށްދިނުން ލަސްވާތީ ބައެއް ފަރާތްތަކުން ޝަކުވާ ކުރަމުން ގެންދާ ކަމަށާއި ނަމަވެސް އެފަދަ ކަންކަމާއި ޝަކުވާނުކޮށް ތިބުމަށް ޑުޓާޓްގެ ހިޠާބުގައި އެދިވަޑައިގެންނެވިއެވެ. "މަޑުން ތިބުން އެއީ އަހަރެންގެ އިރުޝާދަކީ، އެހީގެ ތަކެތި އަހަރެމެން ޑެލިވަރީ ކޮށްދޭނަން. ނަމަވެސް ކޮންމެވެސް ވަރެއްގެ ލަސްކަމެއް އެކަމަށް އައިސްދާނެ. ސަރުކާރަށް ޖެއްސުންކޮށް، އުނދަގޫ ކުރުމަކުން ވާނެ ފައިދާއެއް ނޯންނާނެ." ޑުޓާޓް ވިދާޅުވިއެވެ.\nފިލިޕީންސްގައި ޑޮކްޓަރުންނާއި ނަރުހުން އެކަށީގެންވާ ގޮތުގައި ހަރަކާތްތެރި ނުވާކަމަށް ބުނެ ދުނިޔޭގެ ސިއްހަތު ޖަމިއްޔާ އިން ވަނީ ކަންބޮޑުވުން ފާޅުކޮށްފައެވެ. ނަމަވެސް ފިލިޕީންސުން ބުނެފައި ވަނީ ކުރިއަށް އޮތްތަނުގައި ސްކްރީން ކުރުން އިތުރުކޮށް ބަލި ކޮންޓްރޯލް ކުރާނެ ކަމަށެވެ.\nފިލިޕީންސުން މިހާތަނަށް 2311 މީހަކު ކޮވިޑް-19 އަށް ފައްސިވެ، 96 މީހަކު ވަނީ މަރުވެފައެވެ.\nމީދޫން ކޮވިޑަށް ފައްސިވި މީހަކު އިތުރު ފަރުވާ އަށް ހިތަދު އަށް


Mi sarukaarakah bridge eh neylheyne: AbdulRaheem\n16 ޑިސެންބަރ 2019 1 ކޮމެންޓް\nމި ސަރުކާރަށް ބްރިޖެއް ނޭޅޭނެ: އަބްދުއްރަހީމް\nމާލެ، ވިލިނގިލި، ގުޅީފަޅު އަދި ތިލަފުށި ބްރިޖަކުން ގުޅާލުމުގެ މަސައްކަތް މި ސަރުކާރަށް ނުކުރެވޭނެ ކަމަށް ޕްރޮގްރެސް ނެޝެނަލް ކޮންގްރެސް (ޕީއެންސީ)ގެ ރައީސް އަބްދުއްރަހީމް އަބްދުﷲ ވިދާޅުވެއްޖެ އެވެ.\nއިދިކޮޅު ކޯލިޝަނުން ރޭ ބޭއްވި ޖަލްސާއެއްގައި ވާހަކަދައްކަވަމުން އަބްދުއްރަހީމް ވިދާޅުވީ ރައީސް އިބްރާހިމް މުހައްމަދު ސާލިހު ފުރަތަމަ ހުވާ ކުރެއްވުމަށް ފަހު އެ ބްރިޖުގެ އަމަލީ މަސައްކަތް މިއަހަރު ފެށުމުގެ ކުރިން ފައްޓަވާނެ ކަމަށް ވިދާޅުވި ކަމަށާއި ނަމަވެސް މިހާރު އަމަލީ މަސައްކަތް ފަށާ ތާރީހު އަންނަ އަހަރަށް ފަސްކުރައްވާފައިވާ ކަމަށެވެ.\nމިހާރު މަސައްކަތްތައް މިދާގޮތުން ލޯކަލް ކައުންސިލް އިންތިހާބު ނިމުމުން އެ ބްރިޖްގެ އަމަލީ މަސައްކަތް 2023 ވަނަ އަހަރުގެ ކުރިން ފަށާނެ ކަމަށް އަލުން އިއުލާން ކުރެއްވުމަކީ ވެސް އެކަށީގެންވާ ކަމެއް ކަމަށް އަބްދުއްރަހީމް ވިދާޅުވިއެވެ.\nއަބްދުއްރަހީމް މިހެން ވިދާޅުވެފައި މިވަނީ މާލެއާއި ތިލަފުށި ބްރިޖަކުން ގުޅާލުމުގެ އަމަލީ މަސައްކަތް އަންނަ އަހަރު ފަށާނެ ކަމަށް ޕްލޭނިން މިނިސްޓަރު މުހައްމަދު އަސްލަމް އިއްޔެ ވިދާޅުވެފައިވާ ވަގުތެއްގައެވެ.\nއަސްލަމް ވިދާޅުވެފައިވަނީ ބްރިޖުގެ ޑިޒައިން މަސައްކަތާ އަދި ޓެންޑާ ކުރުމަށް ބޭނުންވާ ކަންކަމަށް މިހާރު ވަނީ ތައްޔާރުވެފައި ކަމަށެވެ. އަދި ޑިޒައިން އާއި ޓެންޑަރިން މަރުހަލާގެ ކުރިން ކަމާބެހޭ ފަރާތްތަކުގެ ހިޔާލު ހޯދަން ޖެހޭ ކަމަށައި މިހާރު އެފަރާތްތަކާއެކު މަޝްވަރާތައް ފަށާފައިވާ ކަމަށްވެސް ވިދާޅުވި އެވެ.\nބްރިޖާ ގުޅޭގޮތުން ކުރެވެމުންދާ މަޝްވަރާތަކުގެ ތެރޭގައި ބްރިޖުގެ ލޭނުތަކުގެ ފުޅާމިނާއި، ޓްރެފިކް ލައިޓް ހުއްޓޭނީ ކިހިނެއްތޯ އާއި، ވިލިގިލީގައި ސައިކަލު ޕާކު ކުރާނެ ސަރަހައްދެއް ހެދުމުގެ އިތުރުން ގުޅީފަޅާ ގުޅޭ މަސައްކަތްތައް ކުރިއަށް ގެންދާނެ ގޮތްތައް ހިމެނިފައިވާ އިރު މިކަންކަމާއި މިހާރު މަޝްވަރާ ކުރެވެމުން އައި ނަމަވެސް އަދި ގޮތެއް ނުނިންމާ ކަމަށްވެސް މިނިސްޓަރު އަސްލަމް ވިދާޅުވި އެވެ.\nބުރިޖު އަބްދުއްރަހީމް ޕީއެންސީ\nބަލަ އަދުރޭ! ކަލޭގެ ތިޔަ ބޮޑާކަމަށްވުރެ ﷲގެ ކުޅަދުންވަންތަކަން މާބޮޑު


Pakistan ge aa boduvazeerakah Shahbaz Sharif inthihabkohfi\nޕާކިސްތާނުގެ އާ ބޮޑުވަޒީރު ކަމަށް އިންތިހާބުކުރި ޝެހްބާޒް ޝަރީފް--📷އެޕް ނިއުސް\nޕާކިސްތާނުގެ އާ ބޮޑުވަޒީރަކަށް ޝަހްބާޒް ޝަރީފް އިންތިހާބުކޮށްފި\nޕާކިސްތާނުގެ އާ ބޮޑުވަޒީރު ކަމަށް އެގައުމުގެ ކުރީގެ ބޮޑުވަޒީރު ނަވާޒް ޝަރީފްގެ ކޮއްކޯފުޅު އަދި އިދިކޮޅު ލީޑަރު ޝެހްބާޒް ޝަރީފް އިންތިހާބުކޮށްފިއެވެ.\nޕާކިސްތާނުގެ ބޮޑުވަޒީރު ކަމަށް މިއަދު ޝެހްބާޒް ހޮވާފައި ވަނީ އެގައުމުގެ ގާނޫނު ހަދާ މަޖިލީހުގެ ތިރީގޭގެ 342 މެންބަރުންގެ ތެރެއިން 174 މެންބަރުންގެ ވޯޓުންނެވެ.\nއެ ގައުމުގެ ގާނޫނު ހަދާ މަޖިލިހުން ބޮޑުވަޒީރު ކަމަށް ޝަހްބާޒް އިންތިހާބު ކުރީ އެ މަގާމުގައި ކުރިން ހުންނެވި އިމްރާންގެ ހާންގެ މައްޗަށް އިތުބާރު ނެތް ކަމުގެ ވޯޓު ނަގައި ވަކި ކުރިތާ އެއް ދުވަސް ފަހުންނެވެ. ޕާކިސްތާނުގެ ބޮޑުވަޒީރުކަމުން އިމްރާން ވަކިކޮށްފައި ވަނީ މަޖިލިހުގެ 342 މެންބަރުންގެ ތެރެއިން 174 މެމްބަރުންގެ ވޯޓު ދެއްވައިގެންނެވެ. އިތުބާރު ނެތްކަމަށް ފާސްވާނީ 172 ވޯޓުންނެވެ.\nއެއާއެކު ބޮޑުވަޒީރު ޝެހްބާޒް އާ ސަރުކާރެއް އެކުލަވާލައްވާނެއެވެ. އަދި އަންނަ އަހަރުގެ އޮގަސްޓު މަހު އާންމު އިންތިހާބު ބާއްވަންދެން އެ ސަރުކާރު ވެރިކަމުގައި އޮންނާނެއެވެ.\nޝަހްބާޒްއަކީ އެގައުމުގެ އަސްކަރިއްޔާއާ ގާތް ގުޅުންތަކެއް އޮންނަ މީހެކެވެ. ޝަހްބާޒްގެ ހަރަކާތްތައް އެންމެ ފާޅުގައި ފެނިގެން ގޮސްފައިވަނީ އެގައުމުގެ ޕަންޖާބް ޕްރޮވިންސްގެ ޗީފް މިނިސްޓަރަކަށް އޭނާ ހުންނެވިއިރު، ބެއިޖިން އިން ފަންޑް ކޮށްގެން ހިންގާ މަޝްރޫއުތަކުގައި ވައިނާއާއި އެކު ގާތުން މަސައްކަތް ކުރެއްވި އިރުއެވެ.\nމިއަދުގެ ވޯޓުލުން ފެށުމުގެ ކުރިން އިމްރާންގެ ޕާޓީ ކަމަށްވާ ޕާކިސްތާން ތެހްރީކް އިންސާފް ޕާޓީގެ ހުރިހާ މެމްބަރުން ވަނީ ޖަލްސާ ދޫކޮށް ނުކުމެފައެވެ. އެ މެމްބަރުން ވަނީ ގާނޫނު ހަދާ މަޖިލިހުން ވެސް އިސްތިއުފާ ދެއްވާނެ ކަން އިއުލާން ކުރައްވައިފައެވެ.


vnews - Smart phone thakah khaassa toilet paper thakeh ufahdhaifi\nސްމާޓް ފޯންތަކަށް ހާއްސަ ޓޮއިލެޓް ޕޭޕަރު ތަކެއް އުފައްދައިފި\nސްމާޓް ފޯނުތައް ސާފުކުރުމަށް ހާއްސަކޮށްގެން "ޓޮއިލެޓް ޓިޝޫ" ތަކެއް ޓޯކިޔޯ އިންޓަނޭޝަނަލް އެއާޕޯޓުގައި ބަހައްޓައިފި--\nޖަޕާނުގެ އެއާޕޯޓެއްގެ ފާހާނަ ތަކުގައި ސްމާާޓްފޯންތަކަށް ހާއްސަ ޓިޝޫ ރޯލްތަކެއް ބަހައްޓައިފި އެވެ.\nމަޝްހޫރު ނޫހެއް ކަމަށްވާ ރޮއިޓާސްގައި ބުނެފައިވަނީ ޖަޕާނުގެ ޓޯކިޔޯގައި ދާދި ފަހުން ހުޅުވި އެއާޕޯޓެއް ކަމަށްވާ "ނަރިތާ އިންޓަނޭޝަނަލް އެއާޕޯޓް" ނުވަތަ "ޓޯކިޔޯ އިންޓަނޭޝަނނަލް އެއާ ޕޯޓް"ގެ ފާހާނަ ތަކުގައި ސްމާޓް ފޯނުތައް ސާފުކުރުމަށް ހާއްސަކޮށްގެން "ޓޮއިލެޓް ޓިޝޫ" ތަކެއް ބަހައްޓާފައިވާ ކަމަށެވެ.\nމި ޓިޝޫ ރޯލްތައް ބަހައްޓާފައިވަނީ އާންމުކޮށް ފާހާާނާގައި ބޭނުން ކުރުމަށް ބަހައްޓާާފައިވާ "ޓޮއިލެޓް ޓިޝޫ ރޯލް" ތަކުގެ އެއްފަރާތެއްގައި ކަމަށްވެ އެވެ.\nމި ހާއްސަ ޓީޝޫ ރޯލްތައް އުފެއްދި ޖަޕާނުގެ މޯބައިލް ފޯން އޮޕަރޭޓަރެއް ކަމަށްވާ އެންޓީޓީ ޑޮކޯމޯ އިން ބުނީ މި ޓިޝޫ ރޯލްތައް ބެހެއްޓުމުގެ ބޭނުމަކީ ފާހާނަ ބޭނުންކުރާ މީހުން ފާހާނައިން ނިކުތުމުގެ ކުރިން އެމީހުން ގެންގުޅޭ ސްމާޓް ފޯންތައް ސާފުކުރުމަށް ހިތްވަރު ދިނުމަށް ކަމަށެވެ.\nއެންޓީޓީ ޑޮކޯމޯ އަކީ ޖަޕާާންގެ ޓެލެކޮމްގެ މަސައްކަތްތައް ކުރާ އެންމެ ބޮޑު އެއް ޔުނިޓެވެ.\nއެންޓީޓީ ޑޮކޯމޯ އިން ބުނި ގޮތުގައި މިހާރު ސްމާޓް ފޯންތަކަކީ އަބަދުވެސް އަހަރެމެން ދާހާ ތަނަކަށް ގެންދާ އެއްޗެއް ކަމުން ފާހާނައަށް ދާއިރުވެސް ގިނަފަހަރު ދާނީ ފޯނު ހިފައިގެން ކަމަށެވެ. ނަމަވެސް ފާހާނާއަށް ފޯން ގެންދާއިރުވެސް އެންމެންނަށްވެސް އެއީ މާރީތި އާދައެއް ނޫން ކަން ގަބޫލުކުރެވިފައިވާ ކަމަށްވެސް ބުންނެވެ. އަދި ފާހާނައަކީ އަހަރެމެން ދިރިއުޅުމުގެ ތެރޭގައި ބޭނުންކުރާ އެންމެ ހަޑިތަން ކަމުން އެތަނުން ނުކުތުމުގެ ކުރިން އަހަރެމެން އަބަދުވެސް އަތުތެރެއަށް ލައިގެން ގެންގުޅޭ ސްމާޓް ފޯންތައް ސާާފު ކުރުމަކީ ވަރަށް މުހިންމު ކަމެއް ކަމުގައިވެސް އެކުންފުނިން ބުނެ އެވެ.\nމީގެ އިތުރުން މި ޓިޝޫ ތަކުން މިނޫން އެހެން ބޭނުމެއް ކުރެވޭނެ ކަމަށްވެސް އެޔުނިޓުން ބުނެ އެވެ. އެއީ ޖަޕާނަށް ޒިޔާރަތް ކުރާ މީހުންނަށް މަރުހަބާ ކިޔުމަށްފަހު ޖަޕާނުގެ ޓޯކްޔޯ އިންޓަނޭޝަަނަލް އެއާޕޯޓްގެ ވައިފައިގެ ހިދުމަތް ބޭނުން ކުރާނެ ގޮތްވެސް މި ޓިޝޫގައި ހިމަނާފައިވުމެވެ. އަދި ޖަޕާނުގެ މިއެއާޕޯޓުގެ ދަތުރުތަކާއި ބެހޭ މައުލޫމާތުތައްވެސް މި ޓިޝޫގައި ވަނީ ހިމަނާފަ އެވެ.\nއެންޓީޓީ ޑޮކޯމޯ އިން ބުނީ މި ޓިޝޫ ރޯލްތައް ޓޯކްޔޯ އިންޓަނޭޝަނަލް އެއާޕޯޓްގެ ހަތް ފާހާނައިގެ 86 ސްޓޯލްގައި ބެހެއްޓިފައި ހުންނާނެ ކަމަށެވެ. އަދި މިޓިޝޫތައް އެތަނުގައި ބެހެއްޓުމަށް ހަމަޖެހިފައިވަނީ މިއަންނަ މާޗް މަހުގެ ނިޔަލަށް ކަމަށްވެސް އެންޓީޓީ ޑޮކޯމޯ އިން ވަނީ ބުނެފަ އެވެ.


ޓާޓާއަށް އެއަރ އިންޑިއާ ވިއްކާލައިފި ޓާޓާއަށް އެއަރ އިންޑިއާ ވިއްކާލައިފި\nޓާޓާއަށް އެއަރ އިންޑިއާ ވިއްކާލައިފި\nއެއަރ އިންޑިއާގެ މަތިންދާބޯޓެއް ވެލާނާ އިންޓަނޭޝަނަލް އެއަރޕޯޓްގައި. / ފޮޓޯ: ވެލާނާ އިންޓަރނޭޝަނަލް އެއަރޕޯޓު\nއިންޑިއާގެ އެންމެ ބޮޑު ކުންފުންނި، ޓާޓާއަށް ގައުމީ އެއަރލައިން އެއަރ އިންޑިއާ ވިއްކާލައިފި އެވެ. އެއަރ އިންޑިއާ ހިންގާފައިވަނީ ގެއްލުމާ އެކުގައެވެ.\nޓާޓާއަށް އެއަރ އިންޑިއާ ވިއްކާލާފައިވަނީ އެންމެ ބޮޑު އަގެއް ހުށައެޅީ އެ ކުންފުނިން ކަމަށްވާތީއެވެ. ޓާޓާއިން ހުށައަޅާފައިވަނީ 2.4 ބިލިއަން ޑޮލަރެވެ.\nއެއަރ އިންޑިއާ ވިއްކާލަން އެ ގައުމުގެ ސަރުކާރުން މަސައްކަތްކުރާތާ އެތައް އަހަރެއްވަނީ ވެފައެވެ. އެއަރލައިނުގެ ދަރަނި 9.5 ބިލިއަން ޑޮލަރަށް އަރައެވެ. އެއަރލައިނަށް ގެއްލުމާއި ކުރިމަތިވި ސަބަބެއް ކަމަށް އެ އެއަރލައިނުން ބުނީ އޭވިއޭޝަން ފިއުލްގެ އަގުބޮޑުވުމާއި އެއަރޕޯޓް ޗާޖްތައް ބޮޑުވުމާއި ބަޖެޓް އެއަރލައިންތަކުގެ ވާދަވެރިކަން ބޮޑުވުމާ ރުޕީސްގެ އަގު ވެއްޓުމުގެ ސަބަބުން ކަމަށެވެ.\nއެއަރ އިންޑިއާގައި ހިމެނޭ 130 މަތިންދާބޯޓުގެ އިތުރުން 4،400 ޑޮމެސްޓިކް އަދި 1،800 އިންޓަނޭޝަނަލް ލޭންޑިން އަދި ޕާކިން ސްލޮޓްތައް އެއެއަރލައިން ގަންނަ ބަޔަކަށް ލިބޭނެ އެވެ. އެއަރލައިނުގެ އާމްދަނީގެ ތިން ބައިކުޅަ ދެބައި ލިބެނީ އިންޓަރނޭޝަނަލް އޮޕަރޭޝަންތަކުންނެވެ. އެއަރ އިންޑިއާގެ ފިކްސްޑް އެސެޓުގެ އަގު ވެސް މިލިއަން ޑޮލަރަށް އަރަ އެވެ. އޭގެ އިތުރުން ތަމްރީނުކޮށްފައިވާ އެތައް ހާސް ޕައިލެޓުންނާއި ކްރޫން ހިމެނެ އެވެ.\nޓާޓާ ސަންސް އިން މިހާރު ވެސް ދެ އެއަރލައިނެއް ހިންގަ އެވެ. ވިސްޓާރާ ހިންގަނީ ސިންގަޕޫރު އެއަރލައިންސްއާ ގުޅިގެންނެވެ. އަދި އެއަރ އޭޝިއާ އިންޑިއާ ހިންގަނީ މެލޭޝިއާގެ ބަޖެޓް އެއަރލައިން އެއަރ އޭޝިއާ އާއި ޕާޓްނަރޝިޕް ހަދައިގެންނެވެ.


ހިޔަރަކާތްވިލޭރޭ – DhiSalafiyyah\n04/07/2012 ބިދުޢަ, ޢަޤީދާއާއި ފިރުޤާތައްއައްޝައިޚް ޢިމްރާން މުޙައްމަދު ޢަލީ\nޝަޢުބާންމަހަކީ ރަސޫލާ صلى الله عليه وسلم ވަރަށް ޚާއްޞަ ޤަދަރެއް ދެއްވިމަހެކެވެ. އަދި އެމަހުގައި އެކަލޭގެފާނު ނުހަނު ގިނައިން ރޯދަވެސް ހިއްޕަވާއުޅުއްވިއެވެ.1\nނަމަވެސް ޝަޢުބާންމަހާ ބެހޭގޮތުން ޞައްޙަ ޙަދީޘްތަކާ އަދި ޟަޢީފް ޙަދީޘްތައް ވާރިދުވެފައިވެއެވެ. އަދި ކިއެއް ހެއްޔެވެ. މައުޟޫޢު ޙަދީޘްތައް(މީހުން ހަދާފައިވާ ޙަދީޘްތައް)ވެސް ވާރިދުވެފައިވެއެވެ. އަދި މިފަދަ މައުޟޫޢު ޙަދީޘްތަކުގެ މައްޗަށް ބާޠިލު ޢަޤީދާތައްވެސް މީސްތަކުން ޤަބޫލުކޮށް އުޅެއެވެ. އެހެންކަމުން އަޅުގަނޑުމެންގެ މައްޗަށް އޮތީ ޞައްޙަމަގު ހޯދައި އެގޮތުގައި ފައިތިލަ ޘާބިތުރުމެވެ. އަދި ރަސޫލާ صلى الله عليه وسلم ބަޔާންކޮށްދެއްވި ގޮތަށް މެނުވީ ﷲއަށް އަޅުކަން އަދާނުކުރުމެވެ.\nދިވެހި ބަސްފޮތް ބުނާ ގޮތުން ”ހިޔަ” އަކީ ހިސާބުގެ ވަކި ޢަދަދެކެވެ. އާދެ! 96 އެވެ. އެހެންވީމާ، ހިޔަރަކާތޭ ބުނާ ބުނުމުގައި އޮންނަ ”ހިޔަ” އަކީ 96އެވެ. ދެން އޮތް އަނެއް ބަހަކީ ”ރަކާތް” މި ބަހެވެ. މި ބަހުގެ އަސްލަކީ ޢަރަބި ބަހުގެ ”الركعة” މި ބަހެވެ. އެއީ ދިވެހިން ކިޔާ ގޮތަށް ނަމަ ”ރަކްޢަތް” މި ބަހެވެ. ތަޢުރީފު، ތާރީފަށް ބަދަލުވީ ގޮތަށް ރަކުޢަތް ”ރަކާތް” އަށް ބަދަލުވީ އެވެ. އެހެންވީމާ، ”ހިޔަ ރަކާތް” މި ބަހުގެ މާނައަކީ، 96 ރަކުޢަތްކަމަށް ބެލެވެ އެވެ.\nޝަޢުބާންމަހު 15 ވިލޭރެއާ ގުޅުވައިގެން ދިވެހިންގެ ބައެއް މީހުން ވަރަށް ވިޔަޔާ ނުދާ ޢަޤީދާތައް ގެންގުޅެ އެވެ. އޭގެތެރޭން ބުހުތާނު ތިން ދޮގެއް މަޝްހޫރުވެފައިވެ އެވެ. އެއް ވާހަކައަކީ، ކައު އިތުރު ނަބިއްޔާ صلى الله عليه وسلمގެ ދަނބިދަރިކަލުން ސައްޔިދިނާ ޢަލީގެފާނާއި، މާތް ނަބިއްޔާ صلى الله عليه وسلم ގެ ލޮބުވެތި ދަރިކަނބަލުން އައްސައްޔިދާ ފާޠިމަތުގެފާނާ ބެހޭގޮތުން ދައްކާ ހުތުރުވާހަކަ އެކެވެ…\n1 ވަނަ ވާހަކަ\nދިވެހިންގެ ބައެއް މީހުން އެމީހުންގެ ދަރީންނަށް ކިޔައިދޭ ގޮތުގައި، ޝަޢުބާންމަހު ފަނަރަ ވިލޭރޭ އައްސައްޔިދާ ފާޠިމާ ރަޟިޔަﷲ ޢަންހާ ދަމުނަމާދުފުޅަށް ތެދުވެވަޑައިގަތެވެ. އެ ހިނދު އެކަމަނާގެ ފިރިކަލުން، މާތް ﷲ ރުއްސުއްލެއްވި ސައްޔިދިނާ ޢަލީގެފާނު رضي الله عنه އެކަމަނާއަށް ބޭނުންފުޅުވި އެވެ. ސުންނަތް ނަމާދަކަށްވާތީ، އެ ކަމަނާ ނަމާދު ދޫކޮށްލައްވައި، ފިރިކަލުންނަށް އިޖާބަ ދެއްވި އެވެ. އެ އަށްފަހު، އަލުން ”ޠާހިރުވެވަޑައިގެން” ވުޟޫކުރައްވައި ނަމާފުޅަށް ހަށަންބެންނެވި އެވެ. އަނެއްކާ ވެސް ފިރިކަލުންގެ ވިދާޅުވުން ތަކުރާރު ކުރެއްވި އެވެ. މި ގޮތުގައި މި ޢަމަލު، 96 ފަހަރު އެރޭގައި ތަކުރާރުވި އެވެ.\nކޮންމެއަކަސް، އަނެއް ދުވަހު މި ކަން ކައު އިތުރު މާތް ނަބިއްޔާ صلى الله عليه وسلم އަށް އެނގިވަޑައިގެންފި ކަމަށްވެއްޖެ އެވެ. އެ ހިނދު ޢަލީގެފާނު رضي الله عنه ގެންނަވައި ރެވި ނާޅިއެއް އަތްޕުޅަށް ދެއްވިޔޯލަ އެވެ. އޭގައިވަނީ ވަރަށް ކުދި ކުދި ރެތްވާއި، ބޮޑެތި އޮއްޓަރުތަކެކެވެ. ޢަލީގެފާނު ކުރައްވަންވި ކަމަކީ، އެދެބައި ވަކިކޮށް ބައިއެޅުއްވުމެވެ. އެ ގޮތުން އެ އުނިވެގެން ދިޔައީ، އެކަލޭގެފާނުގެ ގައިކޮޅުގައިވާ އަނެއް ޖިންސަށް ބޭނުންފުޅުވުމުގެ ޣަރީޒާގެ ބާރުން ދެބައިކުޅަ އެއްބަޔޯލަ އެވެ. نعوذ بالله އެވެ. ކޮންފަދަ ހުތުރުވާހަކަ އެއްތޯ އެވެ؟ ޔަޤީނެވެ. ”ދޫނިފުޅުވާހަކަ” ”މުސަޅުފުޅުވާހަކަ” ފަދަ، އަސްލެއް ނެތް ބުހުތާނެކެވެ. ކޮންމެޔަކަސް މިވާހަކަ ގަބޫލުކޮށްގެން ކިޔައި އުޅޭ މީހުންގެ ފަރާތުން އެނގިފައިވާ ގޮތުގައި އެރެޔަށް ހިޔަރަކާތޭ ކިޔުނީ ފާޠިމަތުގެފާނު މި ކުރެއްވި ހިޔަ ރަކުޢަތަށް ނިސްބަތްކޮށެވެ.\n2 ވަނަ ވާހަކަ\nކަންމިހެން އޮތް ނަމަވެސް، މި ދުވަހުގެ ޙުރުމަތްކަނޑައި، ދެމީހަކު ދިގުމަސް މަރަން ނިކުތްކަމަށްވެ އެވެ. ދިގުމަހު ކެޔޮޅުކަން ކޮށްލާހިތުން ނިކުތް ދެމީހެކެވެ. މި މީހުންނަށް ވީގޮތް އެނގިވަޑައިގަންނަވާތޯ އެވެ؟ ރާމާމަކުނުގެ އަސްލަކީ މި ދެމީހުންނެވެ؟ މި ދެމީހުންކުރެ އެކަކު ބަދަލުވީ އަންހެން ރާމާމަކުނަކަށެވެ. އަނެކަކު ބަދަލުވީ ފިރިހެން ރާމާމަކުނަކަށެވެ…\n3 ވަނަ ވާހަކަ\nހިޔަރަކާތާގުޅޭ ތިންވަނަ ވާހަކައެއް ވެސް އެބަ އޮވެ އެވެ. އެ ވާހަކައިގައި ބުނާ ގޮތުން، ހިޔަރަކާތްވިލޭރޭ، މޫނުބަލާ ލޯގަނޑުން މޫނު ބެލުމަކީ ރަނގަޅުކަމެއް ނޫނެވެ. ސަބަބަކީ، އެ އަހަރުތެރޭ މަރުވާނެ މީހުން އެރޭ ލޯގަނޑުން ފެންނައިރު ބޮލެއް ނުހުންނާނެ ޔޯލަ އެވެ. ފެންނާނީ ކަރުން ތިރި އެވެ. އެހެންވެގެން އެރޭ މީހުން ފެންވަރައި ރީތިވުމުގައި ވެސް ލޯގަނޑު ވަރަށް ބޭނުން ނުކުރާނެ އެވެ…2\nހިޔަރަކާތްވިލޭރޭ ޚާއްޞަ ނަމާދެއްކުރުން\nއަޅުކަމެއް ﷲ ގެ ޙަޟްރަތުގައި މަޤްބޫލު އަޅުކަމަކަށްވަނީ އެއަޅުކަމުގައި ދެ ޝަރުތެއް އެކުލެވުމުންނެވެ. އެއީ އިޚްލާޞްތެރިކަމާއެކު ﷲއަށް އެކަނި އަދާކުރާ އަޅުކަމަކަށްވުމާއި ރަސޫލާ صلى الله عليه وسلم އުނގަންނަވާދެއްވި ގޮތަށް އެކަން އަދާކުރުމެވެ. މިގޮތުން އަޅުކަންތައްކުރުމުގައި ރަސޫލާ صلى الله عليه وسلم ގެންނެވި ގޮތަށް ތަބާވުމަކީ ލާޒިމުކަމެކެވެ.\nޝައުބާންމަހުގެ ވަކި ދުވަހެއް ކަނޑަނާޅާ ވީހާވެސް ގިނަ ހެޔޮޢަމަލުތައް އެމަހުގައި އަދާކުރަމަކީ އެދެވިގެންވާ ކަމެކެވެ. ނަމަވެސް ޝައުބާން މަހުގެ ވަކިދުވަހެއް އެއީ އަޅުކަންކުރުމަށް ޚާއްޞަދުވަހެއްކަމުގައި ޘާބިތުވާ ޞައްޙަ ދަލީލެއްނެތެވެ. އަދި ޝައުބާންމަހުގެ ވަކި ދުވަހެއްގައި ކުރާ އަޅުކަމަށް ޚާއްޞަ ޤަދަރެއް ދިނުމަކީ ބިދުޢައެއްކަމުގައި ޢިލްމުވެރިން ކަނޑައަޅުއްވާފައިވެއެވެ. ނަމަވެސް ގިނަ އިސްލާމީ މުޖުތަމަޢުތަކުގައި ޝައުބާންމަހުގެ ފަނަރަވިލޭރޭ، ރޭއަޅުކަމަށް ޚާއްޞަކޮށް އުޅެއެވެ. އަދި 15 ވަނަ ދުވަހަ ރޯދަހިފުމަށް ޙާއްޞަކުރެއެވެ.\nމިލިޔުމުގެ ފެށުމުގައި ބަޔާންކޮށްފައިވާ 96 ރަކުޢަތްކުރުމަކީ ސުންނަތެއްކަމަށް އެނގޭކަށް ނެތެވެ. މިކަމާ އެންމެ ގާތްކުރާ ޙަދީޘްއަކީ ސަތޭކަ ރަކުޢަތްކުރުމަށް އައިސްފައިވާ ޟަޢީފު ޙަދީޘެކެވެ. އަލްޢައްލާމާ އައްޝައުކާނީ رحمه الله އަންނަނިވި ޙަދީޘް އާ ބެހޭގޮތުން ވިދާޅުވެފައިވެއެވެ:\n(ضعيف) ((يَا عَلِيُّ، مَنْ صَلَّى مِائَةَ رَكْعَةٍ لَيْلَةَ النِّصْفِ مِنْ شَعْبَانَ يَقْرَأُ فِيْ كُلِّ رَكْعَةٍ بِ(فَاتِحَةِ الكِتَابِ) وَ(قُلْ هُوَ اللهُ أَحَدٌ) عَشْر مَرَّاتٍ، قَضَى الله لَهُ كُلَّ حَاجَةٍ…))\nމާނައީ: “އޭ އަލީގެފާނެވެ. ޝައުބާންމަހުގެ ފަނަރަވިލޭރޭ ސަތޭކަ ރަކުޢަތްކޮށްފިމީހެއްގެ އެންމެހާ ޙާއްޖަތްތައް ﷲތަޢާލާ ފުއްދަވާދެއްވައެވެ. އެނަމާދުގެ ކޮންމެ ރަކުޢަތެއްގައި ފާތިޙާ ސޫރަތުގެ އިތުރުން އިޚްލާޞް ސޫރަތް ދިހަފަހަރު ކިޔަވާނީއެވެ.”\nމިއީ މައުޟޫޢު(ބަޔަކު ހަދާފައިވާ) ޙަދީޘްއެކެވެ. މިޙަދީޘްގައި އޮތްގޮތަށް ކަންކުރާމީހާއަށް ލިބޭ ޘަވާބު ޞަރީޙަކޮށް ބަޔާންކޮށްދެއްވާފައި އެލަފްޒުން، ޙަދީޘް ވަކިކުރަން އެނގޭ ބޭފުޅުންނަށް ޝައްކުނުވާނެވަރަށް މިއި ހަދާފައިވާ ޙަދީޘެއްކަން އެނގެއެވެ. އަދި މިޙަދީޘް ރިވާކޮށްފައިވަނީ މަޖްހޫލުންތަކެކެވެ. (ކޮން ބައެއްކަން ނޭނގޭ ބައެކެވެ.) އަދި މިނޫނަސް އެހެން މަގުމަގުން މިޙަދީޘް ހަދަހަދައިގެން މަޖްހޫލުން ރިވާކޮށްފައިވެއެވެ… [الفوائد المجموعة للشوكاني / ص: 63 / طبعة: المكتب الإسلامي ]\nއަދިވެސް ހިޔަރަކާތްވިލޭރޭގައި ދިވެހިން އެހެން ނަމާދެއްވެސް ކުރެއެވެ. އެއީ ހަރަކުޢަތުގެ ނަމާދެކެވެ. ކޮންމެ ދެރަކުޢަތަކަށްފަހު ޔާސީން ސޫރަތް ކިޔަވާ ޚާއްޞަ ދުޢާއެއްކުރަމުންނެވެ. މިއީވެސް ޞޫފީންގެ ބައެއްމީހުން ތަޢާރަފްކޮށްފައިވާކަމެކެވެ. އަބްދުއްސަލާމް އައްޝުޤައިރީ رحمه الله ވިދާޅުވެފައިވެއެވެ:\nޝައުބާންމަހުގެ ފަނަރަވިލޭރޭ – ދެރަކުޢަތްދެމެދު ޔާސިންސޫރާތްކިޔުމާއި ދުޢާކުރުމާއެކުކުރާ – ހަރަކުޢަތުގެ ނަމާދަކީ ދީނަށް އާކަމެކެވެ. އަދި ހަމަކަށަވަރުން އެއީ ރަސޫލުންގެ ސައްޔިދު (މުޙައްމަދު صلى الله عليه وسلم)ގެ ސުންނަތާވެސް ޚިލާފުކަމެކެވެ. އެކަންކުރަނީ މުޞީބާތްތަކުން ސަލާމަތްވުމަށާއި ޢުމުރުދިގުކުރުމަށާއި އަދި ފުދުންތެރިވުމަށްޓަކައެވެ. “الإحياء” ޝަރަޙަކުރެއްވި ބޭފުޅާ ވިދާޅުވެފައިވެއެވެ: މިއީ ޞޫފީންގެ ފަހުގެ ބޮޑުން ފޮތްތަކުގައި މަޝްހޫރުވެފައިވާ ނަމާދެކެވެ. އެނަމާދަށާއި އޭގެ ދުޢާއަށް ޞައްޙަ ދަލީލެއްވާކަމަށް ތިމަންނުދެކެމެވެ…” [السنن والمبتدعات للشقيري / ص: 138 / فصل: في حديث وصلاة ودعاء ليلة النصف / طبعة: مكتبة ابن تيمية ]\nއަދި ސުޢޫދީ ޢަރަބިއްޔާގެ ކުރީގެ މުފްތީ، ސަމާޙަތުއް ޝައިޚް ޢަބްދުލްޢަޒީޒް އިބްނު ބާޒު رحمه الله ވިދާޅުވެފައިވެއެވެ: “… އަދި ބައެއްމީހުން އަލަށް އުފައްދާފައިވާ ބައެއް ބިދުޢަތަކުގެ ތެރޭގައި: ޝައުބާންމަހުގެ ފަނަރަ ވިލޭރޭ ޙަފްލާބޭއްވުން ހިމެނެއެވެ. އަދި އެދުވަސް ރޯދިހިފުމަށް ޚާއްޞަކުރުންވެސްއެވެ. އެކަމަށް ބުރަވުން ހުއްދަވާފަދަ ދަލީލެއްނުވެއެވެ. އެޙަދީޘްތަކަކަށް ބަރޯސާވުން ހުއްދަނުވާފަދަ ޟަޢީފު ޙަދީޘްތަކެއް އެކަމުގައި ވާރިދުވެފައިވެއެވެ. އެ ރޭ ނަމާދު ކުރުމުގެ މާތްކަމާ ބެހޭގޮތުން ދަންނައެވެ. ފަހެ އެހުރިހާ ޙަދީޘްތަކަކީވެސް މީހުން ހަދާފައިވާ ޙަދީޘްތަކެވެ. އެކަމަށް ޢިލްމުގެ އަހުލުވެރިންވަނީ ސަމާލުކަން ގެންނަވާފައެވެ…”3\nހިޔަރަކާތްދުވަހު އަދި އޭގެ ކުރީދުވަހު ނަފާލިބެނިވި މަސައްކަތްތައްކުރުން\nއަޅުގަނޑުމެންގެ ޝަރީޢަތަކީ ފުރިހަމަ ޝަރީޢަތެކެވެ. އެޝަރީޢަތުގައި މަނާކުރެވިފައިވާ ކަންކަންވަނީ ތަފްޞީލުކޮށް ބަޔާންކޮށްދެވިފައެވެ. މިގޮތުން ހިޔަރަކާތްދުވަހު އަދި އޭގެ ކުރީދުވަހު ނަފާލިބެނިވި މަސައްކަތްތައްކުރުން މަނާކުރާ ޞައްޙަ ޙަދީޘެއްވެސް އަދި ޟަޢިފު ޙަދީޘެއްވެސް އޮތްކަން އިނގޭކަށްނެތެވެ.\nމީސްތަކުން ކިޔައި އުޅޭ ވާހަކަތަކަށް ބިނާކޮށް ޝަރުޢީ ޙުކުމެއް ބިނައެއް ނުކުރެވޭނެއެވެ. ﷲ ތަޢާލާ އަކީ އެންމެ ޢަދުލުވެރި ފަރާތެވެ. އެއިލާހު ޢުޤޫބާތްދެއްވުމުގައިވެސް ޢަދުލުވަންތަވެވޮޑިގެންވެއެވެ. އެހެންކަމުން އެދުވަހު މަސައްކަތްކުރުމަކީ ހުއްދަކަމެކެވެ.\nއިސްވެ ބަޔާންކުރެވުނު ފަދައިން ބައެއް މީހުން ޤަބޫލުކުރާ ގޮތުގައި ހިޔަރަކާތްވިލޭރޭ ލޯގަނޑު ބެލުމުން އެއަހަރު މަރުވާނޭމީހުން އެނގޭނެއެވެ. މިބައިމީހުން މިފަދައިން ހީކުރާ އެންމެ ބޮޑު އެއްސަބަބަކީ އެރެއަކީ ނިޔާ ކަނޑައެޅުއްވޭ ރޭކަމަށް މިބައިމީހުން ޤަބޫލުކުރުމެވެ. އަންނަނިވި އާޔަތުގެ މުރާދަކީ ހިޔަރަކާތްވިލޭރޭކަމަށް މިބައިމީހުން ހީކުރެއެވެ.\n﴿فِيهَا يُفْرَقُ كُلُّ أَمْرٍ حَكِيمٍ﴾ (سورة الدخان ٤)\nމާނައީ: ” އެ ރޭ ކަނޑައެޅިގެންވާ ކޮންމެކަމެއް ބަޔާންކުރައްވައެވެ.”\nނަމަވެސް މިއާޔަތުގެ އަޞްލު މުރާދަކީ ލައިލަތުލް ޤަދްރި ވިލޭރެއެވެ. އެހެނީ އާޔަތަށް ބަލާލުމުން އިނގެނީ ކަންތައްތައް ކަނޑައެޅެނީ ޤުރުއާން ބާވާލެއްވުނު ރޭގައި ކަމަށެވެ. އެއީ ލައިލަތުލް ޤަދްރި ވިލޭރެއެވެ. މިއާޔަތުގެ ކުރީ އާޔަތުންވެސް އެކަން ދޭހަވެއެވެ. ﴿إِنَّا أَنزَلْنَاهُ فِي لَيْلَةٍ مُّبَارَكَةٍ ۚ إِنَّا كُنَّا مُنذِرِينَ﴾ (سورة الدخان ٣)\nމާނައީ: “ހަމަކަށަވަރުން ތިމަންރަސްކަލާނގެ އެ ބާވައިލެއްވީ (އެބަހީ: قرآن) ބަރަކާތްތެރިވެގެންވާ ރެޔެއްގައެވެ. ހަމަކަށަވަރުން އިންޛާރުކުރައްވާ ކަލަކު ކަމުގައި ތިމަންރަސްކަލާނގެ ވޮޑިގެންވަމެވެ.”\nމިސޫރަތުގެ ތަފްސީރުގައި އިބްނު ކަޘީރު رحمه الله ވިދާޅުވެފައިވެއެވެ: ““އެ ރޭ ކަނޑައެޅިގެންވާ ކޮންމެކަމެއް ބަޔާންކުރައްވައެވެ.” އެބަހީ: ލައިލަތުލް ޤަދްރިވިލޭރޭގައެވެ.”\nއަދި އިންސާނާ މަރުވާނޭ ބިން އޭނާއަށް ނޭނގޭފަދައިން މަރުވާނޭ ވަޤުތެއްވެސް ނޭނގޭނެއެވެ. އެއީ ﷲ ތަޢާލާ ޚާއްޞަވެވޮޑިގެންވާ ޣައިބުގެ ޢިލްމުގެ ތެރެއިން ހިމެނޭކަމެކެވެ.\n﴿… وَمَا تَدْرِي نَفْسٌ بِأَيِّ أَرْضٍ تَمُوتُ …﴾ (سورة لقمان ٣٤)\nމާނައީ: “… އަދި އެއްވެސް ނަފްސަކަށް އެ ނަފްސެއް މަރުވާނީ ކޮންބިމެއްގައި ކަމެއް ނޭނގޭނެއެވެ. …”\nއަދިވެސް އެއިލާހު ވަޙީކުރެއްވިއެވެ. ﴿قُل لَّا يَعْلَمُ مَن فِي السَّمَاوَاتِ وَالْأَرْضِ الْغَيْبَ إِلَّا اللَّـهُ…﴾ (سورة النمل ٦٥)\nމާނައީ: “ކަލޭގެފާނު ވިދާޅުވާށެވެ. اﷲ އަށް މެނުވީ އުޑުތަކާއި ބިމުގައިވާ އެކަކަށްވެސް ޣައިބު ގައިވާކަމެއް ނޭނގޭނެއެވެ. އަދި އެބައިމީހުން އަލުން ދިރުއްވައި، މަޙްޝަރަށް ފޮނުއްވާހުށީ ކޮންއިރަކުންކަން އެބައިމީހުންނަކަށް ނުމެއެނގޭމެއެވެ. …”\nޝައުބާން މަހަކީ ރޯދަހިފުން އިތުރުކުރުން ސުންނަތްވެގެންވާ މަހެކެވެ.\nއެމަހުގެ ވަކި ދުވަހެއް ކަނޑައެޅުމެއްނެތި ރޯދަހިފުމާއި އެހެނިހެން އަޅުކަންތައް އިތުރުކުރުން އެދެވިގެންވެއެވެ.\nހިޔަރަކާތްވިލޭރޭ ނުވަތަ ޝައުބާންމަހުގެ އެހެން ރެއެއްގައިވެސް ޚާއްޞަނަމާދެއްކުރުން ޘާބިތުވެފައިނުވެއެވެ. މިގޮތުން ހިޔަރަކާތްވިލޭރޭކުރާ6ރަކުޢަތުގެ ނަމާދުކުރުމަކީ (ދެރަކުޢަތްދެމެދުގައި ޔާސީންސޫރަތާއި ޚާއްޞަ ދުޢާއެއްކިޔައިގެން) ބިދުޢައެކެވެ.\nހިޔަރަކާތްވިލޭރޭ މޫނު ބަލާ ލޯގަނޑުބެލުން އެއީ ހުއްދަކަމެކެވެ. އަދި އެރޭ ލޯގަނޑަށް ބަލާއިރު، އެއަހަރު މަރުވާނޭ މީހުންގެ ބޯ ލޯގަނޑުން ނުފެންނާނެކަމަށް ކުރެވޭ އިޢުތިޤާދަކީ ބާޠިލު އިޢުތިޤާދެކެވެ.\nހިޔަރަކާތްދުވަހު އަދި އޭގެ ކުރީދުވަހު ނަފާލިބެނިވި މަސައްކަތްތައްކުރުން އެއީ ހުއްދަކަމެކެވެ. އަދި އެދުވަހު މަސައްކަތްކުރުމުން މަކުނުތަކަކަށް ބަދަލުވެދާނެއޭ ބުނާ ބަހަކީ ބޯދާ ޚުރާފީ ވާހަކައެކެވެ.\n ޝައުބާން މަހާ ބެހޭގޮތުން އިތުރު ތަފްޞީލު ދެނެގަތުމަށް މިލިޔުން ވިދާޅުވާށެވެ.\n މިލިޔުމުގައިވާ ދިވެހިންގެ ޘަޤާފަތާ ގުޅުންހުރި މައުލޫމާތުތައް ނަގައިފައިމިވަނީ އަލްފާޟިލް އާދަމް ނަސީރު އިބްރާހީމް (ހިޔަރަކާތްވިލޭރޭ) މިނަމުގައި ލިޔުއްވާފައިވާ ލިޔުމަކުންނެވެ. އެލިޔުމުން އުނިކުރެވިފައިވާ ބައިތައް (…) މިއަލާމާތުން ފާހަގަ ކުރެވިފައިވާނެއެވެ.


Mi mahu mihaathanah 51,000 ahvureh gina fathuruverin ziyaaraai kohffi – adduLIVE\nމިމަހުގެ މިހާތަނަށް 51،000 އަށް ވުރެ ގިނަ ފަތުރުވެރިން\nMay 14, 2022, 11:54 އަބްދުﷲ ޔާމީން\nމި މަހުގެ މިހާތަނަށް 51،000 އަށްވުރެއް ގިނަ ފަތުރުވެރިން ރާއްޖެ ޒިޔާރާތްކޮށްފިއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން މިމަހުގެ ފުރަތަމަ 11 ދުވަހު ރާއްޖެއަށްވަނީ 51،919 ފަތުރުވެރިން ޒިޔާރަތް ކޮށްފައެވެ. މިއާއެކު ރާއްޖެއަށް މިއަހަރު މިހާތަނަށް ޒިޔާރަތްކުރި ފަތުރުވެރިންގެ އަދަދު ވަނީ 628،709 އަށް އަރާފައެވެ.\nމިއަހަރު ޖެނުއަރީ މަހު ރާއްޖެއަށް 131،764 ފަތުރުވެރިން ޒިޔާރާތްކޮށްފައިވާއިރު، ފެބުރުއަރީ މަހު 149،008 ފަތުރުވެރިން، މާޗް މަހު 150،739 ފަތުރުވެރިން އަދި އޭޕްރިލް މަހު 145،279 ފަތުރުވެރިން ޒިޔާރާތްކޮށްފައިވެއެވެ.\nރާއްޖެއަށް މިހާރު އެންމެ ގިނައިން ފަތުރުވެރިން އަންނަނީ އިނގިރޭސިވިލާތުންނެވެ. އެ ގައުމުން މިއަހަރު މިހާތަނަށް 80،102 ފަތުރުވެރިން ޒިޔާރާތްކޮށްފައިވާއިރު ދެވަނައަށް އެންމެ ގިނަ ފަތުރުވެރިން ޒިޔާރާތްކުރި އިންޑިއާއިން އައިސްފައިވަނީ 79،562 ފަތުރުވެރިންނެވެ. އަދި ރަޝިޔާއިން 60،533 ފަތުރުވެރިން ޒިޔާރާތްކޮށްފައިވެއެވެ. މީގެއިތުރުން ޖަރުމަނު، އިޓަލީ، އެމެރިކާ، ފްރާންސް، ސްވިޒްލެންޑް، އޮސްޓްރިއާ އަދި ސައުދި އަރަބިއްޔާއިން ގިނަ އަދަދެއްގެ ފަތުރުވެރިން ރާއްޖެއަށް ޒިޔާރާތްކޮށްފައިވެއެވެ.\nރާއްޖޭގައި މިވަގުތު އޮޕަރޭޝަނަލް ގައި 54،846 އެނދު އެބަހުއްޓެވެ. އޭގެތެރޭގައި ހިމެނެނީ 164 ރިސޯޓުގައި 39،196 އެނދު، 659 ހޮޓެލް، ގެސްޓްހައުސްގައި 12،696 އެނދު އަދި ސަފާރީ އުޅަނދުފަހަރުގައި 2954 އެނދެވެ.


އައްޝައިޚު ޢަބްދުއްރަޙީމް ބިން މުޙައްމަދު – JANNAH MV\nއައްޝައިޚު ޢަބްދުއްރަޙީމް ބިން މުޙައްމަދުމެއި 19, 2021\nމީގެ އެތައް ޤަރުނެއްކުރިން އުޅުއްވި އިސްމާޢީލް ނަމަކަށް ކިޔުނު ބޭކަލެކެވެ. މި ބޭކަލަކީ އިމާމް މާލިކުގެ އަރިހުން ކިޔަވައި ވިދާޅުވެފައިވާ އިމާމް މާލިކުގެ ދަރިވަރެކެވެ. ޢިލްމުވެރި ބޭކަލެކެވެ.…\nالحمد لله رب العالمين. والصلاة والسلام على محمد و آله و صحبه أجمعين. آمين. އިސްލާމްދީނަކީ ﷲ ސުބުހާނަހޫ ވަތަޢާލާ މީސްތަކުން އުޅޭނެ…\nމިއީ ރަމަޟާން މަހުގެ ދުވަސްތައް ހޭދަކުރާނެގޮތުގެ ޕޮރޮގުރާމް ގައިޑެކެވެ. މުސްލިމުންގެ ދުވަސް ރަމަޟާން މަހުގައި ފެށެނީ ފަތިސް ނަމާދަށް ގޮވުމުގެ ކުރީން ހާރުކެއުމާ އެކުގަ އެވެ. މޮޅުއިތުރުގޮތަކީ…\nއައްޝައިޚު ޢަބްދުއްރަޙީމް ބިން މުޙައްމަދުއޭޕްރިލް 13, 2021\nރަމަޟާން މަހަށް މަރުޙަބާ\nالحمد لله رب العالمين و الصلاة و السلام على أشرف الأنبياء و المرسلين. أما بعد. ރަމަޟާން މަހަކީ އެމަހެއްގައި ރޯދަހިފުން ފަރުޟުކުރައްވައި…\nއައްޝައިޚު ޢަބްދުއްރަޙީމް ބިން މުޙައްމަދުއޭޕްރިލް 2, 2021\nމިއީ ފަތިސް ނަމާދުގެ ބަންގިއަށްފަހު ނަމާދުފެށެންދެން މިސްކިތުގައި ކިޔަވަން އިން ޒުވާނެއްގެ ވާހަކައެވެ. އޭނާ އިނީ ކިޔަވާށެވެ. މުދިންމީހާ ޤަމަތް ދިނުމުން ތެދުވެގެން ގޮސް ކުރީންވެސް އޮތް…\nއައްޝައިޚު ޢަބްދުއްރަޙީމް ބިން މުޙައްމަދުއޭޕްރިލް 1, 2021\nأبو عبد الله عبد الرحيم بن محمد المدني الحمد لله رب العالمين. والصلاة و السلام على أشرف الأنبياء والمرسلين.…\nއެކަލޭގެފާނަކީ އިމާމު، މުޙައްދިޘު، ޝަހީދު، ފަޤީހު މުޙައްމަދު ބިން އަޙުމަދު ބިން ސަހްލު އައްރަމްލީއެވެ. އެކަލޭގެފާނުގެ ކުންޔާއަކީ އަބޫބަކުރުއެވެ. އަދި ނިސްބަތްވެ ވަޑައިގަންނަވަނީ ނާބުލުސްއަށެވެ. އެކަލޭގެފާނު މަޝްހޫރު…\nއަޤީދަތުލް ވާސިތިއްޔާގެ ޝަރަޙާގައި އައްލާމާ ޝެއިޚު ޢުޘައިމީން ރަޙިމަހުﷲ ގެންނަވާފައިވެއެވެ. ”(ﷲގެ ވޮޑިގެންވާކަމަށް އިންކާރުކުރާ) އިންޑިޔާގެ ބަޔަކު އިމާމު އަބޫ ހަނީފާ ރަޙިމަހުﷲގެ އަރިހަށް އައެވެ. އަދި…\n1- ތަޙްނީކް ކުރުން: ތަޙްނީކްކުރުމަކީ ކަދުރުކޮޅެއް ޗިސްކޮށްލުމަށްފަހު އޭގެ ދިޔަ ކުއްޖާގެ ތަލީގައި ކާއްތާލުމެވެ. ނުވަތަ ކުއްޖާއަށް އޭގެ ރަހަ ފޯރުކޮށްދިނުމެވެ. ކަދުރު ނުލިބުނު ނަމަ މާމުއި…\nއައްޝައިޚު ޢަބްދުއްރަޙީމް ބިން މުޙައްމަދުމާރޗް 28, 2021\nޞަދަޤާތްކުރުމަކީ ވަރަށް މަތިވެރިވެގެންވާ މާތްއަޅުކަމެކެވެ. މިކަމުގެ މާތްކަން އަންނިވި ޢިބުރަތްތެރި ޙާދިޘާއިން އެނގިގެން ދެއެވެ. މިވާހަކަ ބަޔާންވެފައިވަނީ ޞަޙީޙް މުސްލިމުގައެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.…


Hiya flat libunu kamah bune fake call thakeh\nހިޔާ ފްލެޓް ލިބުނު ކަމަށް ބުނެ ފޭކް ކޯލް ތަކެއް ކުރަނީ\nހުޅުމާލޭގެ ދެވަނަ ފިޔަވަހީގައި އަޅާފައިވާ ހިޔާ ފްލެޓްތަކުގެ ޓަވަރެެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nހިޔާ މަޝްރޫއުން ފްލެޓު ލިބިފައިވާ މީހުނަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) ގެ ނަމުގައި ފޭކް ކޯލްތަކެއް ކުރަން ފަށައިފި އެވެ.\nފްލެޓު ލިބިފައިވާ މީހުންނަށް އެޗްޑީސީން ގުޅާ ކަމަށް ބުނެ އާންމުން ހުށަހަޅަމުންދާ ޝަކުވާތަކާއި ގުޅިގެންން އެޗްޑީސީން މިއަދު ނެރުނު ބަޔާނެއްގައި ބުނެފައިވަނީ ފްލެޓް ލިބުނު މީހުނަށް ގުރުއަތުން ލިބޭ ފްލެޓު ކަނޑައެޅުމަށް ފަހު ބާކީވެފައިވާ ފުލެޓްތަކަށް ހޮވިފައިވާ ކަމަށް ބުނެ އެއްވެސް މީހަކަށް އެ ކޯޕަރޭޝަނުން ނުގުޅާ ކަމަށެވެ.\nފުލެޓަށް ހޮވިފައިވާ މީހުނަށް ލިބޭ ފްލެޓް ކަނޑައެޅުމަށް އެޗްޑީސީން އަމަލު ކުރާ އުސޫލު ވެސް އެ ބަޔާނުގައި ފާހަގަ ކޮށްފައިވެ އެވެ. އެޗްޑީސީން އަމަލު ކުރާ ގޮތަކީ ފްލެޓް ގުރުއަތު ނަގަން ހަމަޖެހިފައިވާ ތާރީހު އަދި އެ ދުވަހެއްގެ ގުރުއަތުގައި ފްލެޓު ކަނޑަ އެޅޭނެ ފަރާތްތައް ހިމެނޭ ލިސްޓު އާންމުކޮށް އަންގާ އިއުލާނު ކުރުމަށް ފަހު، ޓީވީގެ ޒަރިއްޔާއިން ގެނެސްދެވޭ ލައިވް ޕްރޮގްރާމެއް މެދުވެރިކޮށް ގުރުއަތު ނެގުމެވެ.\nގުރުއަތުން ފުލެޓު ލިބިފައިވާ މީހުންނާއި، ފުލެޓު ލިބިފައި ނުވާ އެއްވެސް ފަރާތަކަށް ފޯނު މެދުވެރިކޮށް ލިބިފައިވާ ފުލެޓުގެ ތަފްސީލު ހިއްސާ ކުރަން ނުގުޅާނެ އެވެ. އަދި ހިޔާ މަޝްރޫއާ ގުޅޭ އެއްވެސް މައުލޫމާތެއް ހިއްސާ ކުރާނަމަ، އެކަން ކުރާނީ އާންމު އިއުލާނެއްގެ ޒަރިއްޔާއިންނެވެ.\nއެ ބަޔާނުގައިވާ ގޮތުން އެޗްޑީސީން ގުޅާނަމަ ބޭނުން ކުރާނީ ރަސްމީ ނަންބަރުތަކެވެ. އެޗްޑީސީގެ ނަމުގައި އޮޅުވާލައިގެން ކުރާ ކޯލުތަކަށް ސަމާލުވުމަށް ވެސް އިލްތިމާސް ކޮށްފައިވެ އެވެ.\nހިޔާ މަޝްރޫގެ ދަށުން އިމާރަތް ކޮށްފައިވަނީ 25 ބުރީގެ 16 ޓަވަރެވެ. ފްލެޓްތައް ލިބުނު މީހުނަށް މިމަހުގެ 14 ވަނަ ދުވަހުގައި ވަނީ ތަޅުދަނޑި ހަވާލުކުރަން ނިންމާފަ އެވެ\nމޯލްޑިވްސް ޕޮލިސް ސާވިސް އެޗްޑީސީ ހިޔާ މަޝްރޫއު + ހިޔާ މަޝްރޫއު އެންމެނަށް ހިޔާ ކަށަވަރު މަޝްރޫއު ހީލަތް ކުށްކުރުން


Loabiveriyaa Beyvafaatherivi Kamah Heekoh Jinsee Gunavan Burikoh Flush Kollaifi - Vaguthu\nލޯބިވެރިޔާ ބޭވަފާތެރިވިކަމަށް ހީކޮށް ޖިންސީ ގުނަވަން ބުރިކޮށް ފްލަޝްކޮށްލައިފި\n2 ހަފްތާ ކުރިން ( އޭޕްރީލް 7, 2021 )\nޓައިވާންގައި ލޯބިވެރިޔާ ބޭވަފާތެރިވިކަމަށް ހީކޮށް ޖިންސީ ގުނަވަން ބުރިކޮށް ފްލަޝްކޮށްލައިފިއެވެ.\nރިޕޯޓްތައް ބުނާ ގޮތުން އަންހެނަކު އޭނާގެ ލޯބިވެރިޔާގެ ޖިންސީ ގުނަވަން ބުރިކޮށްލާފައި ވަނީ އެ ފިރިހެން މީހާ ނިދާފައި އޮއްވައެެވެ.\nހުއަންގް ނަމަކަށް ކިޔާ މީހަަކަށް ދިމާވި މި ހާދިސާގައި އެ މީހާ އަށް ވަނީ ވަރަށް ބޮޑަށް އަނިޔާ ލިބިފައެވެ.\nއަނިޔާ ލިބުނު ފިރިހެން މީހާ އަށް ނިދިން ހޭލެވުނީ އޭނާގެ ޖިންސީ ގުނަވަން ބުރިކޮށްލުމުން ކަމަށާއި އޭރު ޖިންސީ ގުނަވަން ބުރިކޮށްލުމުން މުޅި ހަށިގަނޑުގައި ވޭން އަޅާ ކަމަށް އޭނާ އާއި ހަވާލާދީ ނޫސްތަކުގައި ވަނީ ބުނެފައެވެ.\n52 އަހަރުގެ އެމީހާ ނިދާފައި އޮއްވާ އޭނާގެ ލޯބިވެރިޔާ އޭނާ އަށް ހަމަލާ ދިނީ ކުއްލިއަކަށް ކަމަށް ވެސް މީޑިއާ ރިޕޯޓްތައް ބުނެއެވެ.\n3 ކުދިންގެ ބައްްޕައެއް ކަމަށްވާ ހުއަންގް އަށް ހޭލެވުނު އިރު އޭނާގެ ޖިންސީ ގުނަވަން ބުރިކޮށްލުމުން ވަރަށް ބޮޑަށް ލޭ އަންނަމުން ދިޔައެވެ.\nހުއަންގްގެ ލޯބިވެރިޔާ އަކީ އުމުރުން 40 އަހަރުގެ ފަންގް ނަމަކަސް ކިޔާ އަންހެނެކެވެ. އޭނާ ހުއަންްގްގެ ޖިންސީ ގުނަވަން ބުރިކޮށްލީ ބަދިގޭގައި ބޭނުން ކުރާ ޒާތުގެ ކަތުރަކުންނެވެ. އޭނާ ޖިންސީ ގުނަވަން ފްލަޝް ކުރީ ފަހުން ވެސް ޖިންސީ ގުނަވަން ގުޅުވާނެ ފުރުސަތެއް އޭނާ އަށް ދޭން ބޭނުން ނުވާތީ ކަމަށް މީޑިއާތަކުގައި ވަނ ބުނެފައެވެ.\nޖިންސީ ގުނަވަން ބުރިކޮށްލުމަށް ފަހު ފުލުހުންނާއި ހަވާލުވެފައި ވަނީ ފަންގް އަމިއްލައަކަށެވެ. މި ހާދިސާގައި އަނިޔާ ލިބުނު ފިރިހެން މީހާ ހޮސްޕިޓަލަށް ގެންދިޔަ އިރުވެސް ވަރަށް ބޮޑަށް ލޭ އަންނަ ކަމަށް މީޑިއާ ރިޕޯޓްތަކުގައިވެއެވެ. ނަމަވެސް މިހާރު އޭނާގެ ހާލު ސްޓޭބަލްއެވެ.\nއަދި ހާދިސާ ހިނގި ސަރަހައްދުން ޖިންސީ ގުނަވަން ބުރިކުރުމަށް ބޭނުން ކުރި ކަތުރު ވަނީ ފެނިފައި ކަމަށް ވެސް އެ ގައުމުގެ ފުލުހުންނާއި ހަވާލާދީ މީޑިއާ ރިޕޯޓްތައް ބުނެއެވެ.\nހުއަންގް ލޯބިވެރިޔާ އަށް ބޭވަފާތެރިވި ކަމަށް ލޯބިވެރިޔާ އަށް ހީކުރެވުނު ނަމަވެސް އޭނާ އެފަދަ ކަމެއް ނުކުރާކަން ފަހުން ވަނީ އެނިފައެވެ.\nއޭޕްރީލް 7, 2021 13:44


Tharaaveeh Namaadhu: Phone Balaigen ves Kurevidhaane ތަރާވީޙް ނަމާދު: ފޯނު ބަލައިގެންވެސް ކުރެވިދާނެ – Ilm Tharaaveeh Namaadhu: Phone Balaigen ves Kurevidhaane\nތަރާވީޙް ނަމާދު: ފޯނު ބަލައިގެންވެސް ކުރެވިދާނެ\nބައެއް ބޭފުޅުންނަށް މިސްކިތުގެ ޖަމާޢަތުގައި ތަރާވީޙް ނަމާދާއި ދަމު ނަމާދު ކުރުމުގެ ފުރުސަތެއް ނުލިބެއެވެ. ބައެއް ފަހަރު އެއީ ބަލި ޙާލަތުގެ ސަބަބުންނެވެ. ނުވަތަ ދިރިއުޅުމުގެ މަސްޢޫލިއްޔަތްތަކުގެ ސަބަބުންނެވެ. އަދި މިނޫންވެސް އެކި ސަބަބުތަކާ ހުރެއެވެ.\nއަޅުގަނޑުމެން އެންމެން ވެސް ﷲ އަށް ކުއްތަންވެ، ދިގުކޮށް ނަމާދުކުރަން ބޭނުންވެއެވެ. ގިނަ ވަގުތު ރުކޫޢު ކުރަން ބޭނުންވެއެވެ. ސަޖިދައިގައި ގިނަ ވަގުތު މާތްﷲ އަށް ދުޢާކުރަން ބޭނުންވެއެވެ. ނަމަވެސް އޮތީ އެންމެ މައްސަލައެކެވެ. ދިގު ސޫރަތްތައް ހިތަކުން ނޭނގެއެވެ. އެއްގޮތަކަށް ވެސް ކަންބޮޑުނުވާށެވެ!\nރޭ އަޅުކަން ދިގުކޮށް ތިޔަބޭފުޅުންގެ ގެތަކުގައި ވެސް ކުރެވިދާނެއެވެ. ކީރިތި ޤުރްއާނުން ދިގު ސޫރަތްތަކެއް ހިތުން ނޭނގޭ ކަމަށްވާނަމަ ނަމާދުގައި ކޮޅަށް ހުންނަ ވަގުތު ޚަތިމް ހިފައިގެން ނުވަތަ ފޯނުން ބަލައިގެން ޤުރްއާން ކިޔެވިދާނެވެ. މިއީ ހުއްދަ ކަމެއް ކަމަށް އާއިޝާ رضي الله عنها ކިބައިން ޘާބިތުވެއެވެ. އެކަމަނާ ގެންގުޅުއްވި އަޅުފިރިހެން ކުއްޖެއްކަމަށްވާ ޒަކްވާން އެކަމަނާއާގެން ރަމަޟާން މަހު އިމާމްވެ ނަމާދު ކުރައްވައެވެ. އަދި މިފަދައިން ނަމާދު ކުރައްވާއިރު އެކަލޭގެފާނު ނަމާދު ކުރައްވަނީ މުޞްޙަފް ބައްލަވައިގެންނެވެ.\nމިފަދައިން މުޞްޙަފް ބަލައިގެން ނަމާދުކުރުމަކީ އެއްވެސް މައްސަލެއް ނޫންކަމުގައި އައްޝައިޚް އިބްން ބާޒް އަދި އައްޝައިޚް އުޘައިމީން ވިދާޅުވެލައްވައެވެ. އަދި މިފަދައިން ނަމާދުކުރާއިރު ކުރާ ޙަރަކާތްތަކުގެ ސަބަބުން ނަމާދަށް އަސަރެއް ނުކުރާނެއެވެ. ސަބަބަކީ އެ ޙަރަކާތްތަކަކީ މަޞްލަހަތަކަށްޓަކައި ކުރެވޭ ޙަރަކާތްތަކެއް ކަމުގައި ވާތީއެވެ.\nމާތް ﷲ އަޅަމެންގެ ފާފަތައް ފުއްސަވާދެއްވައި ރަޙްމަތް ލައްވާށި! އާމީން!


މިސަރުކާރުން ވީ އެއްވެސް ވައުދެއް ހަމަ ފުއްދާ ދެވިފައެއް ނެތްތޯއެވެ! – Maldivian Democratic Party\nމިސަރުކާރުން ވީ އެއްވެސް ވައުދެއް ހަމަ ފުއްދާ ދެވިފައެއް ނެތްތޯއެވެ!\nމިއީ މިއަދު ބަޔަކު ވަރަށް ދައްކާ ހިތްވާ ވާހަކައެކެވެ. އެކަނި އޮވެގެންނާއި ދޭދޭ ދެމީހުން ވެގެންނާއި މީހުން އެއްކޮށްގެންވެސް މިވާހަކަ މިމޭރުމުން ދައްކާލާފައި މެނުވީ ދެލޮލަށް ނިދިނައިސްގެން އުޅޭ ބަޔަކުވެސް މިގައުމުގައި އެބައުޅެއެވެ. އެކަމަކު “ރޯމާދުވާލު” ދެލޯމަތީގައި އަތްއަޅާފައި މިއީ ރޭގަނޑެކޭ ބުނެފިނަމަ އެކަން ގަބޫލުކުރާނެ ގައިމުވެސް ގިނަބަޔަކު ނުތިބޭނެއެވެ. މިހެން ކަންވާންވުމުން އަދި ކުރީންމިބުނި ގިންތީގެ މީހުންނަށް އެކުރަނީ އަމަށަކު އަސަރެއްވެސް ނޫނެވެ.\nމިއަދު މިރާއްޖޭން ފެންނަމުން މިދާ ގިނަ މަންޒަރުތަކަކީ މިއެވެ. ރައްޔިތުންނަށް އޮޅުވާލައި ތިމަތިމާމެންގެ އަމިއްލަ އެދުމަށްޓަކައި ތިމާގެ އަމިއްލަ ގައުމަށް ޚިޔާނާތްތެރި ވެވޭ މިންވަރުވެސް އެފަދަ މީހުންނަށް ނޭނގޭކަމީ ހިތާމަކުރާ ކަމެކެވެ. ތިމާގެ އަނބިމީހާ ހިލޭފިރިހެނުންނަށް ވިއްކައި އުޅޭ މީހުންނަށް އަހަރެމެންގެ ތެރެއިން ބައެއްމީހުން ކިޔައި އުޅެނީ ” އިޔަހޫދީންނޭ ” އެވެ. އެހެންވީއިރު ތިމާގެ މަންމަ ކަމުގައިވާ އަމިއްލަ ގައުމު ވިއްކާލައި ފުނޑު ފުނޑު ކޮށްލާ މީހުންނަށް ދެންކިޔާނީ ކީކޭ ބާވައެވެ؟ އެނގޭ ކަމަކީ ތިމާގެ ވަތަނަށް ޚިޔާނާތްތެރިވެ ޣައްދާރުވާ މީހުންނަށްވުރެ ވަކިން ނުލަފާ ބަޔަކު މިދުނިޔޭގައި ނޫޅޭނެއެވެ. އެބުނާ ނުލަފާ ޔަހޫދީންވެސް އެމީހުންގެ ގައުމަކަށް ޚިޔާނާތްތެރި ވާކަށް ނޫޅޭނެއެވެ.\nއެކަމަކު ސައްތައިން ސައްތަ މުސްލިމުންނޭ ބުނެއުޅޭ މިގައުމުގެ ބަޔަކު ނުކުމެ ފާޅުގައި މިގައުމު ފަސާދަކޮށް ގައުމުގެ ރަށްޔިތުން ހަނާކޮށްލުމަށް މަސައްކަތް ކުރަމުން ގެންދާތަން މިދަނީ ތަކުރާރުކޮށް ފެންނަމުންނެވެ. މިމީހުންގެ ނިޔަތަކީ ކޮބައިކަން ކިތަންމެ ރަނގަޅަކަށްވެސް މިދަނީ އެނގި ހާމަވަމުންނެވެ. އެއްދުވަހުން އަނެއް ދުވަހަށް ބޭޒާރު ވަމުންނެވެ.\nތިމާމެންނަކީ އިސްލާމްދީނުގެ ޢިލްމު ވެރީންނޭ ބުނެ ނުކުމެ ތިމާމެން މެނުވީ ދެންތިބީ ހުސްކާފަރުން ކަމުގައި ދައުވާކުރާ މީހުންގެ ހާލުހުރިގޮތް އެނގުމުން މުޅިގައުމު ލަދުވެތި ވެއެވެ. އެންމެ ދަށުފަންތީގެ މީހުންވެސް ނުކުރާފަދަ ހަޑިހުތުރު ވަހުޝީ ކަންކަން ކުރާބަޔަކު ތިމާމެންނީ ދީނީ އިލްމުވެރީންނޭ ބުނުމުން މިދީނަށް ކުރެވޭނެ އެއަށްވުރެ ހުތުރު މަލާމާތެއް އޮންނާނެ ހެއްޔެވެ؟ ވެރިކަމުގެ ދަހިވެތި ކަމުގައި ދެތިން މުއްސަދީން ދިއްކޮށްލާ ދެތިންބޮނޑި ރުފިޔާއަށް ތިމާމެންގެ އަގީދާ ވިއްކާލާ ބަޔަކަށް ދީންވެރީންނޭ ކިޔިދާނެ ހެއްޔެވެ؟ ދީނާ ދުނިޔެ ، ނުވިތާކަށް އާޚިރަތް އޮޅުވާލާ ބަޔަކީ ކޮންފަދަ ނުބައި ނުލަފާ މީހުން ހެއްޔެވެ؟\nމިހުރިހައި ކަމެއް ދަނެހުރެ މި އިންސާނުން މިދަނީ އޭނާގެ ހުރިހައި ކަމެއްގައި އިސްރާފުކޮށް މުޅިދުނިޔެއާއި އާޚިރަތުގެ ގިންޏަށް އަބަދު ހުށައެޅުމުގެ މަގުކޮށަމުންނެވެ. މީސްތަކުން ސުލްހަ ކުރުމުގެ ބަދަލުގައި މުޖުތަމައުތައް ފަސާދަ ކުރަމުންނެވެ. ފިތުނަޔަކީ ގަތުލު ކުރުމަށްވުރެ ނުބައި ފާފައެއްކަން އެނގިތިބެމެއެވެ.\nމިއަދު މިގައުމުގައި މިއޮތް ސަރުކާރަކީ އެތަކެއް ޒަމާންވީ ޚުދުމުޚުތާރު ވެރިކަމެއް ނިންމުމަށްފަހު ދިވެހީން ގެނައި ސަރުކާރެކެވެ. ކުރީގެ ސަރުކާރުން ގައުމާއި ރައްޔިތުންނަށް ވެފައިވާ އަނިޔާއާއި ، ޚިޔާނާތުގެ ބަދަލުގައި މިސަރުކާރުން އެމީހުންގެ ކިބައިން ބަދަލު ނުހިފައި ދޫކޮށްލުމަކީ އަލުން ބިމުން ވެލިފޮޅާލައި ތެދުވެ މިސަރުކާރު އިނދަ ޖައްސާލުމަށް ކުރީގެ ސަރުކާރު ހިންގި އަނިޔާވެރި ޚާއިނުންނަށް ލިބުނު ފުރުސަތެއް ކަމުގައި ދުށުމަކީ އިންސާފު ހެއްޔެވެ؟ ހެޔޮ ވެރިކަމެއް ކޮށްދިނުމުގެ ނިޔަތުގައި ރެޔާދުވާލު ސަރުކާރުން ރައްޔިތުންގެ ހެވާއި ލާބަޔަށް މަސައްކަތް ކުރާތަނާއި އެކަންކަން ކާމިޔާބުވެ ރައްޔިތުންގެ ތާއީދު ސަރުކާރަށް ލިބޭން ފެށުމުން ” އާންދޮގޭ ތިޔަހެން ތިއްބަކަ ނުދޭނަމޭ ” ބުނެ ވިއްޔާވީ މީހަކު ގޮވައިގެން، ހައްލައިގެން ނުކުތުމަކީ ސަރުކާރު މަޑުމަޑުން ބަލާން އޮންނާން ޖެހޭނެ ކަމެއް ކަމުގައި ބަލާން ޖެހޭހެއްޔެވެ؟ ގާނޫނީ ގޮތުން އުފެދިފައިވާ ސަރުކާރު ކޮންމެ ގޮތަކުން ނަމަވެސް ވައްޓާލުމަށް ތާއަބަދު ގޮވައި ނަގަމުން އެކަމަށް ނުކުމެ ގައުމު ކުޑަޔަށްލައި ދުވަމުން ގެންދާއިރު ސަރުކާރުން ބަލާން އޮންނާންވީ ހެއްޔެވެ؟ ދުލަށް އެރިހައި އެއްޗެއް ގޮވަމުން ހެއްދެވިހައި ދޮގުތައް ހަދަމުން ގެންދާއިރު އެއީ ، ޚިޔާލު ފާޅުކުރުމުގެ މިނިވަންކަމޭ ބުނެ ނިންމާލާން ވީހެއްޔެވެ؟ ނުވިތާކަށް ދީންވެސް ހަތިޔާރަކަށް ހަދައިގެން ނުކުމެ މުޅިގައުމު ފިތުނަ ކުރާތަން ބަލާން ތިބެން ވީހެއްޔެވެ؟ އެންމެހައި ފާހިޝް ޢަމަލުތަކުން ފޯވެފައި ތިބި އަމިއްލަ ނަފުސާއި ދީން މަދު ރުފިޔާ ކޮޅަކަށް ވިއްކާލާ ބަޔަކަށް މިގައުމުގައި ހުރިހައި ފުރުސަތެއް ދީގެން ތިބެންވީހެއްޔެވެ؟\nމިސަރުކާރު އައީ ވައުދުތަކެއް ހިފައިގެންނެވެ. އެވައުދުތައް މިވަނީ ފުއްދައިދީ ނިމެން ކައިރި ވެފައެވެ. ކުރީ ސަރުކާރުން ނަމެއްގައި ސަރުކާރު މުއަށްޒަފުންނަށް ހަމައެކަނި ދެމުންއައި މަދަނަ ފުޅާކޮށް، މިއަދު އާސަންދައިގެ ނަމުގައި ދިވެހި ރައްޔިތު އެންމެންނަށް ހިލޭ ބޭސްފަރުވާ އެގެންދަނީ ލިބިދެމުންނެވެ. ދުވަސްވީ މީހުންނަށް އެދަނީ ފައިސާ ދެމުންނެވެ.އެކަނިވެރި މައިންގެ ތުންފަތަށް ހިނިތުންވުމެއް ގެނެސްދިނީ މިސަރުކާރުންނެވެ. ސަރުކާރުގެ އެންމެހައި ވައުދުތައް އެގެންދަނީ ކަނޑައެޅިފައިވާ ތާވަލާ އެއްގޮތަށް ފުއްދަމުންނެވެ. އިމްޕޯޓު ޑިއުޓީ ކަނޑާލި ގިނަ ބައިވަރު މުދާތަކުގެ އަގު މިއަދު އެދަނީ ތިރިވެ އަތްފޯރާފަށުން ފައިތިލައާއި ހަމަޔަށް ތިރިވަމުންނެވެ. ރަށްޔިތުންނަށް މިކަންކަމުގެ ފައިދާއާއި މަންފާ ދެންފެނިދާނެކަން ޔަގީންވުމުން އިދިިކޮޅު ފަރާތްތަކުގެ މޭބޮޑުވެ ދެފައި އެދަނީ ތުރުތުރު ލަމުންނެވެ.\nކުރީގައި ވެރިމީހާގެ ބަތާކައިގެން އުޅުނުހާ ބަޔަކާއި، ފަގީރުންގެ ހައްގުތަށް މުށުތެރެއަށް ލީހައި ބަޔަކާއި ޝަރުއީ ދާއިރާގައި އެމީހުންގެ ނަގޫ ފިތިފައި ތިބިހައި މަޖުނޫނުން ބޭނުން ކޮށްގެން މިއަދު ނުކުމެ އެތިބީ ވައްޓާލެވުނު ކޮންމެ ގޮތަކުން މިސަރުކާރު ވައްޓާލާށެވެ. ބަހަނާއެއް ކަމުގައި ބުނެ ގޮވަނީ މިސަރުކާރުން ވައުދުތައް ނުފުއްދާ ވާހަކައެވެ. އިސްލާމްދީން މުގުރާ ވާހަކައެވެ. އަޖާބުވެ އަންތަރީސްވަނީ މިބޮޑު ދޮގުތައް ހަދަމުން ގެންދާއިރު މިސަރުކާރުގެ ލުއިފަސޭހަކަން ހިއްސާ ކުރަމުން ގެންދާ މީހުންގެ ތެރެއިން ބަޔަކު ނަމަވެސް އެމީހުންގެ މިމަކަރުވެރި ދަންތުރައިގައި ޖެހި ހަފުސްވަމުންދާ ކަމެވެ. މިގައުމު ބޭރުދުނިޔެއަށް ބޭޒާރުކުރުމަށް ފޫގަޅައިގެން ދުވާކަމެވެ. މިސަރުކާރުން ދިންހާ އެހީތެރިކަމެއް ގޭގައިތިބި ދުވަސްވީ މީހުންނާއި ޅަދަރީންނަށް ފަހިކޮށް ދީފައި ނުކުމެ ދުވަމުން އެތިބަ ގޮވަނީ “މިސަރުކާރުން ވީއެއްވެސް ވައުދެއް ފުއްދައި ދެވިފައެއްެނެތެވެ.” ބަޔަކު ވެރިކަމައިގެން ހަސްގަނެ ތަސައްރަފުން ކެނޑޭނީ މިވަރަށެވެ.


Muahsasaathakuge veringe aailaage member inge maalee bayaan hushahalhan jehey gothah faaskohfi – Iru\nމުއައްސަސާތަކުގެ ވެރިންގެ އާއިލާގެ މެމްބަރުން މާލީ ބަޔާން ހުށަހަޅަން ޖެހޭ ގޮތަށް ފާސްކޮށްފި\nމިނިވަން މުއައްސަސާތަކާއި ކޮމިޝަންތަކުގެ މެންބަރުންގެ އަނބިކަނބަލުން ނުވަތަ ފިރިކަލުންނާއި ދަރިންގެ މާލީ ބަޔާންތައް ހުށަހަޅަން ޖެހޭ ގޮތަށް އެ މުއައްސަސާތަކުގެގާނޫނަށް އިސްލާހު ގެންނަން ރައްޔިތުންގެ މަޖިލީހުން ފާސްކޮށްފިއެވެ.\nރައްޔިތުން މަޖިލީހުގެ މިއަދުގެ ޖަލްސާގައި، ސިވިލް ސާވިސް ކޮމިޝަން (ސީއެސްސީ) ގެ ގާނޫނަށާއި، އެންޓި ކޮރަޕްޝަން (އޭސީސީގެ) ގާނޫނަށާއި، އިލެކްޝަންސް ކޮމިޝަން(އީސީ) ގެ ގާނޫނަށާއި، އޮޑިޓް (އޮޑިޓަ ޖެނެރަލްގެ) ގާނޫނަށާއި، ހިއުމަން ރައިޓްސް ކޮމިޝަން (އެޗްއާރުސީއެމް)ގެ ގާނޫނު ތަކަށް ބަދަލު ގެނައުމަށް ވަނީ ފާސް ކޮށްފައެވެ.\nއަދި މިދިޔަ ހޯމަ ދުވަހި ބޭއްވުނު ޖަލްސާގައި (ޕީޖީ) ގެ ގާނޫނަށް ވެސް އެ އިސްލާހު ގެންނަން ވަނީ މަޖިލީހުން ފާސްކޮށްފައެވެ.\nބަދަލު ގެނެވުނު މި ގާނޫނުތަކަށް އެ ބަދަލު ގެނައުމަށް 50 އަށް ވުރެ ގިނަ މެންބަރުންގެ ތާއީދީ ވޯޓު ވަނީ ލިބިފައެވެ.\nސަރުކާރުން ފޮނުވި ބިލުތަކަކީ މިނިވަން މުއައްސަސާތަކުގެ މެންބަރުންނާއި މެންބަރަކު ކައިވެނިކޮށްގެން އުޅޭ ނަމަ އޭނާގެ އަނބިމީހާ ނުވަތަ ފިރިމީހާގެ މާލީ ބަޔާނާއި އޭނާގެބެލުށުމުގެ ދަށުގައިވާ ދަރިން ހިމޭނޭ ގޮތަށް މާލީ ބަޔާން ހުށަހަޅަން ލާޒިމުވާ ގޮތަށް ފޮނުވި ބިލުތަކެކެވެ. މާލީ ހިސާބުތައް ތައްޔާރު ކުރާނީ އޮޑިޓަ ޖެނެރަލް ކަނޑައަޅައިއިއުލާންކޮށްފައިވާ ނަމޫނާއަށެވެ.\nއެ ގާނޫނުތައް އޮންނަގޮތުން ހުށައަޅަންޖެހޭނީ އެ މެންބަރުންގެ މާލީ ހިސާބުތައް އެކަންޏެވެ. އާއިލާގެ މާލީ ބަޔާން ހުށަހަޅާކަށް ނުޖެހޭނެއެވެ.\nހޯނޑެއްދުއިން 32 މީހުން ބަލިން ރަނގަޅުވެއްޖެ\nކޮމިޝަނެއްގެ މެމްބަރު ކަމަށް އައްޔަން ކުރާ މީހާ، އޭނާ މަގާމާ ހަވާލުވި އިރު އަތުގައި ހުރި އާމްދަނީ އާއި އޭނާގެ ނަމުގައި ހުރި މުދަލާއި އަދާކުރަން ޖެހޭ ދަރަނީގެ ޒިންމާ އެނގޭނެމާލީ ހިސާބު، މަގާމާ ހަވާލުވާތާ ތިން މަސް ދުވަހުގެ ތެރޭގައި ހުށަހަޅަން ވާނެ ކަމަށެވެ.\nއީސީއާއި އޭސީސީއާއި ސީއެސްސީގެ ގާނޫނަށް އެ އިސްލާހު ގެންނަން ހުށަހެޅުއްވީ އައްޑޫ މީދޫ ދާއިރާގެ މެންބަރު ރޮޒައިނާ އާދަމްއެވެ.


MDP aa gulhuvadaigannavan Imran ah dhauvathu\nއެމްޑީޕީއާ ގުޅިވަޑައިގަންނަވަން އިމްރާނަށް ދައުވަތު\nރައްޔިތުންގެ މަޖިލީހުގެ މިއަދުގެ ޖަލްސާގައި ހޯމް މިނިސްޓަރު އިމްރާން މައުލޫމާތު ދެއްވަނީ -- ފޮޓޯ: މަޖިލިސް\nސަރުކާރު ހިންގާ ކޯލިޝަންގައި ހިމެނޭ އަދާލަތު ޕާޓީގެ ލީޑަރު އަދި މި ސަރުކާރުގެ ހޯމް މިނިސްޓަރު އިމްރާން އަބްދުﷲ، އެ ކޯލިޝަންގެ މައި ޕާޓީއާ ގުޅިވަޑައިގަންނަވަން ދައުވަތު ދެއްވައިފި އެވެ.\nސުވާލު ކުރުމަށް ރާއީއަށް ދެއްވި ފުރުސަތުގައި އޭނާ ވިދާޅުވީ، ކުރައްވަން ބޭނުންފުޅުވި ސުވާލާ ގުޅޭ ގޮތުން، މިނިސްޓަރާ ބައްދަލުވެ، ވަރަށް ތަފްސީލުކޮށް ސާފުކޮށް ދެއްވާފައިވާ ކަމަށެވެ. އަދި އިމްރާން ކުރައްވަމުން ގެންދަވާ މަސައްކަތަށް ރާއީ ވަނީ ތައުރީފު ކުރައްވައިފަ އެވެ.\n"... މިނިސްޓަރު ނިސްބަތްވާ އަމިއްލަ ޕާޓީއަށްވުރެ އަޅުގަނޑުމެންގެ ޕާޓީއަށް އިސްކަން ދީގެން މިނިސްޓަރުގެ ބައްޓަން ކޮށްފައިވާތީވެ. އަޅުގަނޑުގެ ދާއިރާގެ ނަމުގައި އާއި އަޅުގަނޑުގެ އަމިއްލަ ނަމުގައި އެންމެ ދެކެން ބޭނުންވާ ދުވަހަކީ މިނިސްޓަރު އެމްޑީޕީއަށް ސޮއި ކުރައްވާނެ ދުވަހެއް. އެންމެ ފުރަތަމަ އަޅުގަނޑު މިނިސްޓަރަށް މަރުހަބާ ކިޔާނަން،" ރާއީ ދައުވަތު ދެއްވި އެވެ.\nރާއީގެ ދައުވަތާ ގުޅިގެން އިމްރާން ވިދާޅުވީ ސަރުކާރު ހިންގާ ކޯލިޝަންގައި ހިމެނޭ ހުރިހާ ޕާޓީތަކުން މަސައްކަތް ކުރަނީ އެއް އަމާޒަކަށް، އެއް ނަތީޖާއެއް ހާސިލުކުރަން ކަމަށެވެ.\n"އެހެންކަމުން އަޅުގަނޑު ނިސްބަތްވާ ޕާޓީގެ މެނިފެސްޓޯއާ ސަރުކާރުގެ މެނިފެސްޓޯއަކީ އެކައްޗެއްގެ ގޮތުގައި ބަލައިގެން މަސައްކަތް ކުރަމުން މިދަނީ،" ނަތީޖާ ހާސިލުކުރާނީ އެންމެން އެކުގައިކަން ފާހަގަ ކުރައްވަމުން އިމްރާން ވިދާޅުވި އެވެ.\n"ރައްޔިތުންނަށް އުފާ ފާގަތިކަން ހޯދައި ދިނުމުގެ އުފާ، އަޅުގަނޑުމެން ހޯދާނީ އަޅުގަނޑުމެން އެންމެން އެކުގައި،" މިނިސްޓަރު އިތުރަށް ވިދާޅުވި އެވެ.\nއެމްޑީޕީ ރައްޔިތުންގެ މަޖިލިސް އަދާލަތު ޕާޓީ + އިމްރާން އަބްދުﷲ މިނިސްޓްރީ އޮފް ހޯމް އެފެއާޒް


Covid19 aai Gulhey Gothun Raees Srilanka ge Bodu Vazeerah Phonun Gulhuhvaa Mashvaraa Kurahvaifi – Iru\nފައުޒާން ވަކިވެގެން އެ ދިޔައީ ހިތްވަރުގަދަކަމުގެ ލާމަސީލު ނަމޫނާ ދައްކުވައިދީފައި: ރައީސް\n150 ކިލޯގެ ޑްރަގު މައްސަލައިގައި ކުރި ދައުވާ ގައްދޫ ކޯޓުން ބޭރުކޮށްލައިފި\nރައީސް އޮފީހުގެ ތަރުޖަމާނަކަށް މަބްރޫކް\nކޯވިޑް-19 އާއި ގުޅޭގޮތުން، ރައީސް ސްރީލަންކާގެ ބޮޑުވަޒީރަށް ފޯނުން ގުޅުއްވާ މަޝްވަރާކުރައްވައިފި\nލަހޫ·4އެޕްރީލް 2020\nކޯވިޑް-19 ޕެންޑެމިކް އާއި ގުޅޭގޮތުން، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ސްރީލަންކާގެ ބޮޑުވަޒީރު މަހިންދަ ރާޖަޕަކްސަ އަށް ފޯނުން ގުޅުއްވާ މަޝްވަރާކުރައްވައިފިއެވެ. މިއަދު ހެނދުނު ފޯނުން ގުޅުއްވާ ދެއްކެވި ވާހަކަފުޅުގައި، ދެ ބޭފުޅުންވެސް ވަނީ ދުނިޔެއަށް ކުރިމަތިވެފައިވާ މި ނުރައްކާތެރި ޙާލަތުން އަރައިގަތުމަށް ދެ ޤައުމުންވެސް އަޅާފައިވާ އަދި އަޅަމުންގެންދާ ހަރުދަނާ ފިޔަވަޅުތަކާ ބެހޭގޮތުން ވާހަކަފުޅު ދައްކަވާފައެވެ.\nކުރިއަށް އޮތް ދުވަސްތަކުގައި ކޯވިޑް-19 ބަލި ބާރަށް ފެތުރެންފަށައިފި ނަމަ ކުރިމަތިވެދާނެ ދަތިތަކާބެހޭގޮތުން މަޝްވަރާކުރައްވަމުން، ރައީސުލްޖުމްހޫރިއްޔާ އާއި ލަންކާގެ ބޮޑުވަޒީރު ވަނީ ބަލި ފެތުރޭ މިންވަރަށް ފަރުވާދޭ ވަޞީލަތްތައް އިތުރުކުރުމާއި ބެހޭގޮތުން ވާހަކަފުޅު ދައްކަވާފައެވެ. އަދި ހަމަ އެއާއެކު، ކުއްލިއަކަށް ބަލިމީހުން އިތުރުވެދާނެ ޙާލަތަކަށް ދުރާލާ ތައްޔާރުވުމުގެ ގޮތުން ބަލިމީހުންނަށް ބޭނުންވާނެ އެނދާއި، އެހެނިހެން ވަޞީލަތްތައް ފޯރުކޮށްދެވޭނެ ގޮތްތަކާއި ބެހޭގޮތުންނާއި، އަދި ބަލިން ރައްކާތެރިވުމުގެ ގޮތުން މިހާރުވެސް އަމަކުރަމުންގެންދާ ގޮތްތައް ކަމުގައިވާ ބޭރަށް ނިކުމު އުޅުމުގައި ގައިދުރުކަމަށް އިސްކަންދިނުން ފަދަ ރައްކާތެރިވުމުގެ ގޮތުން އެޅެންހުރި ފިޔަވަޅުތަކާ ބެހޭގޮތުން ދެބޭފުޅުން މަޝްވަރާކުރައްވާފައި ވެއެވެ.\nމީގެ އިތުރުން ދެ ބޭފުޅުން ވަނީ ދެޤައުމުން ވެސް، ބައެއް ދަތުރުފަތުރު ހުއްޓާލުންފަދަ ހަރުދަނާ ފިޔަވަޅުތަކާއި،މިދުވަސްވަރު ގައިދުރުކަން ބެހެއްޓުން ފަދަ ކަންކަމަށް ބާރުއަޅާ ފިޔަވަޅުތައް އަޅާފައިވާކަން ފާހަގަކުރައްވާފައެވެ. އޭގެ އިތުރުން ދެޤައުމުގެ ލީޑަރުންވެސް ވަނީ މި ހާލަތުން އަރައިގަތުމަށް އެކުގައި މަސައްކަތްކުރުމުގެ މުހިންމުކަމަށާއި، ދެޤައުމުގެ ދޭދޭ ގުޅުން އިތުރަށް ވަރުގަދަކުރުމާއި، މި ސަރަހައްދަށް ކުރިމަތިވާ ދަތިތަކުން ސަލާމަތްވުމަށް ސަރަހައްދުގެ ޤައުމުތައް ގުޅިގެން އެކުގައި މަސައްކަތްކުރުމަށް ބާރުއަޅުއްވައި ވާހަކަފުޅު ދައްކަވާފައެވެ.


އެޗްއާރްސީއެމްގެ މެމްބަރު މޫސަ މަގާމުން އިސްތިއުފާ ދެއްވައިފި | Sandhaanu\nއެޗްއާރްސީއެމްގެ މެމްބަރު މޫސަ މަގާމުން އިސްތިއުފާ ދެއްވައިފި\nހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް)ގެ މެމްބަރު މޫސާ އަލީ ކަލޭފާނު މަގާމުން އިސްތިއުފާ ދެއްވައިފިއެވެ.\nމެމްބަރު މޫސަ ކޮމިޝަނުން އިސްތިއުފާ ދެއްވިރު، ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ބުރާސްފަތި ދުވަހުގެރޭ ބޭއްވި ބައްދަލުވުމުގައި، އޭނާ މަގާމުން ވަކިކުރަން ވަނީ ނިންމައިފައެވެ.\nމޫސަ މަގާމުން އިސްތިއުފާ ދެއްވީ މަގާމުގެ މަސްއޫލިއްޔަތު މިނިވަންކަމާއި، މުސްތަގިއްލުކަމާއެކު އަދާކުރެވޭނެ މާހައުލެއް މިވަގުތު ނެތްކަމަށް ވިދާޅުވެއެވެ.\nރައީސް ޔާމީންގެ ސަރުކާރުގައި، މޫސާ އަލީ ކަލޭފާނު އެޗްއާރުސީއެމްގެ މެމްބަރުކަމަށް އައްޔަން ކުރީ 2015 އޯގަސްޓް 27 ވަނަ ދުވަހުގައެވެ.\nއޭނާ މަގާމުން ވަކިކުރުމުގެ މައްސަލަ މަޖިލީހުގެ ކޮމިޓީން ކުރިއަށް ގެންދަން ނިންމީ އޭނާގެ މައްޗަށް ކުރެވޭ ހިޔާނާތުގެ ތުހުމަތަކާ ގުޅިގެންނެވެ.\nމޫސާ އަލީ ކަލޭފާނުގެ މައްޗަށް ކުރެވެނީ، އޭނާ 2007 އިން 2010 އަށް ޑިޒާސްޓާ މެނޭޖްމަންޓް ސެންޓަރުގެ ޑިރެކްޓަރު ޖެނެރަލްކަމުގެ މަގާމުގައި ހުންނަވަނިކޮށް، އެ ސެންޓަރުގެ 1.4 މިލިއަން ރުފިޔާއަށް ހިޔާނާތްތެރި ކަމަށް ބުނާ މައްސަލައެވެ. އެ މައްސަލައިގައި އޭނާއާއެކު އިތުރު އަށް ބޭފަޅަކަށް ދައުވާ ކުރުމަށްވެސް ފޮނުވިއެވެ. އެ މައްސަލައިގައި 2013 ވަނަ އަހަރުގެ ކުރީކޮޅު އޭނާ ހައްޔަރުވެސް ކުރި އެވެ.\nހިއުމަން ރައިޓްސް ކޮމިޝަނުގެ މެމްބަރުން ވަކިކުރުމުގެ މަސައްކަތް ކޮމެޓީން ކުރިއަށް ގެންދަނިކޮށް، ކޮމިޝަންގެ ރައީސް އައިމިނަތު އީނާސް އަދި އެ ކޮމިޝަނުގެ މެމްބަރު އާއިޝަތު އަފްރީން މުހައްމަދު ވެސް ވަނީ އިސްތިއުފާ ދެއްވައިފައެވެ.


Addu gai kuriah dhaa tharaggeege mashroou thah bellevumah fahu Naib raees furaavadaigenfi\nތަރައްގީގެ މަޝްރޫއުތައް ކުރިއަށް ގެންދާ ގޮތް ބެއްލެވުމަށްފަހު ނައިބް ރައީސް އައްޑޫން ފުރާވަޑައިގެންފި\nއައްޑޫސިޓީގައި މި ސަރުކާރުން ކުރިޔަށް ގެންދާ ތަރައްޤީގެ މަޝްރޫޢުތައް ބައްލަވައިލެއްވުމަށްކުރެއްވެވި އެއްދުވަހުގެ ދަތުރުފުޅު ނިންމަވާލެއްވެވުމަށް ފަހު ނައިބުރައީސް ފައިސަލް ނަސީމް މިއަދު ހަވީރު އައްޑޫން ފުރާވަޑައިގެންފިއެވެ.\nމިއަދުގެ ހެނދުނުގެ ވަގުތެއްގައި އައްޑޫއަށް ވަޑައިގެން ނައިބު ރައީސް ވަނީ ހުޅުމީދޫއަށް ވެސް ޒިޔާރަތް ކުރައްވަވާފައެވެ. އަދި ހުޅުމީދޫ މަގުހަދާ ސަރަހައްދު ބައްލަވައިލެއްވުމަށްފަހު އެރަށުގެ ބައެއް މުއައްސަސާތަކުގެ އިސްވެރިންނާ ވެސް ނައިބް ރައީސް ވަނީ ބައްދަލުކުރައްވަވާފައެވެ.\nހުޅުމީދޫ އަށް ކުރެއްވެވި ޒިޔާރަތަށް ފަހު އައްޑޫގެ ބައެއް ސްކޫލްތަކަށް ވެސް ނައިބް ރައީސް ވަޑައިގެންނެވިއެވެ. އޭގެ ފަހުން އިންޖީނުގެއަށް ވަޑައިގެން ތަނުގެ ހާލަތު އެމަނިކުފާނު ވަނީ ބައްލަވާލައްވާފައެވެ.\nމި ދަތުރުގައި ނައިބު ރައީސް ވަނީ އައްޑޫސިޓީ ކައުންސިލާވެސް ބައްދަލުކުރައްވަވާފައެވެ. މިބައްދަލުވުމުގައި ސަރުކާރުން އައްޑޫގެ ތަރައްޤީއަށް ރާއްވަވާފައިވާ މަޝްރޫޢުތަކާ ގުޅޭ ގޮތުން މަޝްވަރާކުރައްވައި އައްޑޫއަށް ދިމާވެފައިވާ ދަތިތައް އެމަނިކުފާނު ވަނީ އޮޅުންފިލުއްވަވާފައެވެ.\nކައުންސިލާއެކު ބޭއްވި ބައްދަލުވުމަށްފަހު ކޮންވެންޝަން ސެންޓަރުގައި ގާއިމުކުރާ އާ ހޮސްޕިޓަލުގެ މަސައްކަތް ކުރިޔަށްދާ ގޮތް ވެސް އެމަނިކުފާނު މިއަދު ވަނީ ބައްލަވާލައްވާފައެވެ.\nމިދަތުރުފުޅުގައި އެމަނިކުފާނާއެކު ހެލްތު މިނިސްޓަރ އަބްދުﷲ އަމީން އާއި އެންވަޔަރަމަންޓް މިނިސްޓަރ ޑރ.ހުސައިން ރަޝީދުވެސް ވެސް ބައިވެރިވެވަޑައިގަންނަވައެވެ.\nނައިބު ރައީސް އައްޑޫއަށް ކުރެއްވި އެއްދުވަހުގެ ކުރު ދަތުރުފުޅު ނިންމަވާލައްވައި މިއަދު ހަވީރު ވަނީ ފުވައްމުލަކަށް ފުރާވަޑައިގެންފައެވެ.\nސަރުކާރުގެ ސިޔާސަތަކީ ކޮންމެ މީހަކީވެސް ޤާބިލު މީހަކަށް ހެދުން: ނައިބު ރައީސް\nނައިބު ރައީސް އެމްޓީސީސީގެ އިސްވެރިންނާއި ބައްދަލުކުރައްވައިފި\nކަނބަލުންނަށް ވަޒީފާގެ ފުރުޞަތުތައްފަހިކޮށްދޭންޖެހޭ – ނައިބު ރައީސް\nޖަޒީރާ ކެނޯ މުބާރާތުގެ އެއްވަނަ ކ. އަތޮޅުގެ ޓީމަކަށް


Midhiya Mahu MIRA Ah 624 Million Rufiyaa – adduLIVE\nAug 10, 2021, 19:18 ހަސަން ރަޝީދު\nމިދިޔަ މަހު މީރާ އަށް 624.07 މިލިއަން ރުފިޔާ ބަލައިގެންފިއެވެ.\nމީރާ އިން ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށް ވުރެ 6.2 ޕަސެންޓް ދަށް އަދަދެއް ކަމަށެވެ. ނަމަވެސް، މިއީ މިދިޔަ މަހު ލިބޭނެ ކަމަށް އަންދާޒާކޮށްފައިވާ އަދަދަށްވުރެ 13.6 ޕަސެންޓް އިތުރު އަދަދެކެވެ.\nޖުލައި 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 46.7 ޕަސެންޓް ނުވަތަ 291.59 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ %17.9 ނުވަތަ 111.90 މިލިއަން ރުފިޔާއެވެ. މީގެ އިތުރުން، އިންކަމް ޓެކްސްގެ ގޮތުގައި 109.64 މިލިއަން ރުފިޔާ (17.6%)، ގްރީން ޓެކްސްގެ ގޮތުގައި 28.19 މިލިއަން ރުފިޔާ (4.5%)، ވޯކް ޕަރމިޓް ފީގެ ގޮތުގައި 25.92 މިލިއަން ރުފިޔާ (4.2%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 56.82 މިލިއަން ރުފިޔާ (9.1%) ހިމެނެއެވެ.


Majlis ge Jalsaa tha Mimahuge 25ga fashanee - vNews.mv\nމަޖިލީހުގެ ޖަލްސާތައް މިމަހުގެ 25ގައި ފަށަން ނިންމައިފި\nއަހުމަދު ހަމީދު އާދަމް 12 February 2019, 14:01\nރައްޔިތުންގެ މަޖިލީހުގެ ޖަލްސާތައް މިމަހުގެ 25ގައި ފަށަން ނިންމައިފިއެވެ.\nމަޖިލީހުގެ އިދާރާއިން ދެންމެ ބުނީ މަޖިލީހުގެ ޖަލްސާތައް ފެށުމާއި ގުޅޭގޮތުން މަޝްވަރާކުރެއްވުމަށްފަހު، މިމަހުގެ 25ވަނަ ދުވަހު މަޖިލީހުގެ ޖަލްސާތައް ފެށުމަށް މަޖިލީހުގެ ރައީސް ގާސިމް އިބްރާހިމް ނިންމަވާފައިވާކަމަށެވެ.\nމަޖިލީހުގެ ރައީސް ގާސިމް އިބްރާހިމް މިއަދު ވަނީ އެމްޑީޕީއާއި، ޖުމްހޫރީ ޕާޓީއާއި، ޕީޕީއެމް އަދި އެމްޑީއޭއާއި އަދާލަތު ޕާޓީގެ ޕީޖީ ލީޑަރުންނާއި މަޝްވަރާކުރައްވާފައެވެ.\nމި ދައުރަށް މަޖިލީސް ހުޅުވާ، ރައީސުލްޖުމްހޫރިއްޔާގެ ރިޔާސީީ ބަޔާން އިއްވުމުގެ ޖަލްސާ މިިދިޔަ ބުރާސްފަތި ދުވަހު ވަނީ ދަރުބާރުގޭގައި ބާއްވާފައެވެ.\nމަޖިލީހުގެ ޖަލްސާތައް އާންމުގޮތެއްގައި ބާއްވަނީ ހޯމަ، އަންގާރަ އަދި ބުދަ މި ތިން ދުވަހުކަމަށްވީނަމަވެސް މި ހަފްތާގައި މަޖިލީހުގެ ޖަލްސާތައް ބާއްވާފައެއްނުވެއެވެ.\nމަޖިލީހުގެ އިދާރާގައި ބޮޑެތި މަރާމާތުތަކެއް ކުރަމުންދާއިރު، މަޖިލީހުގެ ބައެއް ސަރަހައްދުތަކުގެ ވަށާފާރު ވަރަށް އުސްކުރުމުގެ މަސައްކަތް ދަނީ ކުރަމުންނެވެ. އެގޮތުން މިހާރު މަޖިލީސްކުރާ ގޭގައި ލެވިފައިވާ ވަށާފާރު ވަނީ ތަޅާލާފައެވެ. އަދި ބައެއް ސަރަހައްދުތަކުގައި ވަށާފާރު އަލުން ރާނާ ކުރެހުން އެޅުމުގެ މަސައްކަތް ދަނީ ކުރަމުންނެވެ. ވަށާފާރު އުސްކުރުމުގެ މަސައްކަތް ކުރަމުންދަނީ މެންބަރުން ފިނިކޮށްލަން ތިއްބަވާ ކުޑަތައް ހިމެނޭ ސަރަހައްދެވެ.


ޕްރޮބޭޝަން މުއްދަތު6މަހަށް ބަދަލުކުރުމަކީ އަނިޔާއެއް: ޝުޖާއު – Dhen.mv\nޕްރޮބޭޝަން މުއްދަތު6މަހަށް ބަދަލުކުރުމަކީ އަނިޔާއެއް: ޝުޖާއު\nFebruary 16, 2020 - 1:43 pm\nވަގުތީ ގޮތުން ވަޒީފާގައި ގެންގުޅޭ މުއްދަތު ނުވަތަ ޕްރޮބޭޝަންގެ މުއްދަތު ހަ މަސްދުވަހަށް އިތުރު ކުރުމަކީ އަނިޔާއެއް ކަމަށް ޕީއެންސީގެ ނައިބް ރައީސް އަދި ކުރީގެ ބާރަށު ދާއިރާގެ މެމްބަރުން އިބްރާހިމް ޝުޖާއު ވިދާޅުވެއްޖެއެވެ.\nޕްރޮބޭޝަންގެ މުއްދަތު ހަ މަސްދުވަހަށް އިތުރުކުރަން ވަޒީފާއާ ބެހޭ ޤާނޫނަށް އިސްލާހު ހުށަހަޅާފައި ވަނީ ކެނދިކުޅުދޫ ދާއިރާގެ އެމްޑީޕީ މެމްބަރު އަހުމަދު އީސައެވެ.\nޝުޖާއު ކުރެއްވި ޓްވީޓެއްގައި ވިދާޅުވީ ވަޒީފާ ޕްރޮބޭޝަންގެ މުއްދަތު ހަ މަހަށް ބަދަލުކުރުމަކީ އަނިޔާއެއް ކަމަށާއި ޕީޕީއެމްގެ ސަރުކާރެއްގައި މިހާރުއޮތް ގޮތަށް ތިން މަހަށް ބަދަލުކުރާނެ ކަމަށެވެ.\nވަޒީފާ ޕްރޮބޭޝަންގެ މުއްދަތު ހަ މަހަށް ބަދަލުކުރުމަކީ އަނިޔާއެއް. ޕީޕީއެމްގެ ސަރުކާރެއްގައި މިހާރު އޮތް ގޮތަށް ތިން މަހަށް ބަދަލުކުރާނަން. އިންޝާﷲ." ޝުޖާއު ވިދާޅުވިއެވެ.\nވަޒީފާއާ ބެހޭ ގާނޫނަށް ހުށަހަޅާފައިވާ އިސްލާހުތަކާ މެދު އާންމުން ކަންބޮޑުވުން ފާޅުކުރަމުން އަންނައިރު، ބައެއް ފަރާތްތަކުން ވަނީ އެންމެންގެ ލާބަޔާއި މަންފާއަށް އަދި ވަޒީފާ އަދާކުރާ މީހުންގެ ހައްގުތަށް ކަށަވަރު ކުރެވޭނެ ފަދަ ގޮތަކަށް މިފަދަ އިސްލާހުތަށް ހުށަހެޅުމަށް ގޮވާލާފައެވެ.\nނޭނގި ހިތޭ ގެންދެވީމަ ލޯބިން (ތޭވީސްވަނަ ބައި)\nލ. ގަމާއި މާމިގިލީގައި ކާފިއު އިއުލާން ކޮށްފި\nކޮވިޑް-19: ތިނަދޫން އިތުރު5މީހުން ފައްސިވެ ޖުމްލަ އަދަދު 49އަށް\nކޮވިޑް-19: ތުޅާދޫއަށް އަރާ ފޭބުން މަނާ ކޮށްފި\nއޭޑީކޭގައި ތިބި ބަލި މީހުންނަށް ޒިޔާރަތްކުރުން މަނާ ކޮށްފި


ކުރީގެ ކެނދިކުޅުދޫ ދާއިރާގެ މެމްބަރު އަޙްމަދު އީސާ\n15 ފެބްރުއަރީ 2017 | ބުދަ 02:42\nރައްޔިތުންނަކީ ތަންދޮރު ނުދަންނަ ބައެއް ކަމަށް މިސަރުކާރުން ހީކުރެވުނު ކަމުގައިވީ ނަމަވެސް އެއީ ކުށްހީއެއް. ދިވެހި ރައްޔިތުންނަކީ އަނިޔާވެރިކަމާއި ދެކޮޅު ބައެެއް. ކުރިއަށް އޮތް ލޯކަލް ކައުންސިލް އިންތިޚާބުގައި ކޮރަޕްޝަނަށް ވަރަށް ސާފްކޮށް ނޫނެކޭ ބުނާނެ. ކައުންސިލް އިންތިޚާބަކީ ރައްޔިތުންނަށް ލިބިފައި އޮތް ވަރަށް ރަނގަޅު ފުރުޞަތެއް.\n14 ފެބްރުއަރީ 2017 | އަންގާރަ 22:24\nމިސަރުކާރުގެ ސިޔާސަތަކީ ހުރިހާ އެންމެންވެސް ނިކަމެތިކޮށްލުން. ދުނިޔޭގައި ނޯންނާނެ އިޔާދަ ކުރުވަނިވި ހަކަތައިން ޓެކްސް ނަގާ ގައުމެއް. އެހެން ގައުމުތަކުން މިކަމަށް ދަނީ އެއްބާރުލުން ދެމުން. އެހެން ނަމަވެސް މިގައުމުން ދަނީ މިކަންކަން ހުއްޓުވުމަށް މަސައްކަތް ކުރަމުން..\n14 ފެބްރުއަރީ 2017 | އަންގާރަ 22:13\nއެންމެ އާދައިގެ ފަޅުވެރިޔާއަށް ވެސް މަހަށް ނުދެވޭ ވަރަށް ކަންކަން އުނދަގޫކޮށްފި. ގެސްޓް ހައުސް ވިޔަފާރި ކުރިއެރުވުމަށްވެސް އެއްވެސް ކަމެއްކޮށްދީފައެއް ނެތް. ގެސްޓްހައުސްތަކުން ނަގާ ވިޔަފާރީގެ ޓެކްސް 40 އިންސައްތަ ބޮޑު ވެއްޖެ. ލިބޭ އާމްދަނީގެ 40 އިންސައްތަ އިތުރުވެއްޖެ.\n14 ފެބްރުއަރީ 2017 | އަންގާރަ 22:06\nޔާމިން އަކީ ފުރިހަމަ ޓެކްސްގެ ނިޒާމާއި އިދިކޮޅު ބޭފުޅެއް\nޓެކްސްގެ ނިޒާމެއްގައި އެންމެ މުހިއްމު އެއްޗަކީ އިންކަމް ޓެކްސް ނެގުން. ކޮންމެވެސް އެއް ސިފައެއްގައި ގަދަ ބާރުން ވެރިކަން ދަމަހައްޓަން މަސައްކަތް ކުރައްވާ ބޭފުޅެއް ރައީސް ޔާމިންއަކީ. ރައްޔިތުންނަށް ބިރުދައްކައިގެން އާރާއި ބާރު ބޭނުން ކޮށްގެން ކަންކަން ކުރަން މަސައްކަތް ކުރައްވާ ބޭފުޅެއް ރައީސް ޔާމިން އަކީ.\n14 ފެބްރުއަރީ 2017 | އަންގާރަ 22:07\nޔާމިން އަކީ މިގައުމުގެ ތަރައްޤީއަށް މަސައްކަތް ކުރައްވާ ބޭފުޅެއް ނޫން. ވެރިކަމަށް އަންނަން ބޭނުންވަނީ ވެސް ރައްޔިތުންގެ ލޯތްބާއި އިޚްތިރާމާއި އެކު. އެއްވެސް އިރެއްގައި ބާރާއި ނުފޫޒު ބޭނުންކޮށްގެން ކަންކަން ކޮށްގެން ލޯބި ހޯދާކަށް ބޭނުމެއް ނޫން.\n14 ފެބްރުއަރީ 2017 | އަންގާރަ 21:55\nމިސަރުކާރަކީ ކޮރަޕްޝަންގެ އައްޕަ\nދުނިޔޭގެ ހުރިހާ ގައުމަކުންވެސް ޤަބޫލުކުރޭ މި ގައުމަކީ ކޮރަޕްޝަން އިންތިހާއަށް ގޮސްފައިވާ ގައުމެއްކަން. ޤައުމުގެ ތަރައްޤީއަށް ކުރެވެނީ ކޮން ކަމެއްތޯ ނުބަލާއި ކޮންމެ މީހަކުވެސް ބަލަނީ ބޮޑެތި އަދަދުތަކުން އެމީހެއްގެ ޖީބަށް ބޮޑުކުރުން. އާއްމު ރައްޔިތު މިހާގެ އަތުން ނަގާ މިންވަރު ވަރަށް ބޮޑު. މިއަދު ފައްސަތޭކަ ގުނަ ބޮޑޮކޮށްފި. މިއީ ޓެކްސް ނެގުމެއް ނޫން. ދުނިޔޭގެ ގައުމުތަކުން މިހެނެއް ނޫން ޓެކްސް ނަގަނީ.\nމިސަރުކާރުން ދަނީ ޓެކްސްއިން ފޭރެމުން\nވިޔަފާރީގެ ފާއިދާއިން ޓެކްސް ނަގަން ފެށިއިރު ކަސްޓަމްސް ޑިއުޓީ އުވާލުމަކީ އޮތް ކަމެއް. އޭރުގައި ކުއްލިއަކަށް ކަސްޓަމްސް ޑިއުޓީ ކަނޑާލަން އުނދަގޫ ކަމަށްވި. އެހެންނަމަވެސް މިހާރު މިކަންކަން ކުރެވެން އެބަ އޮތް. އެހެން ނަމަވެސް މިއަދު މިސަރުކާރުން މިދަނީ ކުދި އަދި މެދު ފަންތީގެ މީހުންގެ އަތުން ޓެކްސްގެ ނަމުގައި ފޭރެމުން.\n14 ފެބްރުއަރީ 2017 | އަންގާރަ 21:49\nއިމްޕޯޓް އެކްސްޕޯޓް ޤާނޫނަށް ބަދަލު ގެނައުން\nތަރައްޤީ ކުރިއަރައި ދިމުގައި ޓެކްސްގެ ނިޒާމަކީ ވަރަށް މުހިއްމު ރޯލެއް އަދާ ކުރާ އެއްޗެއް. އެމްޑީޕީން ސަރުކާރުން މިމަސައްކަތް ފެށީ އެންމެ ފުރަތަމަވެސް. އޭރު މިކަމަށް އެންމެ ބޮޑަށް ފާޑު ވިދާޅުވީ ވެސް މިހާރުގެ ރައީސް ޔާމިން. ޓެކްސްގެ ނިޒާމުގެ މައިގަނޑު ބޭނުމަކީ މުއްސަންދިން އަތުން ނަގާ ޓެކްސް މެދުވެރިކޮށް ފަގީރުންނަށް ދިނުން. ޓެކްސްގެ ނިޒާމަށް މަލާމާތް ކުރަނީ ރައީސް ޔާމިންގެ ސަރުކާރުން. ޓެކްސްގެ ނަމުގައި ނިކަމެތި ރައްޔިތުންގެ އަތުން ފޭރޭތަން.\n14 ފެބްރުއަރީ 2017 | އަންގާރަ 21:43\nމިރޭގެ ފަލަސުރުޚީ ޕްރޮގްރާމްގައި ބައިވެރިވެޑައިގަންނަވަނީ ކުރީގެ ކެނދިކުޅުދޫ ދާއިރާގެ މެމްބަރު އަޙްމަދު އީސާ\n14 ފެބްރުއަރީ 2017 | އަންގާރަ 21:42


vnews - Saddam Hussein ge dharikambalun enme beynunvaa meehunge list ah\nއެންމެ ބޭނުންވާ މީހުންގެ ލިސްޓަށް ސައްދާމް ހުސައިންގެ ދަރިކަނބަލުން\nސައްދާމް ހުސެއިންގެ ދޮށީ ދަރިކަނބަލުން - ފޮޓޯ: ޖެރުއްސަލަމް ޕޯސްޓް\nއިރާގުގެ ސަރުކާރުން އެންމެ ހޯދަން ބޭނުންވާ މީހުންގެ ލިސްޓް ނުވަތަ މޯސްޓް ވޯންޓެޑް ލިސްޓުގައި ކުރީގެ ރައީސް ސައްދާމް ހުސައިންގެ ދޮށީ ދަރިކަނބަލުން ރަގާދް ހުސައިން އާއި އިތުރު 59 މީހުންގެ ނަން ހިމަނާ ލިސްޓް އާންމުކޮށްފި އެވެ.\nއިރާގުގެ ސަރުކާރުން ބުނީ ސައްދާމުގެ ދަރިކަނބަލުންނާ އެކު 60 މީހުން ހޯދަން އިއުލާން ކޮށްފައިވަނީ އެމީހުންނަކީ އިސްލާމިކް ސްޓޭޓް (އައިއެސް) އާއި އަލްގައިދާ އާއި ބާތް ޕާޓީ އަށް ނިސްބަތްވާ މީހުން ކަމަށް ތުހުމަތު ކުރެވޭތީ ކަމަށެވެ.\nސައްދާމްގެ ދަރިކަނބަލުން ހޯދަން އިރާގު ސަރުކާރުން އިއުލާންކޮށްފައިވާއިރު އޭނާ މިވަގުތު ދިރިއުޅުއްވަނީ އުރުދުންގަ އެވެ.\nއިރާގު ސަރުކާރުން ހޯދާ މީހުންގެ ތެރޭގައި ހިމެނެނީ އައިއެސްގެ ހަނގުރާމަވެރިން ކަމަށް ތުހުމަތު ކުރެވޭ 28 މީހުންނާއި، އަލްގައިދާއަށް ނިސްބަތްވާ ކަމަށް ތުހުމަތު ކުރެވޭ 12 މީހުންނާއި، ބާތް ޕާޓީގެ 20 މީހުންނެވެ.\nހޯދަން އިއުލާން ކޮށްފައިވާ މީހުންގެ ފޮޓޯއާއި އެމީހުން ނިސްބަތްވާ ޖަމާއަތްތަކާއި އަދާކުރާ ރޯލާއި އެމީހުން ކޮށްފައިވާ ކުށްތައްވެސް އިރާގު ސަރުކާރުން ވަނީ އާންމުކޮށްފަ އެވެ.\nދަން ޖައްސާލާ އަވަހާރަ ކޮށްލާފައިވާ އިރާގްގެ ކުރީގެ ރައީށް ސައްދާމް ހުސެއިން އާއި ދޮށީ ދަރިކަނބަލުން - ފައިލް ފޮޓޯ: އައިޓީވީ ޑޮޓް ކޮމް\nހޯދަން އިއުލާން ކޮށްފައިވާ ލިސްޓްގައި ހިމެނެނީ އިރާގުގައި ހަނގުރާމަ ކުރާ ގުރޫފަކުން ގެންގުޅޭ ލުބުނާންގެ މީހަކާއި، ދެން ހުސް އިރާގުގެ މީހުންނެވެ.\nމި ލިސްޓުގައި އައިއެސްގެ އިސް މެންބަރުންވެސް ހިމަނާފައިވެ އެވެ. އޭގެ ތެރޭގައި ސައްދާމް ހުސައިންގެ އަރިހުގައި އުޅުއްވި އޮފިސަރެއް ކަމަށްވާ ފަވާޒް މުހައްމަދު މުތްލަގްވެސް ހިމެނެ އެވެ. އޭނާ އަކީ އައިއެސްގެ މިލިޓަރީ ކައުންސިލްގެ މެންބަރެކެވެ.\nއެހެންނަމަވެސް އައިއެސްގެ ލީޑަރު އަބޫބަކުރު އަލް ބަޣްދާދީ މި ލިސްޓްގައި ހިމަނާފައެއް ނުވެ އެވެ. އޭނާގެ ނަން މި ލިސްޓްގައި ހިމަނާފައި ނުވާ ސަބަބެއް ހާމަކުރުމަށް އިރާގު ސަރުކާރުން ވަނީ ދެކޮޅު ހަދާފަ އެވެ.\nއިރާގު ސަރުކާރުގެ އޮފިޝަލަކު ވިދާޅުވީ އާންމުކޮށްފައިވާ ލިސްޓަކީ ޝަރުއީ ކޯޓުތަކުންނާއި ސަލާމަތީ ބާރުތަކުން ހޯދަން ބޭނުންވާ ޓެރަރިސްޓުން ކަމަށެވެ. އަދި މި ލިސްޓަކީ މީގެ ކުރިން ސިއްރުކޮށްފައި އޮތް ލިސްޓެއް ކަމަށާއި، މިއީ އެމީހުންގެ ނަންތައް އާންމު ކުރި ފުރަތަމަ ފަހަރު ކަމަށްވެސް އޮފިޝަލް ވިދާޅުވި އެވެ.\nމި ލިސްޓްގައި ހިމެނޭ އައިސް މީހުންނަކީ އިރާގުގެ ދެވަނަ ސިޓީ މޫސަލް އާއި މޫސަލްގެ ވަށައިގެންވާ ޕްރޮވިންސްގައި ހަނގުރާމާ ކުރަމުންދާތީ ހޯދަން ބޭނުންވާ މީހުންނެވެ. އަދި ކިރުކުކް އާއި ދިޔާލާ އަދި އަންބާރުގައިވެސް އައިއެސް ހަނގުރާމަވެރިން ހަރަކާތްތެރިވާ ކަމަށް އިރާގް ސަރުކާރުން ތުހުމަތު ކުރެއެވެ.


ޚާއްސަ ޙާލަތްތަކުގައި އިސްތިއުނާފް މުއްދަތަކީ 30 ދުވަސްކަމަށް...\nޚާއްސަ ޙާލަތްތަކުގައި އިސްތިއުނާފް ކުރުން\nކޯޓުތަކުގައި މައްސަލަ އިސްތިއުނާފް ކުރާ މުއްދަތަކީ 30 ދުވަސް ކަމަށް ބަޔާން ކޮށްފައިވޭ\nއެ ބާބުގައި ވަނީ ޚާއްސަ ޙާލަތްތަކުގައި އަމަލު ކުރާނެ ޚާއްސަ އިޖުރާއަތުތައް ބަޔާންކޮށްފައި\nފުލުހުންގެ މަރުކަޒުތަކުގައި ކޮވިޑް-19 ފެތުރުމުގެ ބިރު އެބައޮތް\n10 އޯގަސްޓް 2020 | ހޯމަ 23:12\nޚާއްސަ ޙާލަތްތަކުގައި މަތީ މަރުޙަލާގެ ކޯޓުތަކުގައި މައްސަލަ އިސްތިއުނާފް ކުރާ މުއްދަތަކީ 30 ދުވަސް ކަމަށް ކަނޑައަޅާ މާއްދާއަށް އަމަލު ކުރަން ޕްރޮސެކިއުޓަރ ޖެނެރަލް ހުސައިން ޝަމީމް އަންގަވައިފިއެވެ.\nހޯމަ ދުވަހު ޕީޖީ ހުސައިން ޝަމީމް އެންގެވި އެންގެވުމެއްގައި ވަނީ، ޖިނާއީ އިޖުރާއަތުގެ ޤާނޫނުގައި ބަޔާންކުރާ ޢާންމު އުޞޫލުތަކުގެ ދަށުން މައްސަލަތައް ތަޙްޤީޤުކޮށް ދަޢުވާކުރުމަށް ކަނޑައަޅާފައިވާ މުއްދަތުގެ ތެރޭގައި ދަޢުވާކުރުމަށް ފޮނުވުމަށް ދަތިވެފައިވާކަމަށް މޯލްޑިވްސް ޕޮލިސް ސަރވިސްއިން މައުލޫމާތު ދީފައިވާ ކަމަށެވެ.\nއޭގެ އިތުރުންވެސް ކޮވިޑް-19 ފެތުރެމުންދާ މި ދަނޑިވަޅުގައި ފުލުހުންގެ މަރުކަޒުތަކުގައި ކޮވިޑް-19 ފެތުރުމުގެ ބިރު އޮތުމާއި، ހެކިބަސް ދޭންތިބި މީހުންވެސް ކޮވިޑް-19 ގެ ސަބަބުން ފުލުހުންގެ މަރުކަޒުތަކަށް ޙާޟިރުވުމުގެ ދަތިތަކެއް ހުރިކަން ފާހަގަ ކުރައްވާފައިވެއެވެ. އަދި ޤާނޫނީ ވަކީލުންނަށް ފުލުހުންގެ މަރުކަޒުތަކަށް ނުވަތަ މީހުން ބަންދުކޮށްފައިވާ މަރުކަޒުތަކަށް ޙާޟިރުވުމުގައި ފުލުހުންނަށާއި ޤާނޫނީ ވަކީލުންނަށްވެސް ނުރައްކަލެއް އޮތްކަމަށް ބަޔާން ކޮށްފައިވެއެވެ.\nއެއާއެކު ޢާންމު ޞިއްޙަތުގެ ކުއްލި ނުރައްކަލުގެ ޙާލަތު މުޅި ރާއްޖޭގައި އުވައިލަންދެން ޖިނާއީ އިޖުރާއަތުގެ ޤާނޫނުގެ 1-203 ވަނަ މާއްދާގެ (ބ) ގެ އިން، ޕްރޮސިކިއުޓަރ ޖެނެރަލްއަށް ލިބިދީފައިވާ އިޚްތިޔާރުގެ ދަށުން އެ ޤާނޫނުގެ ނަވާވީސް-1 ވަނަ ބާބުގައި ބަޔާންކުރާ ތަޙްޤީޤުކުރުމާއި ދަޢުވާކުރުމާ ގުޅޭ އުޞޫލުތަކަށް އަމަލު ކުރުމަށް ޕީޖީ ޝަމީމް ވަނީ އަންގަވާފައެވެ.\nޖިނާއީ އިޖުރާއަތުގެ ޤާނޫނުގެ ނަވާވީސް-1 ވަނަ ބާބުގައި ހިމަނާފައިވަނީ ޚާއްސަ ޙާލަތްތަކުގައި އަމަލު ކުރާނެ ޚާއްސަ އިޖުރާއަތުތައް ބަޔާންކޮށްފައެވެ. އެގޮތުން ޚާއްސަ ޙާލަތްތަކުގައި މަތީ މަރުޙަލާގެ ކޯޓުތަކުގައި މައްސަލަ އިސްތިއުނާފް ކުރާ މުއްދަތަކީ 30 ދުވަސް ކަމަށް ބަޔާން ކޮށްފައިވެއެވެ.\nއޭގެ އިތުރުން، ތަހުޤީޤު ފުރިހަމަކޮށް ދައުވާ ކުރުމަށް މުއްދަތުތަކެއް ކަނޑައަޅާފައިވާ މައްސަލަތަކުގައިވެސް އެކަމަށް ހުރަސްތަކެއް ހުރިކަމަށް ސަބަބާއެކު ޕީޖީ އޮފީހަށް ހުށައެޅުމުން، ތަހުޤީޤު ފުރިހަމަކޮށް ދައުވާ އުފުލުމަށް އިތުރު 60 ދުވަސް ދިނުމުގެ މުއްދަތު ޕީޖީ އޮފީހަށް ލިބިގެންވާކަމަށްވެސް އެ ބާބުގައި ބަޔާން ކޮށްފައިވެއެވެ.\nޚާއްސަ ޙާލަތްތަކުގައި ޖިނާއީ އިޖުރާއަތުގެ ޤާނޫނުގެ ދަށުން އަމަލު ކުރާނެ ގޮތް ބަޔާން ކުރާ މި ބާބުގައި އިތުރަށް ބުނެފައިވަނީ، ބިރުދެއްކުމާއި، ނުރައްކާތެރި ހަތިޔާރާއި، ތޫނު އެއްޗެހި ގެންގުޅުން މަނާ ކުރުމުގެ ޤާނޫނުގެ 17 ވަނަ މާއްދާގެ ދަށުން މީހެއްގެ މައްޗަށް ގިނަވެގެން 60 ދުވަހުގެ ތެރޭގައި ދައުވާ އުފުލަންވާނެ ކަމަށާއި، ދައުވާ އުފުލި ތާރީޚުން ފެށިގެން ގިނަވެގެން 60 ދުވަހުގެ ތެރޭގައި ކޯޓުން ޙުކުމް ކުރަންވާނެ ކަމަށެވެ.


SunOnline: Baarah dhuvaa Ulhadhuthah athulan Fahuge Technology\nބާރަށް ދުއްވާ އުޅަނދުތައް އަތުލަން ފުލުހުން ޓެކްނޮލޮޖީ ބޭނުން ކުރަން ފަށައިފި\nމުއާވިޔަތު އަންވަރު 22 Aug 2019, 16:34\nފުލުހުން މިހާރު ބޭނުންކުރަމުންދާ އެންމެ ފަހުގެ ޓެކްނޮޮލަޖީ ހިމެނޭ ސްޕީޑް ގަން --- ފޮޓޯ: ފުލުހުން\nދުނިޔޭގެ ކުރިއަރާފައިވާ ގައުމުތަކުގެ ޓްރެފިކް ފުލުހުންވެސް ބޭނުންކުރަމުންދާ، ޒަމާނީ ޓެކްނޮލަޖީ ހިމެނޭ އެންމެ ފަހުގެ ސްޕީޑް ގަން ދިވެހި ފުލުހުން މިއަދު ބޭނުން ކުރަން ފަށައިފި އެވެ.\nފުލުހުންގެ ޓްރެފިކް މެނޭޖްމަންޓް އިން އެންމެ ފުރަތަމަ ސްޕީޑް ގަން ބޭނުން ކުރަން ފަށާފައިވަނީ 2004 ގަ އެވެ.\nފުލުހުން މިއަދު ބުނީ، މާލެ އާއި ހުޅުމާލެ އަދި ބްރިޖު ސަރަހައްދުގައި ހަރަކާތްތެރިވާ ޓްރެފިކް ފުލުހުން ސްޕީޑް ގަން ބޭނުން ކުރާނެ ކަމަށާއި އަދި އެ ގަން އަކީ މީގެ ކުރިން ފުލުހުން ބޭނުންކުރަމުންދިޔަ ގަންއަށްވުރެން ފަހުގެ ޓްކެނޮލަޖީ ހިމެނޭ އަދި އޭގައި ބޭނުންކުރެވޭ ފަންކްޝަންތައްވެސް ގިނަ ވަސީލަތެއް ކަމަށެވެ.\nފުލުހުން އެންމެ ފުރަތަމަ ބޭނުންކުރި ސްޕީޑް ގަން އިފްތިތާހު ކުރުމަށް ބޭއްވި ރަސްމިއްޔާތުގެ ތެރެއިން --- ފޮޓޯ: ފުލުހުން\nއެގޮތުން މި ސްޕީޑް ގަން އިން، ބާރު ސްޕީޑުގައި ދުއްވާ އުޅަނދާއި އުޅަނދު ދުއްވަން އިންނަ މީހާގެ ފޮޓޯ ނަގައި ވަގުތުން ވީޑިއޯ ރެކޯޑްކުރެވޭނެ ކަމަށް ފުލުހުން ވަނީ ބުނެފަ އެވެ. އަދި އުޅަނދުގެ ރަޖިސްޓްރީ ނަންބަރު ރެކޯޑްކުރެވި، އުޅަނދު ދުއްވި ސްޕީޑާއި ދުރުމިން ވަގުތުން އެނިގިގެންދާނެ އެވެ. އޭގެ އިތުރުން އެ ގަން އިން0ން 320 ކިލޯ މީޓަރު ބާރުމިނުގައި ދުއްވާ އުޅަނދުތައް ކުޑަ ސިކުންތުކޮޅެއްގެ ތެރޭގައި ރެކޯޑްކޮށް، ރެކޯޑްތައް ރައްކާކުރެވޭނެ ކަމަށް ވެސް ފުލުހުން މައުލޫމާތު ދެއެވެ.


Raeesuljumuhooriyaage Magaamah Inthikhaabu Vee Konbeyfulheh Kameh...\nރައީސުލްޖުމްހޫރިއްޔާގެ މަޤާމަށް އިންތިޚާބުވީ ކޮންބޭފުޅެއް ކަމެއް މިހާރަކު ނޭނގޭ- އަބްދުއްރަހީމް\n8 މަސް, 1 ހަފްތާ,6ދުވަސް,6ގަޑި, 44 މިނެޓް, 8 ސިކުންތު ކުރިން 3920އައިޝަތު ޝިމްނާ\nއަލަށް ހުވާކުރާ ވެރިކަމުގައި ރައީސަކީ ކޮންބޭފުޅެެއްކަން ނޭނގޭ ހިސާބަށް ކަންތައްތައް ގޮސްފައިވާކަމަށް ޕީޕީއެމްގެ ނައިބްރައީސް އަަބްދުއްރަހީމް އަބްދުﷲ ވިދާޅުވެއްޖެއެވެ.\nޕީޕީއެމުން ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޕީޕީއެމްގެ ނައިބްރައީސް އަބްދުއްރަހީމް އަބްދުﷲ ވިދާޅުވީ އަލަށް ހުވާކުރާ ސަރުކާރުގައި ރައީސަކީ ކޮންބޭފުޅެއްކަން މިހާރު ނޭނގޭކަމަށާއި، އެބޭފުޅުން އިންތިޚާބުވުމަށްފަހު ކަންތައްތައް ކުރައްވާނެ ގޮތަކާއި ދޭތެރޭ މިއަދު ރައްޔިތުން ވަރަށް ބޮޑަށް ފާރުވެރިވާންޖެހޭކަމަށެވެ.\n"އަންނި ތޯ އެއީ ރައީސުލްޖުމްހޫރިއްޔާއަކީ؟ ނޫނީ ގާސިމް އިބްރާހީމް އެއީތޯ ރާއްޖޭގެ ރައީސް އަކީ؟ ނޫނީ އިބޫތޯ ރައީސަކީ؟ މައުމޫނު ތޯ ރައީސަކީ ސުވާލު އުފެދޭ ހިސާބަށް ވަނީ ގޮއްސަ މިހާރު،" އޭނާ ވިދާޅުވިއެވެ.\nކުރީގެ ރައީސް ނަޝީދު އައްޑޫސިޓީއަށް ވަޑައިގެން ދެއްކެވި ވާހަކަތަކަަށް އަލިއަޅުއްވާލައްވަމުން އަބްދުއްރަހީމް ވިދާޅުވީ އައްޑޫސިޓީއަކީ ވަކި ސަރުކާރަކަށް ހަދަން މީގެ ކުރިން ވެސް ނަޝީދު ވާހަކަދެއްކެވިކަމަށާއި، އަދި ދާދިފަހުން އައްޑޫއަށް ވަޑައިގެން އެމަނިކުފާނު ދެއްކެވި ވާހަކަތަކުން މިރާއްޖޭގައި ދެސަރުކާރެއް އުފެދެނީތޯ ސުވާލު އުފެދޭ ހިސާބައް ކަންތައްތައް ހިނގައްޖެކަމަށެވެ. އަދި އެއީ ރައްޔިތުން މިއަދު ކަންބޮޑުވާންޖެހޭ ފަދަ ކަމެއްކަމަށްވެސް އޭނާ ވަނީ ވިދާޅުވެފައެވެ.\nއަބްދުއްރަހީމް ވިދާޅުވީ ގައުމާއި ރައްޔިތުންގެ ހައްގުގައި ވާންޖެހުނު ކޮންމެ ގުރުބާނީއެއްވެސް ވާން ތައްޔާރަށް ތިބިކަމަށާއި،މިގައުމު ބައިބައިކޮށް ހިލޭސާބަހަށް ބޭރުބަޔަކަށް ވިއްކާލަން ފުރުސަތު ނުދޭނެކަމަށްވެސް އަބްދުއްރަހީމް ވަނީ ވިދާޅުވެފައެވެ


SunOnline: Quality assurance commissioner ge magaamah Thasleemaa ayyan koffi\nކޮލިޓީ އެޝުއަރަންސް ކޮމިޝަނަރުގެ މަގާމަށް ތަސްލީމާ އައްޔަންކޮށްފި\nއޮގަސްޓް 24، 2020:ހެލްތުގެ ޑެޕިއުޓީ ޑިރެކްޓާ ޖެނެރަލް ތަސްލީމާ އުސްމާން (ވ) -- ސަން ފޮޓޯ/ ފަޔާޒު މޫސާ\nސިއްހީ ހިދުމަތުގެ ފެންވަރު ބެލުމުގެ އެންމެ އިސް ފަރާތް ކަމުގައިވާ "ކޮމިޝަނަރ އޮފް ކޮލިޓީ އެޝުއަރަންސް'" ގެ މަގާމަށް ހެލްތު މިނިސްޓްރީގެ ޑެޕިއުޓީ ޑިރެކްޓަރު ޖެނެރަލްގެ މަގާމުގައި ހުންނެވި ތަސްލީމާ އުސްމާން އައްޔަންކޮށްފިއެވެ.\nނަމަވެސް އެ މަގާމަށް ކުރިމަތިލުމަށް ސީއެސްސީން އިއުލާނުކުރީ މި އަހަރުގެ ސެޕްޓެމްބަރު މަހުއެވެ. އަދި އެ މަގާމަށް ތަސްލީމާ އައްޔަންކޮށްފައި ވަނީ އިއްޔެއެވެ.\nއެ މަގާމުގެ މަސްއޫލިއްޔަތުތަކުގެ ތެރޭގައި ސިއްހީ ހިދުމަތުގެ ފެންވަރު ކަށަވަރުކުރުމަށާއި، މުވައްޒަފުންނާއި ހިދުމަތް ލިބިގަންނަ ފަރާތްތައް ރައްކާތެރިކުރުމަށް އެކުލަވާލަންޖެހޭ އުސޫލުތަކާއި މިންގަނޑުތައް އެކުލަވާލުމާއި، ސިއްހީ ހިދުމަތުގެ ފެންވަރު ކަށަވަރުކުރުމަށާއި، ސިއްހީ ހިދުމަތްދޭ ތަންތަނުގެ މުވައްޒަފުންނާއި ހިދުމަތް ލިބިގަންނަ ފަރާތްތައް ރައްކާތެރިކުރުމަށް އެކުލަވާލަންޖެހޭ އުސޫލުތަކާއި މިންގަނޑުތައް ފުރިހަމަވެފައިވާކަން ކަށަވަރުކުރުމާއި، އަމަލުކުރެވެމުންދާ މިންގަނޑުތަކާއި އުސޫލުތައް މުރާޖައާކޮށް އިސްލާހުކުރުން ހިމެނެއެވެ.\nސިއްހީ ހިދުމަތްދޭ ތަންތަން ހުންނަނީ ގަވާއިދުގައި ބަޔާންކޮށްފައިވާ ގޮތުގެމަތިންތޯ ބެލުމާއި ސިއްހީ ހިދުމަތްދޭ ތަންތަނުން ލިބިދޭންޖެހޭ އަދި ފޯރުކޮށްދޭ ހިދުމަތްތައް ދެމުންގެންދަނީ ކަނޑައެޅިފައިވާ ގަވާއިދުތަކާއި މިންގަނޑުތަކާ އެއްގޮތްވާ ގޮތުގެމަތިންތޯ ބެލުމަކީ ވެސް ކޮމިޝަނަރުގެ މަސްއޫލިއްޔަތެކެވެ.\nހަމައެއާއެކު ސިއްހީ ހިދުމަތް ދިނުމާ ގުޅޭގޮތުން އެކިއެކި ފަރާތްތަކުން ކުރާ ޝަކުވާތައް މިނިވަންކަމާއެކު އަޑުއަހައި، ތަހުގީގުކޮށް މިނިސްޓަރަށް ރިޕޯޓު ހުށަހެޅުމާއި ސިއްހީ ހިދުމަތްދޭ ތަނަކުން މީހަކަށް ނުރައްކާތެރި އަނިޔާއެއް ލިބިއްޖެނަމަ، ނުވަތަ އެއިން ފަރާތެއްގެ އިހުމާލުން ކަމެއް ހިނގައިފިކަމުގެ މައުލޫމާތު ކޮމިޝަނަރަށް ލިބިއްޖެނަމަ އެކަން ބަލައި ތަހުގީގުކޮށް، ކަމާބެހޭ ބޯޑު ނުވަތަ ކައުންސިލަށާއި މިނިސްޓަރަށް ރިޕޯޓު ހުށަހެޅުމަކީ ވެސް ޒިންމާއެކެވެ.\nއަދި ސިއްހީ ހިދުމަތުގެ ގައުމީ އެކްރެޑިޓޭޝަން ނިޒާމެއް އެކުލަވާލައި ތަންފީޒުކުރުމަކީ ވެސް ކޮމިޝަނަރުގެ ޒިންމާއެކެވެ.


ސުޝްމިތާގެ “އާރިއާ 2” ގެ މަސައްކަތް ފަށައިފި – Ubufili\nComments Off on ސުޝްމިތާގެ “އާރިއާ 2” ގެ މަސައްކަތް ފަށައިފި\nސުޝްމިތާގެ “އާރިއާ 2” ގެ މަސައްކަތް ފަށައިފި\nބަތަލާ ސުޝްމިތާ ސެން 10 ވަރަކަށް އަހަރުގެ މެދުކެނޑުމަކަށް ފަހު މިދިޔަ އަހަރު އަލުން އެނބުރި އެކްޓިން އަށް ނުކުތް ވެބް ސީރީޒް “އާރިއާ” ގެ ދެވަނަ ސީޒަންގެ މަސައްކަތް ފަށައިފި އެވެ.\nމިސް ޔުނިވާސްގެ ތާޖު1994 ގައި ހޯދި ސުޝްމީތާ ވަނީ “އާރިއާ 2” ފެށިކަން އިންސްޓަގްރާމްގައި ކަށަވަރުކޮށް ދީފަ އެވެ. އަމިއްލަ ފޮޓޯއަކާ އެކު ސުޝްމިތާ ބުނީ “އާރިއާގެ ކުރިމަތީގައި އޮތީ ބޮޑު ތޫފާނެއް” ކަމަށެވެ.\nއޭނާ ޓައިޓްލް ރޯލް ކުޅުނު “އާރިއާ” އަކީ 2016 ގެ “ނީރްޖާ” ޑައިރެކްޓްކުރި ރާމް މަދުވާނީ ގެނެސްދިން ސީރީޒެކެވެ. ބެލުންތެރިންގެ ބޮޑު ތަރުހީބެއް ލިބުނު ކްރައިމް ޑްރާމާ ސީރީޒް އަކީ ޑިޒްނީ ޕްލަސް ހޮޓްސްޓާ އިން ސްޓްރީމްކުރި ނުވަ އެޕިސޯޑްގެ އެއްޗެކެވެ.\nދިމާވާ ނުރައްކާތަކުން އާއިލާ ސަލާމަތްކުރަން މަސައްކަތްކުރާ ހިތްވަރުދަ އަންބެއް/މައެއްގެ ރޯލު ސުޝްމިތާ ކުޅުނު “އާރިއާ” ގެ ކާސްޓްގައި ޗަންދުރަޗޫރް ސިންގް އާއި ނަމިތު ދާސް އާއި ސިކަންދަރް ކޭރް އަދި ވިކާސް ކުމާރު ފަދަ ތަރިން ހިމެނެ އެވެ.\nމި ސީރީޒަކީ 2010-2017 އަށް ގެނެސްދިން ނެދަލެންޑްސްގެ ސިލްސިލާ “ޕެޒޯނާ” އަށް ބިނާކޮށް ގެނެސްދިން އެއްޗެކެވެ. “އާރިއާ” ގެ ދެ ވަނަ ސީޒަންގެ މަސައްކަތް ފެށި ނަމަވެސް މިއާ ބެހޭ ތަފުސީލުތަކެއް އަދި ހާމައެއްނުކުރެ އެވެ.\nއޭގެ މަސައްކަތް މަދުވާނީ ފަށާފައި މި ވަނީ ކާތިކް އާރިޔަނާ އެކު ގެނެސްދޭން އުޅޭ ފިލްމު “ދަމާކާ” ގެ ޝޫޓިން ޑިސެމްބަރު މަހު ނިންމާލާފައި ވަނިކޮށެވެ.\nމި ސަރުކާރު އައިފަހުން ދޭން ކެރުނު އެއްޗަކީ ފުރުސަތު: މޫކޭ\nރިސޯޓެއް ތަރައްގީ ކުރަމުން އަންނަ ރަށެއްގައި އަލިފާން ރޯވެއްޖެ\nނިއުރޭޑިއަންޓް ވުޖޫދުކުރުމުގެ މަސައްކަތް އަލުން ފަށައިފި\nޔޫކްރެއިން ހަނގުރާމައިގެ ސަބަބުން މުޅި ދުނިޔެއަށް އަސަރު ކުރާނެ: ބައިޑަން\nވާހަކަ: މަންޒިލް ތިޔޭ – ތިންވަނަ ބައި\nއަޖޭގެ ވާހަކައިން ދަރިފުޅު ނީސާ މާގައިން ބޭރުން ފެންނަ ސަބަބު ހާމަވެއްޖެ!\nޝާހިދުގެ “ޖާޒީ” ފްލޮޕްވަނީ، ހަ ދުވަހުން ލިބުނީ އެންމެ 20 ކްރޯޑު ރުޕީސް!\nދުވަހަކުވެސް ދަރިއަކު ބޭނުން ނުވާ ކަމަށް ޕަރުލް ބުނެފި!\nComments Off on ގައްދޫގެ މޮނީޓަރިންގ ހާލަތު އުވާލައިފި\nގައްދޫގެ މޮނީޓަރިންގ ހާލަތު އުވާލަ� ...\nComments Off on މިނިވަންކަމަށް ގުޑުމެއް އައުމަށް ކުޑަނަމަވެސް ފުރުސަތެއް ނުދޭނަން: ރައީސް\nމިނިވަންކަމަށް ގުޑުމެއް އައުމަށް ކ� ...\nComments Off on އަޚްލާޤު އެމީހެއްގެ ކިބައިން ނުފެންނަ ނަމަ ރޯދައިގެ ސަވާބު ނުލިބޭނެއެވެ.\nއަޚްލާޤު އެމީހެއްގެ ކިބައިން ނުފެނ� ...\nComments Off on އެމްޑީޕީގެ ގައުމީ މަޖިލީހުގެ އިންތިހާބު މޭ 29 ގައި ބާއްވަނީ\nއެމްޑީޕީގެ ގައުމީ މަޖިލީހުގެ އިންތ� ...\nComments Off on އާސެނަލް ގަންނަން އުޅޭ ބިލިއަނަރުގެ ފަހަތުގައި އޮންރީ\nއާސެނަލް ގަންނަން އުޅޭ ބިލިއަނަރުގ� ...\nComments Off on މަޖިލިސް އޮތީ ނުފޫޒުގަދަ މެންބަރުން ހިސޯރުކޮށްފައި، ބަޖެޓުން ފައިދާ ވަނީ އެ ދާއިރާތަކަށް: މޮސްޓާ\nމަޖިލިސް އޮތީ ނުފޫޒުގަދަ މެންބަރުނ� ...\nComments Off on ރައްޔިތުން އެދެނީ ޤުރްއާނުގަވާ ސައިންޓިފިކް ހެކިތައް ރައްޔިތުންނަށް ގިނަގިނައިން ވިދާޅުވެދެއްވުން\nރައްޔިތުން އެދެނީ ޤުރްއާނުގަވާ ސައ� ...\nComments Off on އެންމެބޮޑު ގޮންޖެހުމަކީ، ލާދީނީ ފިކުރު ފަތުރަން ބަޔަކު މަސައްކަތް ކުރުން: ރައީސް\nއެންމެބޮޑު ގޮންޖެހުމަކީ، ލާދީނީ ފި� ...\nComments Off on ލަވެންޑަރ 19\nComments Off on ފިޔަވަތީގެ ކަންކަން ގާތުން އެބަ ބަލަން: އޮމްބަޑްސްޕާސަން\nފިޔަވަތީގެ ކަންކަން ގާތުން އެބަ ބަލ ...\nComments Off on ކުރިއަށް އޮތް3ހަފްތާ ރާއްޖޭގެ ކޮވިޑް ހާލަތު ގޯސްވާނެ: ރައީސް\nކުރިއަށް އޮތް3ހަފްތާ ރާއްޖޭގެ ކޮވި ...\nComments Off on އެންމެ ފުޅާ ދާއިރާއެއްގައި ކުރާ އެއް މަސައްކަތަކީ ލާމަރުކަޒު ކުރުން: ނައިބު ރައީސް\nއެންމެ ފުޅާ ދާއިރާއެއްގައި ކުރާ އެއ ...